ദന്തസൗന്ദര്യത്തിന്റെ നാള്‍വഴികള് | നിഴലുകള് പറഞ്ഞത് ... ദന്തസൗന്ദര്യത്തിന്റെ നാള്‍വഴികള് | നിഴലുകള് പറഞ്ഞത് …\nചില കഥകള്, സമകാലീകം,\nGini Follow Jan 02, 2011 ·2mins read\nദേ വീണ്ടും എന്തോ പറ്റി. ബ്ലോഗ് എഴുത്ത് പോട്ടെ, മറ്റുള്ളോര് എഴുതി വച്ചിരിക്കുന്ന ഒരു സാധനം പോലും തൊട്ടു നോക്കാന് പറ്റീല. ഓരോ സമയത്ത് ഓരോ പരിപാടി. സോ, ഒരു ഒന്നൊന്നര മാസമായി ശരിക്ക് പറഞ്ഞാല് ബ്ലോഗ് എന്ന് പറയുന്ന ഈ സാധനം തുറന്നു പോലും നോക്കാന് പറ്റിയില്ല. (?) വ്രതം നോക്കുമ്പോള് ബ്ലോഗ് വായിക്കരുതെന്ന് എവിടേം പറഞ്ഞിട്ടില്ല.. എന്നിട്ടും ഒരു ബ്ലോഗ് പോലും ശരിക്ക് വായിക്കാന് പറ്റിയില്ലെന്നു പറഞ്ഞാല്….ഷെയിം..ഷെയിം..\n“പല്ലുകള് ഇച്ചിരി പൊങ്ങി ആണ് ഇരിക്കുന്നത്. but, കാഴ്ചക്ക് വലിയ കുഴപ്പമൊന്നുമില്ല. പിന്നെ ഇച്ചിരി stylish ആക്കാന് വേണേല് ക്ലിപ്പ് ഇടാം. പിന്നെ ഇയാളുടെ താടിയെല്ല് ഇച്ചിരി മാറിയാണ് ഇരിക്കുന്നത്. വേണേല് പിന്നീട് നമുക്കതും ശരിയാക്കാം. കമ്പി ഇടണേല് നാല് പല്ലുകള് കളയേണ്ടി വരും. പിന്നെ വിസ്ഡം ടീത്ത്; അത് എടുത്തു കളയുന്നതാണ് നല്ലത് “.\nതല്‍ക്കാലം ക്ലീനിംഗ് ചെയ്തു പോകാനും പിന്നീട് ഡേറ്റ് ഫിക്സ് ചെയ്തു “കമ്പി കെട്ടിക്കല്” കര്‍മ്മം നടത്താനും തീരുമാനമായി. റിസപ്ഷനില് വച്ചു കണ്ട അതെ പെന്കൊച്ചു തന്നെ ക്ലീനിംഗ് പരിപാടി ചെയ്തു തന്നു.(അതെ മാഷേ , ഞാനും കൂട്ടുകാരനും “നല്ല കുട്ടി” എന്ന് പറഞ്ഞില്ലേ , ഓര്‍ക്കുന്നില്ലേ ? ആ അതെ കുട്ടി തന്നെ. ചിത്രത്തില് കാണുന്നത് വേറെ ആളാണ് ; എന്റെ ഒരു മദാമ്മ ഫ്രണ്ട്, ലെവള് യുസ്സില് വര്‍ക്ക് ചെയ്യുന്നു. ഞാന് കാര്യങ്ങള് അന്വേഷിക്കാന് വിളിച്ചപ്പോള് പടം അയച്ചു തന്നതാണ്.) ബട്ട്, ആ കുട്ടി അത് വൃത്തിയായി തന്നെ ചെയ്തു കേട്ടോ.\nഅങ്ങനെ കഴിഞ്ഞ ദിവസം, കൃത്യമായി പറഞ്ഞാല് സെപ്ടംബര്9നു (09/09/09) കമ്പി കെട്ടിക്കല് പരിപാടിയുടെ ആദ്യഘട്ടമായി പല്ലെടുക്കാന് ചെന്നു. ഇപ്രാവശ്യം വേറൊരു ചേച്ചി (സോറി , ഒരു നല്ല ലേഡി ദന്തഡോക്ടര് ) ആണ് പല്ലിന്റെ മേല് കൈ വച്ചത്. ആദ്യം ഒരു കാമറ എടുത്തു നാലഞ്ച് പോസ്സില് കുറ ‘ദന്ത’ പടങ്ങളെടുത്തു. പിന്നെ പല്ലിന്റെ താഴെ നിരയില് ‘മയക്കു വെടി’ വച്ചു. ഒന്നും കാണണ്ടല്ലോ എന്ന് കരുതി ഞാന് കാണും അടച്ചങ്ങു കിടന്നു. ദേ നോക്കണേ , ദൈവം അറിഞ്ഞൊണ്ട് തന്ന നല്ല ഉറപ്പുള്ള രണ്ടു പല്ലുകള് വേസ്റ്റ് ബിന്നില് കിടക്കുന്നു. ആ, സാരമില്ല, എല്ലാം ശരിയാകും- എന്നാശ്വസിച്ചു. തുന്നലോക്കെ ഇട്ടു നല്ല കുട്ടപ്പനാക്കി തന്നു.


സ്‌കോഡ കുഷാക്ക് മാര്‍ച്ചില് – E News Malayalam\nHome/Business/സ്‌കോഡ കുഷാക്ക് മാര്‍ച്ചില്\nenewsmalayalam January 25, 2021\nകൊച്ചി: ഇന്ത്യയില് നിര്‍മ്മിക്കുന്ന പുതിയ സ്‌കോഡ കുഷാക്കിന്റെ ലോക പ്രീമിയര് 2021 മാര്‍ച്ചില് ഇന്ത്യയില് നടക്കും. സ്‌കോഡ ഓട്ടോ വികസിപ്പിച്ചെടുത്ത എംക്യുബി-എ0-ഇന് പ്ലാറ്റ്ഫോമില് നിര്‍മ്മിക്കുന്ന ആദ്യത്തെ മോഡലാണ് സ്‌കോഡ കുഷാക്ക്. ഇന്ത്യയിലെ അതിവേഗം വളരുന്ന മിഡ്-സൈസ് എസ് യു വി വിഭാഗത്തിലേക്ക് സ്‌കോഡ ഇതോടെ പ്രവേശിക്കുകയാണ്. ഫ്രണ്ട് വീലുകളിലേക്കും പവര് എത്തിക്കുന്ന 1.0 ലിറ്റര്, 1.5 ലിറ്റര് ടിഎസ്ഐ എന്നീ രണ്ട് എഞ്ചിനുകളാണ് വാഹനത്തിനുള്ളത്.6സ്പീഡ് മാനുവല്,6സ്പീഡ് ഓട്ടോമാറ്റിക്,7സ്പീഡ് ഡിഎസ്ജി എന്നീ മൂന്ന് ഗിയര്‍ബോക്സ് ഓപ്ഷനുകളില് വാഹനം ലഭ്യമാണ്.\nദേശീയ വിദ്യാഭ്യാസ നയത്തിനെതിരെ പ്രതിഷേധ സദസ്സ് സംഘടിപ്പിച്ചു.\nടൂറിസം മേഖലയിലെ കള്ള നാണയങ്ങളെ തിരിച്ചറിയുക, പോലീസിന് പിന്തുണയുമായി വയനാട് ടൂറിസം അസോസിയേഷൻ


Internett & Job Opportunities | ഇന്റർനെറ്റും തൊഴിലവസരവും - Malayalivartha.com Widgets Magazine\n12 SEPTEMBER 2017 04:09 PM IST\nഇന്റര്‍നെറ്റിന്റെ വരവും ഡിജിറ്റലയിസേഷനും നിരവധി തൊഴിൽ അവസരങ്ങൾ ഉണ്ടാക്കിയിട്ടുണ്ട്. പ്രത്യേകിച്ചും പുറത്തു ജോലിക്ക് പോകാൻ കഴിയാത്തവർക്കും പാർട്ട് ടൈം ജോലി ഇഷ്ടപ്പെടുന്നവർക്കും ഇതൊരു നല്ല അവസരമാണ്.\nസംരഭകര്‍ക്കും, ചെറിയ കമ്പനികള്‍ക്കും, പ്രൊഫഷനലുകള്‍ക്കും വിവിധ തരത്തിലുള്ള സഹായങ്ങള് ആവശ്യമായി വന്നേക്കും. ഇതൊരു പക്ഷേ മീറ്റിങ്ങുകള് ആസൂത്രണം ചെയ്യലോ, പവര്‍പോയിന്റ് പ്രസന്റേഷന് നിര്‍മ്മിക്കലോ, ബ്ലോഗുകള് കൈകാര്യം ചെയ്യലോ ഒക്കെയാകാം. കംപ്യൂട്ടര് പരിജ്ഞാനമുള്ളവര്‍ക്ക് അനായാസം ചെയ്യാന് കയ്യുന്ന കാര്യമാണ് വെര്‍ച്ച്വല് അസിസ്റ്റന്‍ഡിന്റെ ജോലി. ഇംഗ്ലീഷ് പരിജ്ഞാനവും ഒരു പരിധിവരെ ആവശ്യമാണ്.\nദ്വിഭാഷ പരിജ്ഞാനമുള്ളവര്‍ക്ക് അനായാസം ചെയ്യാന് സാധിക്കുന്ന ജോലിയാണ് പരിഭാഷ. നിരവധി ഇന്റര്‍നാഷണല് കമ്പനികള്‍ക്കും, എഴുത്തുകാര്‍ക്കും പരിഭാഷകരെ ആവശ്യമുണ്ട്. ഒരു വാക്കിന് ഒരു രുപ മുതല്5രൂപവരെ ഇത്തരം ജോലികള്‍ക്ക് വരുമാനമായി ലഭിക്കും.\nഫ്രീലാന്‍സായി ജോലി ചെയ്യാന് താത്പര്യമുള്ളവര്‍ക്ക് നിരവധി അവസരങ്ങള് നല്‍കുന്ന മേഖലയാണ് കണ്ടന്റ് റൈറ്റിങ്ങ്. വെബ്‌സൈറ്റുകള്‍ക്ക് ആവശ്യമായ കണ്ടന്റ്, ഉത്പന്നങ്ങളെ കുറിച്ചുള്ള വിവരങ്ങള്, തുടങ്ങി വിവിധ വിഷയങ്ങളെക്കുറിച്ച് നിങ്ങള്‍ക്ക് എഴുതാം.\nഅധ്യാപന മേഖലയില് പരിചയ സമ്പന്നരായവര്‍ക്ക് എളുപ്പത്തില് ചെയ്യാവുന്ന ജോലിയാണ് ഓണ്‍ലൈന് ട്യൂട്ടറിങ്ങ്. അപേക്ഷകന്‍റെ വിവരങ്ങള് കമ്പനി പരിശോധിച്ചതിനു ശേഷം ഓണ്‍ലൈന് ടെസ്റ്റും ടെലിഫോണ് ഇന്റര്‍വ്യൂവും ഉണ്ടാകും


വിക്കറ്റ് ആഘോഷിച്ചത് രസിച്ചില്ല, ഗ്രൗണ്ടിൽ കൊമ്പുകോർത്ത് ശ്രീലങ്ക, ബംഗ്ലാദേശ് താരങ്ങൾ : വീഡിയോ - Crickerala\nവിക്കറ്റ് ആഘോഷിച്ചത് രസിച്ചില്ല, ഗ്രൗണ്ടിൽ കൊമ്പുകോർത്ത് ശ്രീലങ്ക, ബംഗ്ലാദേശ് താരങ്ങൾ : വീഡിയോ\nBy CricKerala Author\t On Oct 24, 2021\nടി20 ലോകകപ്പിൽ ഗ്രൂപ്പ് ഒന്നിലെ മൂന്നാം മത്സരത്തിൽ ബംഗ്ലാദേശിനെതിരെ ശ്രീലങ്കയ്‌ക്ക് 172 റണ്‍സ് വിജയലക്ഷ്യം\nടോസ് നഷ്‌ടപ്പെട്ട് ബാറ്റിംഗിനിറങ്ങിയ ബംഗ്ലാദേശ് നിശ്ചിത 20 ഓവറില് നാല് വിക്കറ്റിന് 171 റണ്‍സ് നേടി. 62 റണ്‍സ് നേടിയ ഓപ്പണര് നെയിമിന്റെയും 57 റൺസ് നേടി പുറത്താകാതെ നിന്ന് മുഷ്‌ഫീഖുര് റഹീമിന്റെയും ബാറ്റിങ് പ്രകടനമാണ് ബംഗ്ലാദേശിന് ഭേദപ്പെട്ട സ്‌കോർ സമ്മാനിച്ചത്.\nലിറ്റണ് ദാസിനെ പവര്‍പ്ലേയിലെ അവസാന ഓവറില് നഷ്‌ടമായെങ്കിലും മികച്ച തുടക്കമാണ് ലഭിച്ചിരുന്നത്. ആറ് ഓവർ പിന്നിട്ടപ്പോൾ സ്‌കോർ ബോർഡിൽ 41 റണ്‍സുണ്ടായിരുന്നു. ആറാം ഓവറിലെ അഞ്ചാം പന്തില് ലിറ്റണെ(16) ശനകയുടെ കൈകളില് ലഹിരു കുമാര എത്തിക്കുകയായിരുന്നു. പുറത്താകലിന് പിന്നാലെ കുമാരയുമായി ലിറ്റണ് കൊമ്പുകോർത്തിരുന്നു.\nവിക്കറ്റ് നേടിയ ലഹിരു കുമാര പ്രകോപിപ്പിക്കാനായി ചെന്നതാണ് സംഭവത്തിന് തുടക്കമിട്ടത്. ഇതോടെ ലിറ്റണും വിട്ടുകൊടുക്കാതെ തിരിച്ചു മറുപടി പറയുകയായിരുന്നു. പിന്നാലെ ഇരുവരും പിച്ചിന്റെ മധ്യത്തിൽ ഏറ്റുമുട്ടി. മറ്റുള്ളവർ സമയോചിതമായ ഇടപ്പെട്ടതോടെ സംഭവം അവിടെ തീരുകയായിരുന്നു.\nഒരോവറിന്‍റെ ഇടവേളയില് ചമിക കരുണരത്‌നെ സ്റ്റാര് ഓള്‍റൗണ്ടര് ഷാക്കിബ് അല് ഹസനെ(10) ബൗള്‍ഡാക്കുകയും ചെയ്‌തു.\nഎന്നാല് മൂന്നാം വിക്കറ്റില് മുഹമ്മദ് നൈമും മുഷ്‌ഫീഖുര് റഹീമും ബംഗ്ലാ കടുവകളെ മുന്നോട്ടുനയിച്ചു. ഇതോടെ 14-ാം ഓവറില് ടീം സ്‌കോര് 100 കടന്നു. 17-ാം ഓവറില് ഫെര്‍ണാണ്ടോയാണ് ഈ കൂട്ടുകെട്ട് പൊളിച്ചത്. 52 പന്തില് 62 റണ്‍സെടുത്ത നൈമിനെ റിട്ടേണ് ക്യാച്ചില് മടക്കി. 73 റണ്‍സാണ് മൂന്നാം വിക്കറ്റില് പിറന്നത്.\n#T20WorldCup #SLvBAN #INDvPAK match can disappoint but\nSri Lanka vs Bangladesh can never pic.twitter.com/pETlncnOKp\n— Hemant Kumar (@SportsCuppa) October 24, 2021\nഇതിനുശേഷം ബൗണ്ടറികളുമായി മുഷ്‌ഫീഖുര് കളംനിറഞ്ഞതോടെ ബംഗ്ലാദേശ് മികച്ച സ്‌കോറിലെത്തുകയായിരുന്നു. മുഷ്‌ഫീഖുര് 32 പന്തില് അര്‍ധ സെഞ്ചുറി പൂര്‍ത്തിയാക്കി. ഇതിനിടെ 19-ാം ഓവറില് അഫീഫ് ഹൊസൈന് ഏഴില് നില്‍ക്കേ ലഹിരുവിന്‍റെ ത്രോയില് റണ്ണൗട്ടായി. 20 ഓവര് പൂര്‍ത്തിയാകുമ്ബോള് മുഷ്‌ഫീഖുറിനൊപ്പം(37 പന്തില് 57*) നായകന് മഹമ്മദുള്ള(5 പന്തില് 10*) പുറത്താകാതെ നിന്നു.


Lok Sabha Elections 2019: K Surendran about his expectations in Pathanamthitta | ബിജെപിയുടെ കണക്ക് കൂട്ടലുകൾക്കും മേലെ സുരേന്ദ്രൻ, പത്തനംതിട്ടയിൽ മുക്കാൽ ലക്ഷം വോട്ടിന്റെ ഭൂരിപക്ഷം - Malayalam Oneindia\n20 min ago ശ്രീരാമന് ആരതി, മധ്യപ്രദേശില് ആഘോഷങ്ങളുമായി കമല്‍നാഥ്, കോണ്‍ഗ്രസ് ഓഫീസില്....\n36 min ago സൂപ്പർ മാർക്കറ്റുകളിൽ നൂറ് ചതുരശ്രമീറ്ററിന് ആറ് പേർ മാത്രം, കർശനനിയന്ത്രണം ഏർപ്പെടുത്തി ഡിജിപി\nUpdated: Fri, May 3, 2019, 17:26 [IST]\nപത്തനംതിട്ട: ബിജെപി ഇത്തവണ വിജയം ഉറപ്പിച്ച മണ്ഡലങ്ങളിലൊന്നാണ് പത്തനംതിട്ട. ശബരിമലയില് തന്നെയാണ് ബിജെപിയുടെ പ്രതീക്ഷ. ശബരിമല ക്ഷേത്രം ഉള്‍ക്കൊളളുന്ന പത്തനംതിട്ട മണ്ഡലത്തില് ഹൈന്ദവ വോട്ടുകളുടെ ഏകീകരണം നടന്നിട്ടുണ്ടെന്നും അത് സുരേന്ദ്രന് അനുകൂലമായി വരും എന്നാണ് ബിജെപി പ്രതീക്ഷ.\nഅതിനിടെ ജനഹിതമായിരിക്കണമെന്നില്ല അന്തിമ ഫലം എന്ന് കെ സുരേന്ദ്രന് ഫേസ്ബുക്കില് പോസ്റ്റിട്ടത് ബിജെപി പത്തനംതിട്ടയില് തോല്‍ക്കുമെന്ന് വിലയിരുത്തുന്നതിന്റെ സൂചനയായി വ്യാഖ്യാനിക്കപ്പെട്ടിരുന്നു. എന്നാല് കെ സുരേന്ദ്രന് കണക്ക് കൂട്ടുന്നത് ബിജെപിക്കും മുകളിലാണ്.\nഹൈന്ദവ വോട്ടുകള് ഏകീകരിക്കപ്പെട്ടു\nശബരിമലയില് നിരോധനാജ്ഞ ലംഘിക്കാന് ശ്രമിച്ചത് അടക്കമുളള കേസുകളില് ജയിലില് കിടന്ന കെ സുരേന്ദ്രന് അനുകൂലമായി പത്തനംതിട്ടയില് ഹൈന്ദവ വോട്ടുകള് ഏകീകരിക്കപ്പെട്ടിട്ടുണ്ട് എന്നാണ് ബിജെപി കണക്ക് കൂട്ടല്. കെ സുരേന്ദ്രന് വേണ്ടി മണ്ഡലത്തില് ബിജെപി അധിക സമയവും പണവും പ്രവര്‍ത്തനവും ചെലവഴിച്ചു.\nപുറത്ത് വന്ന സര്‍വ്വേകളും കെ സുരേന്ദ്രന്റെ വിജയസാധ്യത തളളിക്കളയാന് സാധിക്കില്ല എന്ന തരത്തിലുളളവ ആയിരുന്നു. സുരേന്ദ്രന് 20,000 വോട്ടിന്റെ ഭൂരിപക്ഷത്തില് പത്തനംതിട്ടയില് നിന്നും ജയിക്കും എന്നാണ് ബിജെപി വിലയിരുത്തുന്നത്.\nഎന്നാല് സുരേന്ദ്രന് കണക്ക് കൂട്ടുന്നത് അതിലും മികച്ച ഭൂരിപക്ഷമാണ്. മൂക്കാല് ലക്ഷം വോട്ടിന്റെ അതായത് 75,000 വോട്ടിന്റെ ഭൂരിപക്ഷത്തില് താന് ജയിക്കും എന്നാണ് കെ സുരേന്ദ്രന്റെ അവകാശവാദം. പത്തനംതിട്ടയില് താന് മത്സരിച്ചത് വീണ ജോര്‍ജിനോട് അല്ലെന്നും പിണറായി വിജയനോടാണ് എന്നും സുരേന്ദ്രന് പറഞ്ഞു.\nപത്തനംതിട്ടയില് എല്‍ഡിഎഫിനേയും യുഡിഎഫിനേയും നോട്ടുകുത്തിയാക്കി താന് മുക്കാല് ലക്ഷം വോട്ടിന് ജയിക്കും. അതോടെ സിപിഎമ്മിന്റെയും കോണ്‍ഗ്രസിന്റെയും ജില്ലാ കമ്മിറ്റികള് പിരിച്ച് വിടേണ്ടതായി വരും. പത്തനംതിട്ടയില് വീണ ജോര്‍ജ് മൂന്നാം സ്ഥാനത്തേക്ക് പിന്തളളപ്പെടുമെന്നും സുരേന്ദ്രന് പറഞ്ഞു.\nവീണ ജോര്‍ജ് മണ്ഡലത്തില് വെറും ഉപകരണം മാത്രമായിരുന്നു. മത്സരിച്ചത് പിണറായി വിജയന് ആണ്. പത്തനംതിട്ടയിലെ ഏഴ് നിയമസഭാ മണ്ഡലങ്ങളിലും പിണറായി വിജയന് വന്ന് പ്രചാരണം നടത്തി. സമുദായിക സംഘടനാ നേതാക്കളെ തിരഞ്ഞെടുപ്പിന്റെ തലേന്ന് മുഖ്യമന്ത്രി വിളിച്ച് ഭീഷണിപ്പെടുത്തി.\nഅതിനുളള ശബ്ദരേഖയടക്കമുളള തെളിവുകള് തന്റെ പക്കലുണ്ടെന്നും സുരേന്ദ്രന് വാര്‍ത്താ സമ്മേളനത്തില് പറഞ്ഞു. തിരഞ്ഞെടുപ്പ് അട്ടിമറിക്കാന് പോസ്റ്റല് വോട്ടുകളും സര്‍വ്വീസ് വോട്ടുകളും ഭരണ സംവിധാനം ഉപയോഗിച്ച് സിപിഎം കൈപ്പറ്റി. 450 ജീവനക്കാരുടെ വോട്ടുകള് സിപിഎം പ്രവര്‍ത്തകര് തട്ടിയെടുത്തുവെന്നും കെ സുരേന്ദ്രന് ആരോപിച്ചു.\nപത്തനംതിട്ട മണ്ഡലത്തില് വ്യാപകമായി കളളവോട്ടുകള് നടന്നിട്ടുണ്ടെന്നും സുരേന്ദ്രന് ആരോപിച്ചു. എല്ലാ വകുപ്പുകളിലേയും പോസ്റ്റല് വോട്ടുകള് ഭീഷണിപ്പെടുത്തി കൈവശപ്പെടുത്തുകയായിരുന്നു. ജീവനക്കാര് പരാതിപ്പെട്ടിട്ടും നടപടി ഉണ്ടായില്ലെന്നും സുരേന്ദ്രന് ആരോപിച്ചു. ആസൂത്രിതമായ തിരഞ്ഞെടുപ്പ് അട്ടിമറിയാണ് നടന്നത് എന്നും സുരേന്ദ്രന് ആരോപിച്ചു.\nlok sabha elections 2019 election delhi bjp pathanamthitta k surendran veena george പത്തനംതിട്ട വീണ ജോർജ് ആന്റോ ആന്റണി ലോക്സഭ തിരഞ്ഞെടുപ്പ് 2019 ദില്ലി ബിജെപി\nLok Sabha Elections 2019: K Surendran about his expectations in Pathanamthitta


മാഹിയിലെ സി.പി.എം പ്രവര്‍ത്തകന്റെ കൊലപാതകം; ആര്.എസ്.എസ് പ്രവര്‍ത്തകന് അറസ്റ്റില് – Chandrika Daily\nBy ചന്ദ്രിക വെബ് ഡെസ്‌ക് Sunday May 13, 2018 15:21 pm\nമാഹിയിലെ സി.പി.എം പ്രവര്‍ത്തകന്റെ കൊലപാതകം; ആര്.എസ്.എസ് പ്രവര്‍ത്തകന് അറസ്റ്റില്\nകണ്ണൂര്: മാഹിയില് സി.പി.എം പ്രവര്‍ത്തകനായിരുന്ന ബാബുവിനെ വെട്ടിക്കൊലപ്പെടുത്തിയ സംഭവത്തില് ഒരാള് അറസ്റ്റില്. ആര്.എസ്.എസ് പ്രവര്‍ത്തകനായ ജെറിന് സുരേഷാണ് അറസ്റ്റിലായത്. പുതുച്ചേരി പൊലീസാണ് ജെറിനെ കസ്റ്റഡിയിലെടുത്തത്. ജെറിന്റെ വിവാഹ…\nകണ്ണൂര്: മാഹിയില് സി.പി.എം പ്രവര്‍ത്തകനായിരുന്ന ബാബുവിനെ വെട്ടിക്കൊലപ്പെടുത്തിയ സംഭവത്തില് ഒരാള് അറസ്റ്റില്. ആര്.എസ്.എസ് പ്രവര്‍ത്തകനായ ജെറിന് സുരേഷാണ് അറസ്റ്റിലായത്. പുതുച്ചേരി പൊലീസാണ് ജെറിനെ കസ്റ്റഡിയിലെടുത്തത്. ജെറിന്റെ വിവാഹ ചടങ്ങിനിടെയാണ് പൊലീസ് ഇയാളെ അറസ്റ്റ് ചെയ്തത്. അറസ്റ്റിനെ തുടര്‍ന്ന് ജെറിന്റെ വിവാഹം മുടങ്ങി. വിവാഹത്തിനിടെ അറസ്റ്റ് ചെയ്തതില് പ്രതിഷേധിച്ച് ജെറിന്റെ ബന്ധുക്കള് പൊലീസ് സ്റ്റേഷന് ഉപരോധിച്ചു.\nകൊലപാതകവുമായി ബന്ധമുണ്ടെന്ന് സംശയിക്കുന്നവരുടെ പട്ടിക കഴിഞ്ഞ ദിവസങ്ങളിലായി പൊലീസ് തയ്യാറാക്കിയിരുന്നു. ഇതിന്റെ അടിസ്ഥാനത്തിലാണ് ജെറിനെ അറസ്റ്റ് ചെയ്തത്. കഴിഞ്ഞ തിങ്കളാഴ്ച രാത്രിയാണ് ബാബുവിനെ വെട്ടിക്കൊലപ്പെടുത്തിയത്. പള്ളൂര് വയല് റോഡിലൂടെ ബൈക്കില് സഞ്ചരിക്കുകയായിരുന്ന ബാബുവിനെ വാഹനത്തിലെത്തിയ സംഘം വെട്ടിക്കൊലപ്പെടുത്തുകയായിരുന്നു. കഴുത്തിനും തലക്കും ആഴത്തില് വെട്ടേറ്റ ബാബു ആശുപത്രിയിലെത്തിക്കുമ്പോഴേക്കും മരണമടയുകയായിരുന്നു.\nഇതിന് തൊട്ടുപിന്നാലെ പത്ത് മണിയോടെ മാഹി പാലത്തിന് സമീപത്തുവെച്ച് ഓട്ടോ ഡ്രൈവറും ആര്.എസ്.എസ് പ്രവര്‍ത്തകനുമായ ഷമേജ് വെട്ടേറ്റ് മരിച്ചിരുന്നു. മാഹി പാലത്തിന് സമീപമുള്ള മലയാളം കലാഗ്രാമത്തിന് പരിസരത്ത് വെച്ച് ഓട്ടോറിക്ഷയില് വീട്ടിലേക്ക് മടങ്ങുകയായിരുന്ന ഷമേജിനെ വളഞ്ഞിട്ട് വെട്ടിക്കൊലപ്പെടുത്തുകയായിരുന്നു.\nCategories: Culture, More, Views Tags: bjp-cpm clash


ടാറ്റ സിഎന്‍ജി ശ്രേണി ജനുവരി 19ന് അവതരിപ്പിക്കും | Sirajlive.com\nടാറ്റ സിഎന്‍ജി ശ്രേണി ജനുവരി 19ന് അവതരിപ്പിക്കും\nഈ വര്‍ഷം ടാറ്റ ഇന്ത്യയില് അവതരിപ്പിക്കുന്ന ആദ്യത്തെ സിഎന്‍ജി മോഡലായി ടിയാഗോ സിഎന്‍ജി പുറത്തിറങ്ങും.\nJan 07, 2022 12:31 pm |\nJan 07, 2022 4:24 pm\nന്യൂഡല്‍ഹി| ടാറ്റ മോട്ടോഴ്സ് പുതിയ ‘സിഎന്‍ജി കാറുകളുടെ ശ്രേണി’ ജനുവരി 19 ന് അവതരിപ്പിക്കാന് ഒരുങ്ങുന്നതായി റിപ്പോര്‍ട്ട്. എന്നാല് ഏതൊക്കെ മോഡലുകള് പുറത്തിറങ്ങുമെന്ന് കമ്പനി പ്രഖ്യാപിച്ചിട്ടില്ല. ടിയാഗോ കാറിന്റെ പുതിയ സിഎന്‍ജി വകഭേദങ്ങള് പുറത്തുവരുമെന്നാണ് പ്രതീക്ഷിക്കുന്നത്. പുതിയ സിഎന്‍ജി കാറുകള്‍ക്കുള്ള അനൗദ്യോഗിക ബുക്കിംഗും കമ്പനി ആരംഭിച്ചു കഴിഞ്ഞു എന്നാണ് റിപ്പോര്‍ട്ടുകള്.\nഈ വര്‍ഷം ടാറ്റ ഇന്ത്യയില് അവതരിപ്പിക്കുന്ന ആദ്യത്തെ സിഎന്‍ജി മോഡലായി ടിയാഗോ സിഎന്‍ജി പുറത്തിറങ്ങും. അതിനുപുറമെ, ടിഗോര് സബ്-കോംപാക്റ്റ് സെഡാന്, ആള്‍ട്രോസ് പ്രീമിയം ഹാച്ച്ബാക്ക്, നെക്‌സോണ് സബ്-കോംപാക്റ്റ് എസ്യുവി എന്നിവയുള്‍പ്പെടെയുള്ള മറ്റ് മോഡലുകളില് ഉടനീളം കമ്പനി അതിന്റെ സിഎന്‍ജി ലൈനപ്പ് വ്യാപിപ്പിക്കുമെന്നാണ് വിവരം.\nടാറ്റ മോട്ടോഴ്സ് ടിയാഗോ സിഎന്‍ജി മോഡലില് വലിയ മാറ്റമൊന്നും വരുത്താന് സാധ്യതയില്ല. എന്നാല് അതിന്റെ പുതിയ സിഎന്‍ജി കിറ്റ് വാഹനത്തെ വേറിട്ടതാക്കും. കൂടാതെ, പുതിയ കിറ്റിനൊപ്പം അതിന്റെ സാധാരണ ഐസിഇ കൗണ്ടര്‍പാര്‍ട്ടില് നിന്ന് വേര്‍തിരിച്ചറിയാന് ഒരു പ്രത്യേക ഐസിഎന്‍ജി ബാഡ്ജിംഗും ഉണ്ടായിരിക്കും. ടിയാഗോയുടെ ഫാക്ടറിയില് ഘടിപ്പിച്ച സിഎന്‍ജി കിറ്റിന്റെ സാങ്കേതിക വിശദാംശങ്ങള് ഇതുവരെ പുറത്തുവന്നിട്ടില്ലെങ്കിലും, ഇത് കിലോയ്ക്ക് 30 കിലോമീറ്റര് മൈലേജ് നല്‍കുമെന്ന് പ്രതീക്ഷിക്കുന്നു.\n1.2 ലിറ്റര്,3സിലിണ്ടര് പെട്രോള് എഞ്ചിനിനൊപ്പം കാര് തുടരുമെന്ന് പ്രതീക്ഷിക്കുന്നു. അഞ്ച് സ്പീഡ് മാനുവല് ട്രാന്‍സ്മിഷനുമായി ഘടിപ്പിച്ചിരിക്കുന്ന എഞ്ചിന് പരമാവധി 85 ബിഎച്ച്പിയും 113 എന്‍എം പീക്ക് ടോര്‍ക്കും സൃഷ്ടിക്കാന് കഴിയും. പുതിയ ടാറ്റ ടിയാഗോ സിഎന്‍ജി എതിരാളികളായ മാരുതി വാഗണ്‍ആര് സിഎന്‍ജി അല്ലെങ്കില് ഹ്യുണ്ടായ് സാന്‍ട്രോ സിഎന്‍ജി എന്നിവയ്ക്കെതിരെ പോരാടും.\nകഴിഞ്ഞ കുറച്ച് മാസങ്ങളായി ഇന്ത്യയില് സിഎന്‍ജി വാഹനങ്ങളുടെ ഡിമാന്‍ഡില് വര്‍ധനവുണ്ടായിട്ടുണ്ട്. നവംബര്’21 വരെയുള്ള എട്ട് മാസത്തിനിടെ 1,36,357 യൂണിറ്റ് സിഎന്‍ജി കാറുകളാണ് വിറ്റഴിച്ചത്. മാരുതി സുസുക്കി, ഹ്യുണ്ടായി എന്നീ രണ്ട് കമ്പനികള് മാത്രം ആധിപത്യം പുലര്‍ത്തിയിരുന്ന സിഎന്‍ജി പാസഞ്ചര് വാഹന വിഭാഗത്തിലേക്കുള്ള പ്രവേശനം ടാറ്റ മോട്ടോഴ്സ് വളരെക്കാലമായി ആലോചിക്കുന്നു. കൊവിഡ് വ്യാപനവുമായി ബന്ധപ്പെട്ട കാലതാമസവും ആഗോള ചിപ്പ് പ്രതിസന്ധിയും ഉണ്ടായിരുന്നില്ലെങ്കില് ഇത് നേരത്തെ തന്നെ സംഭവിക്കുമായിരുന്നു.\nസിഎന്‍ജിയില് പ്രവര്‍ത്തിക്കുന്ന ടിയാഗോയ്ക്കും ടിഗോറിനും സ്റ്റാന്‍ഡേര്‍ഡ് മോഡലിനേക്കാള് സ്‌റ്റൈലിംഗ് മാറ്റങ്ങളൊന്നും ഉണ്ടാകാന് സാധ്യതയില്ല. പക്ഷേ, ടാറ്റ അവരുടെ ഏത് ട്രിമ്മിലാണ് സിഎന്‍ജി കിറ്റ് അവതരിപ്പിക്കുന്നതെന്ന് ഇതുവരെ വ്യക്തമല്ല. രണ്ട് മോഡലുകളും സ്റ്റാന്‍ഡേര്‍ഡ് പെട്രോള് വേഷത്തില് വളരെ മികച്ച രീതിയില് സജ്ജീകരിച്ചിട്ടുണ്ടെങ്കിലും, സിഎന്‍ജി പതിപ്പുകളിലെ ഉപകരണങ്ങളുടെ ലിസ്റ്റ് അവ ഏത് ട്രിമ്മിലാണ് വാഗ്ദാനം ചെയ്യുന്നത് എന്നതിനെ ആശ്രയിച്ചിരിക്കും.\nനിലവില്, ടിയാഗോയ്ക്കും ടിഗോറിനും കരുത്തേകുന്നത് 86 എച്ച്പിയും 113 എന്‍എം ടോര്‍ക്കും ഉല്‍പ്പാദിപ്പിക്കുന്ന 1.2 ലിറ്റര്, മൂന്ന് സിലിണ്ടര് റെവോട്രോണ് പെട്രോള് എഞ്ചിനാണ്. സിഎന്‍ജി പതിപ്പുകള് ഒരേ എഞ്ചിന് ഉപയോഗിക്കുമെന്ന് പ്രതീക്ഷിക്കുന്നു. എന്നിരുന്നാലും പവറും ടോര്‍ക്കും കണക്കുകളില് നേരിയ ഇടിവ് കാണാം. പെട്രോളില് പ്രവര്‍ത്തിക്കുന്ന ടിയാഗോ, ടിഗോര് എന്നിവയ്ക്കൊപ്പം മാനുവല്, എഎംടി ഗിയര്‍ബോക്സ് ഓപ്ഷനുകള് ടാറ്റ വാഗ്ദാനം ചെയ്യുന്നു. എന്നാല് സിഎന്‍ജി പതിപ്പുകള് മാനുവല് മാത്രമായിരിക്കും. രണ്ട് മോഡലുകളുടെയും പുറംഭാഗത്ത് മറ്റ് ശ്രേണിയില് നിന്ന് വേറിട്ടുനില്‍ക്കാന് രണ്ട് സിഎന്‍ജി ബാഡ്ജുകളും ഉണ്ടായിരിക്കും. ടിഗോറിന് ടിഗോര് ഇവിയുമുണ്ട്. അതിന്റെ സിഎന്‍ജി വേരിയന്റ് പുറത്തിറക്കുന്നതോടെ, പെട്രോള്, സിഎന്‍ജി, ഇലക്ട്രിക് വേഷങ്ങളില് ലഭ്യമാകുന്ന ഇന്ത്യയിലെ ഏക സെഡാന് ടിഗോര് ആയിരിക്കും.\nRelated Topics: CNG tata tigor Tata Tigor EV


സനാതന ധര്‍മ്മ പാഠശാല : ഋഗ്വേദത്തിൽ മുഹമ്മദ് നബിയോ ?\nഹൈന്ദവ ഗ്രന്ഥങ്ങളിലെ ആശയം അപക്വമായും കൃത്രിമത്തിലൂടെ മാറ്റം വരുത്തിയും മാത്രമേ തങ്ങളുടെ മതത്തിന് പ്രചരണം സാധ്യമാവൂ എന്ന് തോന്നിക്കുന്ന രീതിയിലാണ് സെമിറ്റിക് മതപ്രബോധകരുടെ പ്രബോധന കോലാഹലം....\nഅതിന് ഉദാഹരണമാണ് ഹൈന്ദവ ഗ്രന്ഥങ്ങളിലെ അന്തിമാചാര്യന് എന്ന സ്നേഹജാന്റെ പുസ്തകം.\nഇതിലെ ഒന്നാം പാഠത്തിലെ ശീര്‍ഷകം സാമവേദത്തിലെ അഹമിധി എന്നാണ്. മന്ത്രം ഇതാണ്:\n"അഹമിധി പിതു: പരിമേധാ മൃതസ്യജഗ്രഹ, അഹം സൂര്യ ഇവാ ജനി\n(അഹമിധിന് പിതാവില്‍നിന്ന് വേദജ്ഞാനം ലഭിച്ചു)''(ഋഗ്വേദം 6:6:10).\nമുഹമ്മദ് നബിയെ ഈ മന്ത്രത്തില് പ്രതിഷ്ഠിക്കാന് മന്ത്രത്തിന്റെ ആദ്യ പദത്തില്‍തന്നെ ഇവര് കൈവെച്ചിരിക്കുന്നു. "അഹമിദ്ധി'' എന്ന പദം അഹമിധിയാക്കി മാറ്റി ഈ പ്രബോധകന്.\nഅഹം+ഇല് ആണ് വ്യാകരണ നിയമപ്രകാരം 'അഹമിദ്ധി'യായത്. ഇതില് എവിടെയും 'അഹമിധി' വരുന്നില്ല എന്നതാണ് സത്യം. വ്യാകരണവും സത്യവും ഉപേക്ഷിച്ചാലേ വേദങ്ങളില് നബിക്ക് പ്രതിഷ്ഠയുണ്ടാവൂ.\nഇനി ഈ പുസ്തകത്തിലെ നാലാമധ്യായത്തിലെ6മുതല് 8 വരെയുള്ള ശ്ളോകം ആദ്യം പരിശോധിക്കാം. ഇതില് ഭോജരാജാവ് മുഹമ്മദ് നബിയെ ശുശ്രൂഷ ചെയ്ത് ശരണമടഞ്ഞു എന്നാണ് പ്രബോധന വ്യാഖ്യാനം. ശ്ളോകം നോക്കാം.\n"നൃപാശ്ചേവ മഹാദേവ മരുസ്ഥല നിവാസിനം\nത്വം മാംഹി കിങ്കരം വിദ്ധി ശരണാര്‍ഥം മുപാഗതം''\nഭോജരാജാവ് ഗംഗാജലം കൊണ്ടും പഞ്ചഗവ്യംകൊണ്ടും അദ്ദേഹത്തെ സ്നാനം ചെയ്യിച്ച് മരുഭൂനിവാസിയായ ആ മഹാ ദൈവദൂതന് നിഷ്കളങ്ക ഭക്തിയാകുന്ന പാരിതോഷികങ്ങള് അടിയറ വെയ്ക്കുകയും ഏറ്റവും വലിയ ആദരവ് പ്രകടിപ്പിക്കുകയും ചെയ്ത് പറയും, "അല്ലയോ മനുഷ്യരാശിയുടെ അഭിമാനമേ, അറേബ്യ നിവാസി! അങ്ങയെ ഞാന് വന്ദിക്കുന്നു. പിശാചിനെ നിഗ്രഹിക്കുവാനായി അങ്ങ് മഹത്തായ ഒരു ശക്തി തന്നെ സംഭരിച്ചിട്ടുണ്ട്. മ്ളേച്ഛന്‍മാരായ ശത്രുക്കളില്‍നിന്നെല്ലാം അങ്ങ് സുരക്ഷിതനായിരിക്കുന്നല്ലോ. അല്ലയോ സച്ചിദാനന്ദ സ്വരൂപമേ ഞാന് അങ്ങയുടെ തൃപ്പാദങ്ങളില് കിടക്കുന്ന ഒരുവനായി ഈയുള്ളവനെ സ്വീകരിച്ചാലും''\nശിവ ഭഗവാനെ മുഹമ്മദ് നബിയാക്കാന് ഇതിന്റെ വ്യാഖ്യാനത്തില് നടത്തിയ കൃത്രിമം എങ്ങനെയെന്ന് പരിശോധിച്ചാല് തന്നെ ഈ പ്രബോധകരുടെ ശൈലി വ്യക്തമാവും. അതെല്ലാം പരിശോധിക്കാം.\n1. 'ആ മഹാ ദൈവദൂതന്'-മഹാ ദൈവദൂതന് എന്ന ഒരു വാക്കേ ഈ ശ്ളോകത്തിലില്ല.\n2. 'വലിയ ആദരവ് പ്രകടിപ്പിക്കുകയും ചെയ്ത് പറയും' നോക്കണേ തട്ടിപ്പിന്റെ വിലാസം. 'ഭോജരാജ ഉവാച' എന്നാണ്. ശ്ളോകത്തില് ഉവാച എന്നാല് പറഞ്ഞു എന്നാണ്. ശ്ളോകം നബിക്കും സഹസ്രാബ്ദങ്ങള്‍ക്ക് മുമ്പ് എഴുതപ്പെട്ടതാണ്. അതില് 'പറഞ്ഞു' എന്ന ഭൂതകാല ക്രിയ പ്രയോഗിച്ചാല് ശേഷം ജനിച്ച നബിയെ കൊള്ളിക്കാനാവില്ല. അതിനാല് 'ഉവാച' (പറഞ്ഞു) എന്ന ഭൂതകാലക്രിയ വിവര്‍ത്തനത്തില് 'പറയും' എന്ന ഭാവികാല ക്രിയാപദമാക്കി. പ്രബോധക കൌശലത്തിന് വേറെ ഉദാഹരണം വേണോ. പറയും എന്നാക്കിയാല് അതില് നബിയെയും ഉള്‍പ്പെടുത്താം. 'നബിയോട് പറയും' എന്നാക്കിയാല് വൈരുധ്യമില്ല.\n3. പിശാചിനെ നിഗ്രഹിക്കുവാനായി അങ്ങ് ഒരു മഹത്തായ ഒരു ശക്തി തന്നെ സംഭരിച്ചിട്ടുണ്ട്-ശ്ളോകം6മുതല് 8 വരെ പിശാച് എന്ന വാക്കുതന്നെയില്ല.\n4. മനുഷ്യരാശിയുടെ അഭിമാനമേ-ഇത് ശ്ളോകത്തിലില്ല കൂട്ടിച്ചേര്‍ത്തതാണ്.\n5. അറേബ്യാനിവാസി-ഇത് ശ്ളോകത്തിലില്ല\nഇനി ഈ ശ്ളോകത്തില് ഉള്ളതും മറച്ചുവച്ചതുമായ വസ്തുത നോക്കാം.\n1. 'മഹാദേവ'-'മഹാദേവന്' എന്നത് 'പരമശിവനെ' സംബോധന ചെയ്യുന്ന ദിവ്യനാമമാണ്.\n2. ഗിരിജാനാഥാ-ഗിരിജാനാഥന്, 'ശിവനാണണ്. ഗിരിജ=ഗിരി+ജ, ഗിരി-പര്‍വതം, ജ=പുത്രി. ഗിരിജ=പര്‍വതപുത്രി=പാര്‍വതി.\nഗിരിജാനാഥന്-പാര്‍വതീപതി. അത് മഹാദേവനാണെന്ന് സ്നേഹജാനും അറിയാത്തതല്ലല്ലോ.\n3. മരുസ്ഥല നിവാസി-മരുസ്ഥലം=പര്‍വതപ്രദേശം (മരുഭൂമി എന്നും വിജനഭൂമി എന്നും അര്‍ഥമുണ്ട് എങ്കിലും മഹാദേവന് കൈലാസപര്‍വത നിവാസിയായതിനാല് ഭാരതത്തില് മരുഭൂമിയുണ്ടെങ്കില് തന്നേയും പര്‍വതമെന്ന അര്‍ഥമാണ് ഉദ്ദേശിച്ചിരിക്കുന്നത്. മരുസ്ഥലം എന്നതിന് ശ്മശാനം എന്നും അര്‍ഥമുണ്ട്. ശിവന് ചുടല ഭസ്മധാരിയായതിനാല് അതും യോജ്യമാണ്. എങ്കിലും പാര്‍വതീപത്നിയായി സംബോധന ചെയ്തതിനാല് പര്‍വതവാസിതന്നെ.\n4. ത്രിപുരാസുരനാശായ=ത്രിപുരാസുരന്‍മാരുടെ നാശ കര്‍ത്താവിനായിക്കൊണ്ട്. മഹാദേവനാണ് ത്രിപുരാസുരന്‍മാരെ ഹനിച്ചത്. അതിനാല് മഹാദേവനെ ത്രിപുരാസുരനാശനന് എന്നും ത്രിപുരാന്തകന് എന്നും പറയും.\n5. മ്ളേച്ഛൈഗുപ്തായ ശുദ്ധായ=മ്ളേച്ഛന്‍മാര്‍ക്ക്, അജ്ഞാനികള്‍ക്ക് അപ്രാപ്യനായ ശുദ്ധ സ്വരൂപന് (മ്ളേച്ഛാചാര്യനായാണ് തുടക്കത്തില് (ശ്ളോകം 5ല്) നബിയെ അവതരിപ്പിക്കുന്നത്-വിവര്‍ത്തകന്)(അപ്പോള് ഈ ശ്ളോകം 'മുഹമ്മദീയര്‍ക്ക്' പ്രാപിക്കാനാവാത്ത ദേവനായാണ് ശിവനെ പറയുന്നത്.)\nഹൈന്ദവ പുരാണങ്ങളെ സ്നേഹസംവാദത്തില് മുമ്പ് പലപ്പോഴായി സ്നേഹജാന്, തമസ്കരിക്കാനായിട്ടാണെങ്കില് പോലും, വിശകലനം ചെയ്തിട്ടുണ്ട്.\nഅതായത് തന്റെ പുസ്തകത്തില് പറഞ്ഞിട്ടുള്ള ഭവിഷ്യപുരാണത്തിലെ പ്രതിസര്‍ഗപര്‍വം മൂന്നാം ഖണ്ഡത്തിലെ അധ്യായം മൂന്നിലെ5മുതല് 8 വരെയുള്ള ശ്ളോകം പരമശിവനെയാണെന്ന് വ്യക്തമായി മനസ്സിലാക്കിയിട്ടുതന്നെയാണ് യഥാര്‍ഥ വസ്തുതകള് മറച്ചുവച്ച് ഏതോ ഗവേഷകരുടെ പേരില് മുഹമ്മദ് നബിയെ പുരാണത്തിലും വേദത്തിലുമൊക്കെ പ്രതിഷ്ഠിക്കാന് വേണ്ടി ഇങ്ങനെയൊരു ഗ്രന്ഥപ്രസാധനത്തിന് ഒരുങ്ങിയത്.


ബ്രസീലിയ: കോവിഡിനെതിരെ ചൈനയിലെ സിനോവാക് കമ്പനി വികസിപ്പിച്ച 'കൊറോണവാക്' വാക്‌സിന്റെ ക്ലിനിക്കൽ പരീക്ഷണം ബ്രസീലിൽ നിർത്തിവച്ചു. ഗുരുതരമായ വിപരീതഫലം ഉണ്ടായ സാഹചര്യത്തിലാണിതെന്നാണ് റിപ്പോർട്ട്. ഇതു സംബന്ധിച്ച കൂടുതൽ വിശദാംശങ്ങൾ പുറത്തുവിട്ടിട്ടില്ല. ലോക...\nപാരിസ്: കോവിഡ് പടർന്ന് പിടിച്ചതോടെ മാസ്‌ക് നമ്മുടെ നിത്യജീവിതത്തിന്റെ ഭാഗമായി മാറിക്കഴിഞ്ഞു. മാസ്‌ക് ധരിക്കുമ്പോൾ ചിലർക്ക് ശ്വാസം മുട്ടൽ വരെ അനുഭവപ്പെടാറുണ്ട്. ഫ്രാൻസിലാകട്ടെ പ്രസവ സമയത്ത് വരെ സ്ത്രീകൾ മാസ്‌ക് ധരിക്കണമെന്ന നിയമവും പ്രാബല്യത്തിൽ വന്നി...\nപാരീസ്: നീസിൽ രണ്ടുദിവസം മുമ്പുണ്ടായ ഭീകരാക്രമണത്തിന്റെ ഞെട്ടൽ മാറുംമുമ്പ് വീണ്ടും ആക്രമണം. ഫ്രാൻസിലെ ലിയോണിൽ അക്രമിയുടെ വെടിയേറ്റ് പുരോഹിതന് ഗുരുതരമായി പരിക്കേറ്റു. വെടിവച്ചശേഷം രക്ഷപ്പെട്ട അക്രമിയെ പിന്നീട് പിടികൂടി. വെടിയേറ്റ പുരോഹിതന്റെയോ അക്രമിയ...\nവാഷിങ്ടൺ: അമേരിക്കൻ പ്രസിഡന്റ് തിരഞ്ഞെടുപ്പിന് ദിവസങ്ങൾ മാത്രം അവശേഷിക്കെ, ലോകത്താകമാനം വ്യാപിച്ചിരിക്കുന്ന മഹാമാരിയുടെ ഉറവിടം ചൈനയാണെന്നും, മഹാമാരിക്ക് കാരണമായ വൈറസിനെ ചൈനീസ് വൈറസെന്ന് വിശേഷിപ്പിക്കുന്ന ട്രംപിന്റെ പരസ്യമായ നിലപാട് ശരിവെക്കുകയും ചെയു...\nകാബൂൾ: വടക്കുകിഴക്കൻ അഫ്ഗാനിസ്ഥാനിൽ താലിബാൻ നടത്തിയ ആക്രമണത്തിൽ 25 സൈനികർ കൊല്ലപ്പെട്ടു. മേഖലയിൽ ആക്രമണം തുടരുകയാണെന്നും താലിബാൻ സംഘത്തിനും ആൾനാശമുണ്ടായതായും തഖാർ പ്രവിശ്യയിലെ ഗവർണർ വക്താവ് ജവാദ് ഹെജ്രി പറഞ്ഞു. സൈനിക ഓപ്പറേഷനായുള്ള യാത്രയ്ക്കിടെയാണ് ...\nമോസ്‌കോ: രണ്ടാമത്തെ കോവിഡ് പ്രതിരോധ വാക്സിനും രജിസ്റ്റർ ചെയ്യാനൊരുങ്ങി റഷ്യ. ഒക്ടോബർ പതിനഞ്ചോടെ രണ്ടാമത്തെ കോവിഡ് പ്രതിരോധ വാക്സിൻ രജിസ്റ്റർ ചെയ്യുമെന്ന് ടാസ് ന്യൂസ് ഏജൻസി റിപ്പോർട്ട് ചെയ്തു. സൈബീരിയയിലെ വെക്ടർ ഇൻസ്റ്റിറ്റ്യൂട്ടാണ് ഈ വാക്സിൻ വികസിപ്പ...\nബീജിങ്: ആഗോള കുത്തക കമ്പനികൾ ചൈനയിലെ പ്ലാന്റുകളിലെ ഉത്പാദനം നിർത്തുന്നതായി റിപ്പോർട്ട്. അമേരിക്കയുമായുള്ള വ്യാപാര തർക്കം, ഉത്പാദന ചെലവിലെ വർദ്ധനവ് എന്നിവ കാരണമാണ് കമ്പനികൾ ചൈനയിൽ നിന്ന് പിന്മാറുന്നത്. ചൈനയെ സംബന്ധിച്ച് പ്രതിസന്ധിക്കിടെ വൻതോതിലുള്ള വി...\nമോൺറോവിയ: ലൈംഗിക പീഡനം 'ദേശീയ ദുരന്ത'മായി പ്രഖ്യാപിച്ച് ലൈബീരിയ. ലൈബീരിയൻ തലസ്ഥാനമായ മൺറോവിയയിൽ വർദ്ധിച്ചുവരുന്ന ബലാത്സംഗ കേസുകൾക്കെതിരെ കഴിഞ്ഞ മാസം ആയിരക്കണക്കിന് ആളുകൾ പ്രതിഷേധിച്ചതിനെ തുടർന്നാണ് പ്രസിഡന്റ് ജോർജ് വിയ ഇത്തരത്തിലൊരു പ്രഖ്യാപനം നടത്തി...\nക്വീൻസ്ലാന്റ്: കുട്ടികൾക്കെതിരെയുള്ള ലൈംഗിക പീഡനം തടയുന്നതിന് പുതിയ നിയമവുമായി ക്വീൻസ്ലാന്റ്. ലൈംഗിക അതിക്രമം അടങ്ങുന്ന കുമ്പസാര രഹസ്യം വൈദികർ പൊലീസിൽ അറിയിക്കണമെന്നാണ് നിയമത്തിൽ പറയുന്നത്. ഇതു മറച്ചുവെക്കുന്ന വൈദികരെ മൂന്നു വർഷം വരെ തടവിന് ശിക്ഷിക്ക...\nബെയ്ജിങ്: പബ്ജി ഉൾപ്പെടെ 118 ചൈനീസ് മൊബൈൽ ആപ്ലിക്കേഷനുകൾ നിരോധിക്കാനുള്ള ഇന്ത്യയുടെ തീരുമാനം വിവേചനപരമാണെന്നു ചൈന. ലോക വ്യാപാര സംഘടനയുടെ ചട്ടങ്ങൾക്കുവിരുദ്ധമാണ് ഇന്ത്യയുടെ തീരുമാനം. വിവേചനപരമായ നിയന്ത്രണങ്ങൾ ചൈനീസ് കമ്പനികൾക്കുമേൽ ഇന്ത്യ അടിച്ചേൽപ്പി...\nകോവിഡ് -19 മഹാമാരി ഉത്ഭവിച്ച വുഹാനിലെ കാമ്പസുകൾ വീണ്ടും തുറന്നു. ഇതോടെ രാജ്യത്തെമ്പാടുമുള്ള ആയിരക്കണക്കിന് യൂണിവേഴ്സിറ്റി വിദ്യാർത്ഥികൾ വുഹാനിലേക്ക് മടങ്ങുകയാണ്. താൽക്കാലികമായി നിർത്തിവച്ച ക്ലാസുകൾ ഏഴ് മാസത്തിന് ശേഷം കർശനമായ സാമൂഹിക അകലം പാലിച്ചാണ് വ...\nകോവിഡ് 19 ചികിത്സയ്ക്കു ശേഷം നെഗറ്റീവാകുകയും ചെയ്ത ഇന്ത്യൻ റെസ്റ്റോറന്റ് ഉടമയ്ക്ക് മലേഷ്യൻ കോടതി അഞ്ചു മാസം തടവു ശിക്ഷ വിധിച്ചു. ക്വാറന്റൈൻ കാലാവധി തീരും മുമ്പ് സ്വന്തം റെസ്റ്റോറന്റിലേക്ക് തിരികെ എത്തിയതിനാണ് കോടതി ശിക്ഷ വിധിച്ചത്. മലേഷ്യയിൽ താമസിക്ക...\nകൊളംബോ: മഹിന്ദ രാജപക്‌സെ നാലാംവട്ടവും ശ്രീലങ്കൻ പ്രധാനമന്ത്രിയായി സത്യപ്രതിജ്ഞ ചെയ്തു. വടക്കൻ കൊളംബോയിലെ പ്രമുഖ ബുദ്ധക്ഷേത്രത്തിലാണ് മഹിന്ദയുടെ സത്യപ്രതിജ്ഞാ ചടങ്ങുകൾ നടന്നത്. മഹിന്ദ രാജപക്‌സെയുടെ സഹോദൻ കൂടിയായ പ്രസിഡന്റ് ഗോട്ടാഭയ രാജപക്‌സെയും നയിക്ക...\nകൊളംബോ: ശ്രീലങ്കയിൽ രണ്ടുപ്രാവിശ്യം നീട്ടിവച്ച പാർലമെന്റ് തെരഞ്ഞെടുപ്പ് ഇന്നു നടക്കും. ഭരണത്തിൽ രജപക്‌സെ കുടുംബത്തിന്റെ സ്വാധീനം ശക്തമാക്കുന്നതായിരിക്കും തെരഞ്ഞെടുപ്പുഫലമെന്നാണ് രാഷ്ട്രീയ വൃത്തങ്ങൾ പ്രതീക്ഷിക്കുന്നത്. പ്രസിഡന്റ് ഗോട്ടാഭയ രജപക്‌സെയും ...\nലാഹോർ: പാക്കിസ്ഥാനിലെ ലാഹോറിൽ 15 വയസുകാരനും സുഹൃത്തുക്കളും ചേർന്ന് ഒരു പൂച്ചക്കുട്ടിയെ പീഡിപ്പിച്ചു കൊലപ്പെടുത്തി. മൃഗസംരക്ഷണ സംഘടനയായ ജെ.എഫ്.കെയുടെ ഫേസ്‌ബുക്ക് പേജിലൂടെയാണ് മനസാക്ഷിയെ മരവിപ്പിക്കുന്ന ഈ സംഭവം പുറം ലോകം അറിഞ്ഞത്. 15കാരന്റെ കുടുംബമാണ് ...


യു.പിയില് കോവിഡ് കുതിച്ചുയരുന്നു; യോഗി ആദിത്യനാഥ് ഐസൊലേഷനില് | Metro Journal Online\nഉത്തര് പ്രദേശില് കഴിഞ്ഞ 24 മണിക്കൂറിനിടെ കോവിഡ് സ്ഥിരീകരിച്ചത് 18021 പേര്‍ക്ക്. യു.പിയിലെ ഏറ്റവും ഉയർന്ന പ്രതിദിന കണക്കാണിത്. 3474 പേര് രോഗമുക്തി നേടി. നിലവില് ചികിത്സയിലുള്ളവരുടെ എണ്ണം 95,980 ആണ്. സംസ്ഥാനത്ത് ആകെ രോഗം ബാധിച്ചവരുടെ എണ്ണം 6,18,293 ആണ്. കോവിഡ് ബാധിച്ച് മരിച്ചവരുടെ എണ്ണമാകട്ടെ 9,309 ആയി.\nഅതിനിടെ മുഖ്യമന്ത്രി യോഗി ആദിത്യനാഥ് ഐസൊലേഷനിലാണ്. മുഖ്യമന്ത്രിയുടെ ഓഫീസിലെ ചിലര്‍ക്ക് കോവിഡ് സ്ഥിരീകരിച്ച സാഹചര്യത്തിലാണ് സ്വയം നിരീക്ഷണത്തില് പോയത്. കോവിഡ് ബാധിച്ച ചിലരുമായി നേരിട്ട് സമ്പര്‍ക്കം പുലര്‍ത്തിയതിനാല് ഐസൊലേഷനില് പോവുകയാണെന്നാണ് യോഗി ആദിത്യനാഥ് ട്വീറ്റ് ചെയ്തത്. നിരീക്ഷണത്തിലിരിക്കെ മുഖ്യമന്ത്രിയുടെ ഉത്തരവാദിത്തങ്ങള് നിറവേറ്റുമെന്നും അദ്ദേഹം അറിയിച്ചു. 80 ലക്ഷം പേര്‍ക്ക് യു.പിയില് കോവിഡ് വാക്സിന് നല്‍കി. മുഖ്യമന്ത്രി യോഗി ആദിത്യനാഥ് ആദ്യ ഡോസ് സ്വീകരിച്ചിട്ടുണ്ട്.\nഏപ്രില് 30 വരെ യു.പിയില് സ്കൂളുകള് അടച്ചിട്ടിരിക്കുകയാണ്. പ്രതിദിനം 100 കേസില് കൂടുതല് റിപ്പോര്‍ട്ട് ചെയ്യുന്ന ജില്ലകളില് രാത്രി9മണി മുതല് രാവിലെ6വരെ കര്‍ഫ്യു ഏര്‍പ്പെടുത്താനും നിര്‍ദേശം നല്‍കിയിട്ടുണ്ട്.\nകഴിഞ്ഞ 24 മണിക്കൂറിനിടെ ഇന്ത്യയില് 1,61,736 പേര്‍ക്കാണ് കോവിഡ് സ്ഥിരീകരിച്ചത്. തുടർച്ചയായി മൂന്നാം ദിവസമാണ് ഒന്നരലക്ഷത്തിലധികം പേർക്ക് രോഗം സ്ഥിരീകരിച്ചത്. രോഗബാധ രൂക്ഷമായ മഹാരാഷ്ട്രയില് 50,000ന് മുകളിലാണ് പ്രതിദിന കേസുകൾ. ഡൽഹിയിലെ 82 സ്വകാര്യ ആശുപത്രികളിലെ 60 ശതമാനം ഐസിയു ബെഡുകൾ കോവിഡ് ചികിത്സക്ക് മാറ്റിവെച്ചു. രോഗബാധ കുറയും വരെ സിബിഎസ്ഇ പരീക്ഷകൾ മാറ്റിവെക്കണമെന്ന് കേന്ദ്രത്തോട് മുഖ്യമന്ത്രി അരവിന്ദ് കെജ്‍രിവാൾ ആവശ്യപ്പെട്ടു.\n← മഹാരാഷ്ട്രയിൽ നാളെ മുതൽ നിരോധനാജ്ഞ\nജോണ്‍സണ് ആന്‍ഡ് ജോണ്‍സണ് വാക്സിന് യു.എസില് താല്‍ക്കാലിക വിലക്ക് →


റഫാല് കരാര്: വിമാനങ്ങളുടെ വിലയില് കുറവുണ്ടായെന്ന സി.എ.ജി വാദം ദുരൂഹം\nയു.പി.എ കാലത്ത് ധാരണയായ വിലയുമായി യഥാര്‍ഥ വില സി.എ.ജി താരതമ്യം ചെയ്തില്ല.\n13 Feb, 2019 at 05:00 PM\nനരേന്ദ്ര മോദി സര്‍ക്കാര് രൂപീകരിച്ച റഫാല് കരാര് പ്രകാരം വിമാനങ്ങളുടെ വിലയില് കുറവുണ്ടായെന്ന സി.എ.ജി വാദം ദുരൂഹം. സി.എ.ജി തന്നെ നിശ്ചയിച്ച അനുമാന വിലയുമായി താരതമ്യം ചെയ്താണ് വില കുറവാണെന്ന് വാദം മുന്നോട്ടുവെച്ചത്. യു.പി.എ കാലത്ത് ധാരണയായ വിലയുമായി യഥാര്‍ഥ വില സി.എ.ജി താരതമ്യം ചെയ്തില്ല.\nരാജ്യസഭയില് വെച്ച സി.എ.ജി റിപ്പോര്‍ട്ടിന്‍റെ എറ്റവും അവസാന ഭാഗത്താണ് ഇപ്പോഴത്തെ കരാറിന്‍റെ മൊത്തം തുക കുറവാണെന്നും ആ കുറവ് 2.8 ശതമാനമാണെന്നും പറയുന്നത്. ഓഡിറ്റര് ഉണ്ടാക്കിയ അലൈന്‍ഡ് എസ്റ്റിമേറ്റ് പ്രൈസുമായാണ് ഇപ്പോഴത്തെ കരാര് തുക താരതമ്യം ചെയ്തത് എന്നും സി.എ.ജി റിപ്പോര്‍ട്ട് പറയുന്നു. സ്വാഭാവികമായും ഒരു സംശയമുയരും. എന്താണ് അലൈന്‍ഡ് എസ്റ്റിമേറ്റഡ് പ്രൈസ്? അത് കണക്കാക്കുന്നത് എങ്ങനെ? ഇതേ സി.എ.ജി റിപ്പോര്‍ട്ടില് 129 - 130 പേജുകളില് ഈ ചോദ്യങ്ങള്‍ക്ക് ഉത്തരമുണ്ട്.\n2007ലെ പൂര്‍ത്തീകരിക്കപ്പെടാത്ത പഴയ കരാര് തുക 2015ലെത്തുമ്പോള് എത്ര കണ്ട് കൂടുമെന്ന് ആദ്യം കണക്കാക്കും. വിമാന സാമഗ്രികള്‍ക്കും കൈമാറ്റത്തിനും സ്വാഭാവികമായി ഈ കാലയളവില് എത്ര വിലകൂടുമെന്ന് നോക്കിയാണ് ഈ തുക അനുമാനിക്കുക. പിന്നീട് ഈ തുകയെ ഓഡിറ്റര് പരിശോധിക്കും. അങ്ങനെ ഓഡിറ്റര് പരിശോധിച്ച തുകയെയാണ് അലൈന്‍ഡ് എസ്റ്റിമേറ്റഡ് പ്രൈസ് എന്ന് പറയുന്നത്. അതുമായി ഇപ്പോഴത്തെ കരാറിലെ തുക താരതമ്യം ചെയ്താണ് ആകെ 2.8 ശതമാനം വില കുറഞ്ഞെന്ന് സി.എ.ജി കണ്ടെത്തിയിരിക്കുന്നത്.


Army issues notification for recruitment under Agnipath scheme | Indian Express Malayalam\ntop news live updates 20062022 kerala\nTop news Highlights: ചില തീരുമാനങ്ങൾ അന്യായമായി തോന്നുമെങ്കിലും രാഷ്ട്രം കെട്ടിപ്പടുക്കുന്നതിന് അത് ആവശ്യമാണ്: പ്രധാനമന്ത്രി\nTop news live updates: നാഷണൽ ഹെറാൾഡ് കേസിൽ കോൺഗ്രസ് നേതാവ് രാഹുൽ ഗാന്ധിയെ എൻഫോഴ്സ്‌മെന്റ് ഡയറക്ടറേറ്റ് ചോദ്യം ചെയ്യുകയാണ്\nUpdated: June 21, 2022 8:08:23 am\nTop news live updates: ന്യൂഡൽഹി: അഗ്നിപഥ് പദ്ധതിക്കെതിരെ രാജ്യത്തുടനീളം പ്രതിഷേധങ്ങൾ വ്യപിക്കുമ്പോൾ പരോക്ഷ പ്രതികരണവുമായി പ്രധാനമന്ത്രി നരേന്ദ്ര മോദി. പല തീരുമാനങ്ങളും ആദ്യം അന്യായമായി തോന്നിയേക്കാം, എന്നാൽ അത് പിന്നീട് രാഷ്ട്രം കെട്ടിപ്പടുക്കുന്നതിനെ സഹായിക്കുമെന്ന് അദ്ദേഹം പറഞ്ഞു. ബെംഗളൂരുവിൽ ഒരു പരിപാടിയിൽ സംസാരിക്കുകയായിരുന്നു പ്രധാനമന്ത്രി.\n“നിരവധി തീരുമാനങ്ങൾ ഇപ്പോൾ അന്യായമായി തോന്നുന്നു. കാലക്രമേണ, ഈ തീരുമാനങ്ങൾ രാഷ്ട്രം കെട്ടിപ്പടുക്കുന്നതിന് സഹായിക്കും,” അഗ്നിപഥ് പദ്ധതിയെ നേരിട്ട് പരാമർശിക്കാതെയാണ് പ്രധാനമന്ത്രി ഇത് പറഞ്ഞത്.\nDelighted to be in Bengaluru. Speaking atapublic meeting. https://t.co/epNMla6flf\n— Narendra Modi (@narendramodi) June 20, 2022\nഅഗ്നിപഥ് റിക്രൂട്മെന്റിന് കരസേനാ വിജ്ഞാപനമിറക്കി; ജൂലൈ മുതൽ രജിസ്‌ട്രേഷൻ\nഅഗ്നിപഥ് റിക്രൂട്മെന്റ് സംബന്ധിച്ച വിജ്ഞാപനം കരസേനാ പുറത്തിറക്കി. ജൂലൈ മുതലാണ് രജിസ്‌ട്രേഷൻ. പുതിയ പദ്ധതി പ്രകാരം ജോലിയിൽ പ്രവേശിക്കാൻ ആഗ്രഹിക്കുന്നവർക്ക് രജിസ്ട്രഷൻ നിർബന്ധമാണെന്ന് കരസേനാ വ്യക്തമാക്കി. ഇന്ത്യൻ ആർമിയിൽ ‘അഗ്നിവീർസ്’ ഒരു പ്രത്യേക റാങ്ക് രൂപീകരിക്കുമെന്നും അത് നിലവിലുള്ള മറ്റു റാങ്കുകളിൽ നിന്ന് വ്യത്യസ്തമായിരിക്കുമെന്നും കരസേന വ്യക്തമാക്കി.\nരാഹുൽ ഗാന്ധിയെ ഇ.ഡി ചോദ്യം ചെയ്യുന്നു\nനാഷണൽ ഹെറാൾഡ് കേസിൽ കോൺഗ്രസ് നേതാവ് രാഹുൽ ഗാന്ധിയെ എൻഫോഴ്സ്‌മെന്റ് ഡയറക്ടറേറ്റ് ചോദ്യം ചെയ്യുന്നു. ഇത് നാലാം തവണയാണ് രാഹുലിനെ ഇ.ഡി ചോദ്യം ചെയ്യുന്നത്. ഇന്നും കോൺഗ്രസ് പ്രവർത്തകരും പൊലീസും തമ്മിൽ ഉന്തും തള്ളുമുണ്ടായി. പൊലീസ് നടപടി ജനാധിപത്യ വിരുദ്ധമാണെന്ന് കോൺഗ്രസ് നേതാവ് കെ.സി.വേണുഗോപാൽ ആരോപിച്ചു.\nഇന്ത്യയിൽ 12,871 പുതിയ കോവിഡ് കേസുകൾ\nഇന്ത്യയിൽ 12,871 പുതിയ കോവിഡ് കേസുകൾ റിപ്പോർട്ട് ചെയ്തു. ഞായറാഴ്ചത്തെക്കാൾ കുറവാണിത്. ഇന്നലെ 12,899 പേർക്കാണ് കോവിഡ് സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 18 കോവിഡ് മരണങ്ങളും റിപ്പോർട്ട് ചെയ്തു. രാജ്യത്തെ സജീവ കേസുകളുടെ എണ്ണം 76,700 ആണ്.\n18:21 (IST) 20 Jun 2022\nകെഎസ്ആർടിസിക്ക് 12100 കോടിയുടെ കടബാധ്യതയുണ്ടെന്ന് കോർപറേഷൻ ഹൈക്കോടതിയിൽ\nകെഎസ്ആർടിസിക്ക് 12100 കോടിയുടെ കടബാധ്യത ഉണ്ടെന്ന് കോർപറേഷൻ ഹൈക്കോടതിയെ അറിയിച്ചു. സർക്കാർ അനുവദിച്ച 8713 കോടിയും ബാങ്കുകളുടെ കൺസോർഷ്യത്തിൽ നിന്നെടുത്ത 3030 കോടിയും കെടിഡിഎഫ്സിയിൽ നിന്ന് എടുത്തിട്ടുള്ള 356 കോടിയും ചേർന്നാണ് ഇത്രയും തുകയെന്ന് കോർപ്പറേഷൻ സത്യവാങ്ങ്മൂലത്തിൽ വ്യക്തമാക്കി.\nകോർപ്പറേഷന് 417 ഏക്കർ ഭൂമിയുണ്ടെന്നും അറിയിച്ചു. ജീവനക്കാർക്ക് ശമ്പളം മുടങ്ങാതെ നൽകാൻ നിർദേശിക്കണമെന്നാവശ്യപ്പെട്ട് ഡ്രൈവർമാരായ ആർ.ബാജിയും മറ്റും സമർപ്പിച്ച ഹർജിയിൽ കോടതി നിർദേശ പ്രകാരമാണ് കോർപ്പറേഷൻ ആസ്തി – ബാധ്യതകൾ അറിയിച്ചത്.\nപണി പൂർത്തിയായ എട്ട് ഷോപ്പിംഗ് കോംപ്ലക്സുകൾ ഉണ്ട്.6തങ്കം നിർമാണത്തിലാണ്. 28 ഡിപ്പോകളും 45 സബ് ഡിപ്പോകളും 19 ഓപ്പറേറ്റിംഗ് കേന്ദ്രങ്ങളും 25 സ്റ്റേഷൻ മാസ്റ്റർ ഓഫീസുകളും5വർക്ക്ഷോപ്പുകളും മൂന്ന് സ്റ്റാഫ് ട്രെയിനിംഗ് കോളജുകളും ഉണ്ട്. ഡിപ്പോകളും മേഖലാ -ജില്ലാ കേന്ദ്രങ്ങളിലും ബസ്സ്റ്റാൻസുകളിലും കെട്ടിടങ്ങൾ ഉണ്ട്. മൊത്തമുള്ള 5732 വാഹനങ്ങളിൽ 5255 എണ്ണം സർവീസ് ബസുകളാണ്. 300 ആക്രി ബസുകളും ഉണ്ട്. ശമ്പളവും പെൻഷനും നൽകുന്നതിനാണ് സർക്കാർ വായ്പ അനുവദിക്കുന്നത്. കോവിഡ് പ്രതിസന്ധിക്കാലത്ത് കൺസോർഷ്യം വായ്പാ തിരിച്ചടവിന് 420 കോടി സർക്കാർ അനുവദിച്ചു. ബാങ്കുകളിൽ കെടിഡിഎഫ്സിയിൽ നിന്നും എടുത്തിട്ടുള്ള വായ്പകൾ മുടങ്ങാതെ അടക്കുന്നുണ്ടെന്നും പ്രതിദിന അടവ് ഒരു കോടി അറുപത് ലക്ഷമാണന്നും കോർപറഷൻ അറിയിച്ചു.\n18:14 (IST) 20 Jun 2022\nവിമാനത്തിലെ പ്രതിഷേധം: മൂന്നാം പ്രതിയുടെ മുൻകൂർ ജാമ്യഹർജിയിൽ ഹൈക്കോടതി സർക്കാരിന്റെ നിലപാട് നേടി\nിമാനത്തിൽ മുഖ്യമന്ത്രിക്കെതിരെ പ്രതിഷേധിച്ച കേസിൽ മൂന്നാം പ്രതി കണ്ണൂർ പട്ടാനൂർ സ്വദേശി സുജിത് നാരായണന്റെ മുൻകൂർ ജാമ്യ ഹർജിയിൽ ഹൈക്കോടതി സർക്കാരിന്റെ നിലപാട് നേടി. സംഭവത്തിൽ തനിക്ക് പങ്കില്ലെന്നാണ് പ്രതിയുടെ വാദം.\nപതിമൂന്നാം തിയതി വിമാനം തിരുവനന്തപുരത്ത് ലാൻഡ് ചെയ്ത ഉടൻ തൻ്റെ മുന്നിലെ സീറ്റിലുണ്ടായിരുന്ന രണ്ട് പേർ മുദ്രാവാക്യം വിളിച്ചു. താൻ അത് വ്യക്തമായി കേട്ടില്ല. ഇ.പി.ജയരാജൻ രണ്ട് പേരെ തള്ളി താഴെയുന്നത് കണ്ടു. താൻ വിമാനത്തിൽ നിന്നിറങ്ങി സാധാരണ യാത്രക്കാരെപ്പോലെ ടെർമിനലിലൂടെ പുറത്തു പോയി. എഫ് ഐആറിൽ തനിക്കെതിരെ പറയുന്ന ആരോപണങ്ങൾ വാസ്തവ വിരുദ്ധമാണന്നും ജാമ്യം അനുവദിക്കണമെന്നുമാണ് ആവശ്യം. മറ്റ് രണ്ട് പ്രതികളുടെ ജാമ്യാപേക്ഷക്കൊപ്പം സുജിതിൻ്റെ മുൻകൂർ ജാമ്യാപേക്ഷയും ചൊവ്വാഴ്ച പരിഗണിക്കും.\n17:34 (IST) 20 Jun 2022\n‘വിചാരണക്കോടതിയെ ആക്രമിക്കുന്നത് നോക്കി നില്‍ക്കാനാകില്ല’; നടിയെ ആക്രമിച്ച കേസില് പ്രോസിക്യൂഷന് ഹൈക്കോടതി വിമര്‍ശം\nകൊച്ചി: നടിയെ ആക്രമിച്ച കേസിലെ ദ്യശ്യങ്ങള് വീണ്ടും പരിശോധിക്കണമെന്ന ആവശ്യത്തില് സര്‍ക്കാരിനു ഹൈക്കോടതിയുടെ വിമര്‍ശനം. ദൃശ്യങ്ങള് ചോര്‍ന്നതായി റിപ്പോര്‍ട്ടില് പറയുന്നില്ലെന്നു കോടതി ചൂണ്ടിക്കാട്ടി.\nകോടതിയുടെ കസ്റ്റഡിയിലിരിക്കെ ദൃശ്യങ്ങള് ആരോ കണ്ടിട്ടുണ്ടെന്നും അത് വ്യക്തമാവാന് ഫോറന്‍സിക് പരിശോധനയ്ക്കു വിധേയമാക്കണമെന്ന ആവശ്യം തള്ളിയ വിചാരണക്കോടതി ഉത്തരവിനെതിനെതിരെ സര്‍ക്കാരിന്റെ ഹര്‍ജി പരിഗണിക്കവെയാണ് കോടതിയുടെ വിമര്‍ശനം. സര്‍ക്കാരിന്റെയും അതിജീവിതയുടേയും ഹര്‍ജികള് ജസ്റ്റിസ് ബച്ചു കുരിയന് തോമസാണ് പരിഗണിച്ചത്.\n15:36 (IST) 20 Jun 2022\nഹിമാചലിൽ കേബിൾ കാറിന് സാങ്കേതിക തകരാർ; 11 വിനോദസഞ്ചാരികൾ കുടുങ്ങി കിടക്കുന്നു\nഹിമാചൽ പ്രദേശിലെ ടിംബർ ട്രയൽ പർവാനോയിൽ കേബിൾ കാറിന് സാങ്കേതിക തകരാർ ഉണ്ടായതിനെ തുടർന്ന് പതിനൊന്ന് വിനോദസഞ്ചാരികൾ ആകാശത്ത് കുടുങ്ങി. മറ്റൊരു കേബിൾ കാർ വഴി ഇവരെ രക്ഷിക്കാനുള്ള ശ്രമങ്ങൾ തുടരുകയാണ്. ഹിമാചൽ പൊലീസിന്റെ നേതൃത്വത്തിലാണ് രക്ഷാപ്രവർത്തനം പുരോഗമിക്കുന്നത്.\nഡൽഹിയിൽ നിന്നുള്ള വിനോദസഞ്ചാരികളാണെണ് കുടുങ്ങിയതെന്ന് എസ്പി വരീന്ദർ ശർമ്മ പറഞ്ഞു. സംഘത്തിൽ ഉണ്ടായിരുന്ന ഒരു സ്ത്രീയെയും ഒരു പുരുഷനെയും റിസോർട്ടിലെ ജീവനക്കാർ രക്ഷപ്പെടുത്തിയതായും അദ്ദേഹം പറഞ്ഞു.\n15:28 (IST) 20 Jun 2022\nഅഗ്നിപഥ് റിക്രൂട്മെന്റ്: കരസേനാ വിജ്ഞാപനമിറക്കി, ജൂലൈ മുതൽ രജിസ്‌ട്രേഷൻ\nഅഗ്നിപഥ് റിക്രൂട്മെന്റ് സംബന്ധിച്ച വിജ്ഞാപനം കരസേനാ പുറത്തിറക്കി. ജൂലൈ മുതലാണ് രജിസ്‌ട്രേഷൻ. പുതിയ പദ്ധതി പ്രകാരം ജോലിയിൽ പ്രവേശിക്കാൻ ആഗ്രഹിക്കുന്നവർക്ക് രജിസ്ട്രഷൻ നിർബന്ധമാണെന്ന് കരസേനാ വ്യക്തമാക്കി. ഇന്ത്യൻ ആർമിയിൽ 'അഗ്നിവീർസ്' ഒരു പ്രത്യേക റാങ്ക് രൂപീകരിക്കുമെന്നും അത് നിലവിലുള്ള മറ്റു റാങ്കുകളിൽ നിന്ന് വ്യത്യസ്തമായിരിക്കുമെന്നും കരസേന വ്യക്തമാക്കി.\n12:49 (IST) 20 Jun 2022\nപി.ജയരാജന്റെ അനുനയശ്രമം പാളി; കുഞ്ഞിക്കൃഷ്ണന് തീരുമാനം മാറ്റിയില്ല\nപയ്യന്നൂരിൽ ഫണ്ടി തിരിമറി ആരോപിക്കപ്പെട്ട സംഭവത്തിൽ നടപടിക്കു വിധേയനായ പയ്യന്നൂർ ഏരിയ സെക്രട്ടറി വി.കുഞ്ഞിക്കൃഷ്ണനെ അനുനയിപ്പിക്കാനുള്ള സിപിഎം ശ്രമം വിജയിച്ചില്ല. പി.ജയരാജൻ കുഞ്ഞികൃഷ്ണനുമായി ചര്‍ച്ച നടത്തിയെങ്കിലും തീരുമാനത്തിൽ മാറ്റമില്ലെന്നു കുഞ്ഞിക്കൃഷ്ണൻ അറിയിച്ചു.\nഫണ്ട് വിവാദത്തിൽ പരാതി ഉന്നയിച്ച തനിക്കെതിരെ നടപടിയെടുത്ത പാർട്ടി തീരുമാനത്തെ തുടർന്ന് പൊതുപ്രവർത്തനം അവസാനിപ്പിക്കുകയാണെന്ന് കുഞ്ഞികൃഷ്ണൻ അറിയിച്ചിരുന്നു. പാർട്ടിയുടെ നടപടി പ്രവർത്തകർക്കിടയിൽ പ്രതിഷേധത്തിന് ഇടയാക്കിയിരുന്നു.\n12:48 (IST) 20 Jun 2022\n11:51 (IST) 20 Jun 2022\nഭയപ്പെടുത്തി പിന്തിരിപ്പിക്കാനാകില്ലെന്ന് റഹീം എംപി\nഡല്‍ഹി പൊലീസിനെതിരെ രാജ്യസഭാധ്യക്ഷന് പരാതി നല്‍കുമെന്ന് എ.എം.റഹീം എം.പി. 10 മണിക്കൂര് കസ്റ്റഡിയില്‍വച്ചശേഷം പ്രതിയല്ലെന്ന് അറിയിച്ചു. എംപി എന്ന നിലയിലുള്ള അവകാശങ്ങള് ലംഘിച്ചെന്നും അദ്ദേഹം മനോരമ ന്യൂസിനോട് പറഞ്ഞു.\n11:14 (IST) 20 Jun 2022\nകെഎസ്ആർടിസിയിൽ ശമ്പള പ്രതിസന്ധി, ആസ്ഥാനം വളഞ്ഞ് സിഐടിയു\nകെഎസ്ആർടിസിയിൽ ശമ്പളം വൈകുന്നതിൽ പ്രതിഷേധിച്ച് ഇടത് സംഘടനകളുടെ സമരം. സിഐടിയുവിന്റെ നേതൃത്വത്തിലുള്ള സമര ഭാഗമായി കെഎസ്ആർടിസി ആസ്ഥാനം വളഞ്ഞു. വനിത ജീവനക്കാർ അടക്കം 300ലേറെ പേരാണ് സമരത്തിലുള്ളത്.\n11:11 (IST) 20 Jun 2022\nപയ്യന്നൂർ ഫണ്ട് വിവാദം: കുഞ്ഞികൃഷ്ണനെ അനുനയിപ്പിക്കാൻ സിപിഎം നീക്കം\nപയ്യന്നൂരിലെ ഫണ്ടി തിരിമറി വിവാദത്തിൽ മുൻ ഏരിയ സെക്രട്ടറി വി.കുഞ്ഞികൃഷ്ണനെ അനുനയിപ്പിക്കാൻ സിപിഎം നീക്കം തുടങ്ങി. കുഞ്ഞികൃഷ്ണനെ ഇന്ന് പി.ജയരാജന് നേരില്‍ക്കാണും. ഫണ്ട് വിവാദത്തിൽ പരാതി ഉന്നയിച്ച തനിക്കെതിരെ നടപടിയെടുത്ത പാർട്ടി തീരുമാനത്തെ തുടർന്ന് പൊതുപ്രവർത്തനം അവസാനിപ്പിക്കുകയാണെന്ന് കുഞ്ഞികൃഷ്ണൻ അറിയിച്ചിരുന്നു. പാർട്ടിയുടെ നടപടി പ്രവർത്തകർക്കിടയിൽ പ്രതിഷേധത്തിന് ഇടയാക്കിയിരുന്നു.\n11:04 (IST) 20 Jun 2022\nഅഗ്നിപഥ് പദ്ധതി: കേരളത്തിലും ഭാരത് ബന്ദെന്ന് പ്രചാരണം, അക്രമമുണ്ടായാൽ നടപടിയെന്ന് ഡിജിപി\nഅഗ്നിപഥ് പദ്ധതിക്കെതിരെ ഉദ്യോഗാർത്ഥികളുടെ വിവിധ സംഘടനകള് ഇന്ന് ഭാരത് ബന്ദ് പ്രഖ്യാപിച്ചിട്ടുണ്ട്. കേരളത്തിലും ഭാരത് ബന്ദെന്ന് സാമൂഹിക മാധ്യമങ്ങളിൽ വ്യാപക പ്രചാരണം നടക്കുന്നുണ്ട്. ഈ സാഹചര്യത്തിൽ പൊലീസിനോട് മുൻകരുതൽ സ്വീകരിക്കാൻ ഡിജിപി അനിൽകാന്ത് നിര്‍ദേശം നൽകി. അക്രമങ്ങളിൽ ഏര്‍പ്പെടുന്നവരെയും കടകള് അടപ്പിക്കുന്നവരെയും ഉടനടി അറസ്റ്റ് ചെയ്യണമെന്നും കോടതികള്, വൈദ്യുതിബോര്‍ഡ് ഓഫീസുകള്, കെഎസ്ആര്‍ടിസി, മറ്റ് സര്‍ക്കാര് ഓഫീസുകള്, സ്ഥാപനങ്ങള് എന്നിവയ്ക്ക് ആവശ്യമായ പൊലീസ് സംരക്ഷണം നൽകണമെന്നും ഡിജിപി വാര്‍ത്താക്കുറിപ്പിൽ അറിയിച്ചു. സര്‍വ്വീസ് നടത്തുന്ന സ്വകാര്യ ബസുകള്‍ക്ക് പൊലീസ് സുരക്ഷ ഉറപ്പാക്കുമെന്നും അറിയിച്ചിട്ടുണ്ട്.\n10:47 (IST) 20 Jun 2022\nകോഴിക്കോട് യൂത്ത് കോണ്‍ഗ്രസ് നേതാവിന്റെ വീടിനുനേരെ പെട്രോൾ ബോംബേറ്\nകോഴിക്കോട് നൊച്ചാട്ട് യൂത്ത് കോൺഗ്രസ് നേതാവിന്റെ വീടിന് നേരെ പെട്രോൾ ബോംബേറ്. ഇന്നലെ അർധ രാത്രിയോടെയായിരുന്നു സംഭവം. യൂത്ത് കോൺഗ്രസ് നൊച്ചാട്ട് മണ്ഡലം വൈസ് പ്രസിഡന്റ് വി.പി.നസീറിന്റെ വീടിന് നേരെയാണ് ആക്രമണം. ബോംബേറിൽ വീടിന്റെ പോർച്ചിൽ നിർത്തിയിട്ട ബൈക്ക് കത്തി നശിച്ചു.\nതിരുവനന്തപുരത്ത് കമിതാക്കളെ മരിച്ച നിലയിൽ കണ്ടെത്തി\nതിരുവനന്തപുരം കല്ലറ പഴവിളയിൽ കമിതാക്കളെ മരിച്ചനിലയിൽ കണ്ടെത്തി. കീഴായിക്കോണം സ്വദേശി ഉണ്ണി (21), കല്ലറ പഴവിള സ്വദേശി സുമി (18) എന്നിവരാണ് മരിച്ചത്. സുമിയുടെ വീടിന് സമീപത്തെ റബ്ബർ തോട്ടത്തിൽ ഉണ്ണിയെ തൂങ്ങിമരിച്ച നിലയിലും സുമിയെ നിലത്ത് വീണ് കിടക്കുന്ന നിലയിലുമാണ് കണ്ടെത്തിയത്. സുമിയെ കഴുത്ത് ഞെരിച്ച് കൊന്ന ശേഷം ഇയാൾ ആത്മഹത്യ ചെയ്തതാണെന്നാണ് പൊലീസിന്റെ പ്രാഥമിക നിഗമനം.\n10:44 (IST) 20 Jun 2022\nആ‍ര്‍ഡിഒ കോടതിയിലെ തൊണ്ടി മോഷ്ടിച്ചത് സീനിയ‍ര് സൂപ്രണ്ട്\nതിരുവനന്തപുരം ആ‍ര്‍ഡിഒ കോടതിയിലെ തൊണ്ടി മോഷണത്തിൽ പ്രതി പിടിയിൽ. മുൻ സീനിയ‍ര് സൂപ്രണ്ട് ശ്രീകണ്ഠൻ നായരെയാണ് പേരൂ‍ര്‍ക്കട പൊലീസ് അറസ്റ്റ് ചെയ്തത്. സാമ്പത്തിക പ്രയാസം വന്നപ്പോഴാണ് തൊണ്ടി സ്വർണം മോഷ്ടിച്ചതെന്നാണ് പ്രതി പൊലീസിന് നൽകിയ മൊഴി. തിരുവനന്തപുരം ആർഡിഒ കോടതിയുടെ ലോക്കറിൽ സൂക്ഷിച്ചിരുന്ന നൂറു പവനിലധികം സ്വർണവും വെള്ളി ആഭരണങ്ങളും പണവുമാണ് മോഷണം പോയത്.\nWeb Title: Top news live updates 20062022 kerala\nസർക്കാർ വകുപ്പുകളിലും തസ്തികകളിലും വിമുക്തഭടന്മാരെ നിയമിക്കുന്നതിൽ വലിയ കുറവെന്ന് കണക്കുകൾ


കണ്ണന് പട്ടാമ്പി വിലസുന്നത് പോലീസ് തണലില് – Meddling Media\nകണ്ണന് പട്ടാമ്പി വിലസുന്നത് പോലീസ് തണലില്\nപട്ടാമ്പി: സിനിമ-സീരിയല് നടന് കണ്ണന് പട്ടാമ്പിയുടെ ക്രിമിനല് പ്രവര്‍ത്തനങ്ങള്‍ക്കെല്ലാം തണലേകിയത് കേരള പോലീസ്. ഏഴോളം ക്രിമിനല് കേസുകളില് പ്രതിയായിട്ടും ഒരു കേസില് പോലും ഇയാള് ജയിലില് കിടക്കാതിരുന്നത് പോലീസിന്റെ കൈമെയ് മറന്ന സഹകരണം ഒന്നു കൊണ്ടു മാത്രം. 2011 ഫെബ്രുവരി അഞ്ചിന് റിപ്പോര്‍ട്ട് ചെയ്ത തൃത്താലയിലെ അഭിലാഷിനെ വധിക്കാന് ശ്രമിച്ച കേസാണ് പോലീസ് ആദ്യം അട്ടിമറിച്ചത്. കണ്ണന് പട്ടാമ്പിയുടെ കുത്തേറ്റ് 20ഓളം ദിവസമാണ് അഭിലാഷ് ഐസിയുവില് കിടന്നത്. എന്നാല് ഈ കേസില് ഐപിസി 324ല് ഒതുക്കി തൃത്താല പോലീസ് കണ്ണന് പട്ടാമ്പിയെ സംരക്ഷിക്കുകയായിരുന്നു. കാസര്‍ഗോഡ് റെയ്ല്‍വേ പോലീസ് സ്‌റ്റേഷന് പരിധിയില് വച്ച് കെ.സി. ജെയിംസ് എന്നയാളെ മര്‍ദ്ദിച്ച കേസില് മൂന്നു മാസം ശിക്ഷിക്കപ്പെട്ടിരുന്നു. എന്നാല് ഇതിലും ജയിലില് കിടക്കേണ്ടി വന്നില്ല. കണ്ണന് പട്ടാമ്പി ഭീഷണിപ്പെടുത്തിയെന്നു കാണിച്ചു പരാതി നല്‍കിയ വിവേകിനെതിരെ മറ്റൊരു കള്ളക്കേസ് എടുത്താണ് പോലീസ് കണ്ണന്‍പട്ടാമ്പിയെ സംരക്ഷിച്ചത്.\nകുന്നംകുളത്ത് മാര്‍ട്ടിന് തോമസ് എന്ന സര്‍ക്കാര് ജീവനക്കാരനെ മര്‍ദ്ദിച്ച കേസില് പോലീസിനെ വെട്ടിച്ച് മുന്‍കൂര് ജാമ്യമെടുത്തു. കുന്നംകുളം പോലീസ് അന്ന് കണ്ണന് പട്ടാമ്പിയെ കുരുക്കാന് വലിയ ശ്രമം നടത്തിയെങ്കിലും പോലീസിലെ തന്നെ ഒരു വിഭാഗം കണ്ണനെ രക്ഷപ്പെടാന് സഹായിക്കുകയായിരുന്നുവെന്ന് ആക്ഷേപമുണ്ട്. 2017 ജൂലായ് 22നായിരുന്നു പ്രസ്തുത സംഭവം.\nപട്ടാമ്പിയിലെ ഡോ. രേഖയെന്ന വനിതയെ നിരന്തരം ഫോണ് ചെയ്തു ശല്യപ്പെടുത്തിയിട്ടും കേസെടുക്കുകയല്ലാതെ പോലീസ് യാതൊരു നടപടിയും സ്വകീരിച്ചില്ലെന്നും പരാതിയുണ്ട്. ഡോ. രേഖയെ 2019 ഡിസംബര് 24നാണ് ആദ്യമായി ഫോണില് വിളിച്ച് അസഭ്യം വിളിക്കുകയും ഭീഷണിപ്പെടുത്തുകയും ചെയ്തത്. അന്ന് കെപി ആക്റ്റ് 120(0)യും ഐപിസി 509 പ്രകാരവും കേസ് രജിസ്റ്റര് ചെയ്തിരുന്നു. എന്നാല് ഒന്നര വര്‍ഷത്തിനു ശേഷം 2021 ജൂലായ് രണ്ടിന് ഇതേ സ്ത്രീയോട് തന്നെ വീണ്ടും പ്രസ്തുത കുറ്റം ആവര്‍ത്തിച്ചു. ഇതിലും ഒന്നര വര്‍ഷം മുന്‍പ് എടുത്ത അതേ വകുപ്പുകള് പ്രകാരം കേസെടുത്തു. തുടര്‍ന്ന് ഒമ്പതു ദിവസങ്ങള്‍ക്കു ശേഷം ഇവരെ നേരിട്ട് ആക്രമിക്കുകയായിരുന്നു. ഇതുപ്രകാരം 354 ഐപിസി വകുപ്പ് കൂടി കണ്ണന് പട്ടാമ്പിക്കെതിരെ ചേര്‍ത്തു. എത്രയൊക്കെ കേസുകള് എടുത്തിട്ടും കണ്ണന് പട്ടാമ്പിയെ തൊടാന് പോലും പോലീസ് ഇതുവരെ തയാറായിട്ടില്ല.\nഏഴോളം ക്രിമിനല് കേസുകളില് പ്രതിയായ കണ്ണന് പട്ടാമ്പിക്കെതിരെ ഗുണ്ടാ ആക്ട് അനുസരിച്ചുള്ള നടപടികള് എടുക്കാതിരിക്കാന് വൈകുന്നത് പോലീസിലെ തന്നെ ചില ഉന്നതരുടെ നിര്‍ദേശ പ്രകാരമാണെന്നാണ് സൂചന. മുന് ഡിജിപിയടക്കം സംസ്ഥാനത്തെ പോലീസ് ഉന്നതരുമായി ബന്ധമുള്ള മേജര് രവിയുടെ അനിയന് എന്ന പരിഗണന ആദ്യകാലത്ത് ഇയാള്‍ക്ക് കിട്ടിയിരുന്നു. എന്നാല് മേജര് രവി പോലും നിലവില് ഇയാളെ കയ്യൊഴിഞ്ഞിട്ടും പോലീസ് സംരക്ഷിക്കുന്നുവെന്നതാണ് നിലവിലെ സാഹചര്യം. ഒരു സ്ത്രീക്കെതിരെ അതും ഒരു ഡോക്റ്റര്‍ക്കെതിരെ നിരന്തരം ആക്രമണമുണ്ടായിട്ടും ഇയാളെ അറസ്റ്റ് ചെയ്യാത്ത പോലീസ് നടപടിക്കെതിരെ വ്യാപക പ്രതിഷേധമുണ്ട്. കണ്ണന് പട്ടാമ്പിക്കെതിരെയുള്ള ഒരു കേസില് വഴങ്ങാത്തതിന് ഒരു പോലീസുകാരനും കണ്ണന്റെ ശത്രുതയുടെ ചൂടറിഞ്ഞിട്ടുണ്ട്. ഇയാള്‍ക്കെതിരെ വ്യാജ പരാതി നല്‍കുകയും പോലീസിലെ തന്നെ ചിലരുടെ ഒത്താശയോടെ ഇയാളെ സസ്‌പെന്‍ഡ് ചെയ്യിക്കുകയും ചെയ്തിട്ടുണ്ട്. അതുകൊണ്ടൊക്കെ തന്നെ സത്യസന്ധരായ പോലീസുകാര്‍ക്കു പോലും കണ്ണനെ പേടിയാണെന്നാണ് പറയുന്നത്. ഇത്രയേറെ ക്രിമിനല് കേസില് പ്രതിയായ ഒരാളെ സംരക്ഷിക്കുന്നത് പോലീസ് ഉന്നതരായതു കൊണ്ടു മാത്രമാണ് കണ്ണന് നാട്ടില് ക്രിമിനലായി വിലസുന്നതെന്നാണ് ആക്ഷേപം.\nപീഡനത്തിന് ഇരയായെന്ന കേസിൽ ദുരൂഹത സ്ത്രീയുടെ മൊഴിയെടുക്കാൻ തമിഴ്നാട് പോലീസ് തലശ്ശേരിയിലെത്തി


സ്വാമി സത്യമിത്രാനന്ദ ഗിരി - വിക്കിപീഡിയ\nസ്വാമി സത്യമിത്രാനന്ദ ഗിരി\n(1932-09-19)സെപ്റ്റംബർ 19, 1932\nഭാരതത്തിലെ ഒരു ആത്മീയ ഗുരുവാണ് സ്വാമി സത്യമിത്രാനന്ദ ഗിരി(ജനനം : 19 സെപ്റ്റംബർ 1932). 1969 ജൂണിൽ ജ്യോതിർമഛ് ഉപപീഠത്തിലെ 'ജഗത്ഗുരു ശങ്കരാചാര്യ' ഉപേക്ഷിച്ചു ഹരിദ്വാറിൽ 'ഭാരത് മാതാ മന്ദിർ' സ്ഥാപിച്ചു. 2015 ൽ പത്മഭൂഷൺ ലഭിച്ചു.\n2 ഭാരത് മാതാ മന്ദിർ\nഅദ്ധ്യാപകനായ ശിവശങ്കർ പാണ്ഡെയുടെയും ത്രിവേണി ദേവിയുടെയും മകനാണ്. അംബികാ പ്രസാദ് എന്നായിരുന്നു പൂർവാശ്രമത്തിലെ പേര്. 1983 ൽ ഇന്ദിരാഗാന്ധിയാണ് 'ഭാരത് മാതാ മന്ദിർ' ഉദ്ഘാടനം ചെയ്തത്. സമൻവായ സേവ ഫൗണ്ടേഷൻ എന്ന പേരിൽ ആദിവാസി മേഖലയിലെ ജനങ്ങൾക്ക് വിദ്യാഭ്യാസ പദ്ധതികൾ നടത്തുകയും ആരോഗ്യ സേവനങ്ങളെത്തിക്കുകയുമാണ് ഇതിന്റെ പ്രമുഖ ലക്ഷ്യം.\nഭാരത് മാതാ മന്ദിർ[തിരുത്തുക]\nഹരിദ്വാറിലെ പ്രധാന ആകർഷണങ്ങളിൽ ഒന്നാണ് ഭാരത് മാതാ മന്ദിർ എന്ന ഭാരത് മാതാ ക്ഷേത്രം. 1983 ൽ പ്രധാനമന്ത്രിയായിരുന്ന ഇന്ദിരാഗാന്ധിയാണ് ഭാരത് മാതാ ക്ഷേത്രം ഉദ്ഘാടനം ചെയ്തത്. എട്ട് നിലകളുള്ള ഭാരത് മാതാ ക്ഷേത്രത്തിന് ഏകദേശം 180 അടിയോളം ഉയരമുണ്ട്. എട്ട് നിലകളിലും വിവിധ ഹിന്ദുദേവീദേവന്മാർക്ക് സമർപ്പിച്ചുകൊണ്ടുള്ള ശ്രീകോവിലുകളുണ്ട്. ഒന്നാം നിലയിലെ പ്രതിഷ്ഠ ഭാരതമാതാവാണ്. രണ്ടാം നിലയിൽ ശൂർ മന്ദിർ, മൂന്നാം നിലയിൽ മാതൃമന്ദിർ, നാലാം നിലയിൽ സന്ന്യാസികൾക്കായുള്ള ക്ഷേത്രം, അഞ്ചാം നിലയിൽ ഇന്ത്യയുടെ സാസ്‌കാരിക വൈവിധ്യങ്ങളുടെ പ്രദർശനം, മറ്റുനിലകളിൽ വിഷ്ണു, ശിവൻ എന്നിങ്ങനെയാണ് ക്ഷേത്രത്തിലെ കാഴ്ചകൾ.\n"https://ml.wikipedia.org/w/index.php?title=സ്വാമി_സത്യമിത്രാനന്ദ_ഗിരി&oldid=2133130" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:08, 27 ജനുവരി 2015.


Evening Kerala News | ഗോവയെ മൂന്നു ഗോളിന് തകര്‍ത്തു; മുംബൈയ്ക്ക് വിജയത്തുടക്കം Latest Kerala News / Malayalam News Portal\nഐ.എസ്.എല്ലില് തിങ്കളാഴ്ച നടന്ന മത്സരത്തില് എഫ്.സി ഗോവയ്‌ക്കെതിരേ മുംബൈ സിറ്റി എഫ്.സിക്ക് ജയം. സ്‌ട്രൈക്കര് ഇഗോള് അംഗൂളോ ഇരട്ട ഗോളുകളുമായി തിളങ്ങിയ മത്സരത്തില് എതിരില്ലാത്ത മൂന്നു ഗോളുകള്‍ക്കായിരുന്നു നിലവിലെ ചാമ്പ്യന്‍മാരുടെ വിജയം. മത്സരത്തിലുടനീളം ഗോവന് പ്രതിരോധത്തെ വിറപ്പിക്കാന് മുംബൈക്കായി. മുംബൈ ആക്രമണം ശക്തമാക്കിയതോടെ ഗോവയ്ക്ക് മികച്ച മുന്നേറ്റങ്ങളൊരുക്കാന് സാധിച്ചില്ല.\nPrevious Post: കോഴിക്കോട് 11കാരനെ കടലിൽ കാണാതായി; സംഭവം കളിക്കുന്നതിനിടെ\nNext Post: ആര്.എസ്.എസ്. പ്രവര്‍ത്തകന് സഞ്ജിത്തിന്റെ കൊലപാതകം; പോപ്പുലര് ഫ്രണ്ട് പ്രവര്‍ത്തകന് അറസ്റ്റില്


സന്തോഷ് ഈപ്പനെ കസ്റ്റംസ് ഓഫീസിൽ വിളിച്ചു വരുത്തി വീണ്ടും ചോദ്യം ചെയ്യും | Sutharya Keralam\nസന്തോഷ് ഈപ്പനെ കസ്റ്റംസ് ഓഫീസിൽ വിളിച്ചു വരുത്തി വീണ്ടും ചോദ്യം ചെയ്യും\nയൂണി ടാക് ഉടമ സന്തോഷ് ഈപ്പനെ കസ്റ്റംസ് ഓഫീസിൽ വിളിച്ചു വരുത്തി വീണ്ടും ചോദ്യം ചെയ്യും. സ്വപ്നയുടെ പുതിയ മൊഴിയുടെ അടിസ്ഥാനത്തിലാണ് ചോദ്യം ചെയ്യൽ. ലോക്കറിലുണ്ടായിരുന്ന ഒരു കോടി രൂപ ലൈഫ് മിഷൻ പദ്ധതിക്കായി സന്തോഷ് ഈപ്പൻ ശിവശങ്കറിന് നൽകിയ കോഴപ്പണമാണെന്നാണ് സ്വപ്നയുടെ മൊഴി.\nകൂടാതെ ഐടി വകുപ്പില് സ്വപ്നയെ നിയമിച്ചത് എല്ലാ ചട്ടങ്ങളും ലംഘിച്ചാണെന്ന് അന്വേഷണത്തിൽ കണ്ടെത്തി. നിയമനം നൽകാൻ വേണ്ടി ഉന്നതതലത്തിൽ വൻഗുഢാലോചന നടന്നിട്ടുണ്ടെന്നും അന്വേഷണത്തിൽ വ്യക്തമായി. പൊലീസിന് പുറമെ വിജിലൻസും സ്വപ്നയുടെ നിയമനവൂമായി ബന്ധപ്പെട്ട് കേസ് അന്വേഷിക്കുന്നുണ്ട്.\nലൈഫ് മിഷൻ അഴിമതി കേസുമായി ബന്ധപ്പെട്ട് പ്രതികളുടെ വാട്‌സ്ആപ്പ് ചാറ്റുകള് വിജിലന്‍സിന് പരിശോധിക്കും. മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം.ശിവശങ്കറിൻ്റെയും സ്വപ്ന സുരേഷിൻ്റെയും കോള് രേഖകള് പരിശോധിക്കാനും വിജിലന്‍സ് നടപടി ആരംഭിച്ചു. ക്രമക്കേടിനാധാരമായ കരാര് ഒപ്പിട്ട കാലയളവ് മുതലുള്ള കോള് രേഖകളാണ് പരിശോധിക്കുക.\nPrevious articleതദ്ദേശ തെരഞ്ഞെടുപ്പ് ; കേരളത്തിൽ ബിജിപി മുന്നേറ്റം ഉണ്ടാകുമെന്ന് സന്ദീപ് വാര്യർ\nNext article” കുറുപ്പ് ” ഒടിടി റിലീസായി എത്താൻ സാധ്യത


പാരമ്പര്യ പ്രമേഹത്തെ തടയാം | Tips To Resist Hereditary Diabetes - Malayalam BoldSky\nപാരമ്പര്യ പ്രമേഹത്തെ തടയാം\n| Updated: Thursday, September 27, 2018, 11:19 [IST]\nമധുരത്തിന്റെ ശത്രുവാണ് പ്രമേഹം എന്നു വേണം പറയാന്. മധുരം കഴിയ്ക്കാനാകില്ല എന്നു പറഞ്ഞാലും ഈ ഒരു രോഗം വഴി പല രോഗങ്ങളിലേയ്ക്കും വഴിയൊരുക്കുന്ന ഒന്ന്.\nപ്രമേഹത്തിന് പല കാരണങ്ങളുമുണ്ട്. ഇതില് പ്രധാനപ്പെട്ട ഒന്നാണ് പാരമ്പര്യം. കുടുംബത്തില് പാരമ്പര്യമായി പ്രമേഹമുണ്ടെങ്കില് ഇതു വരാനുള്ള സാധ്യത കൂടുതലാണ്. ജീനുകളിലൂടെ തലമുറകളിലേയ്ക്കു കൈമാറ്റം ചെയ്യപ്പെടുന്ന ഒന്നാണ് പ്രമേഹമെന്നു വേണം, പറയാന്.\nഇതിനു പുറമെ ജീവിതശൈലികളും സ്‌ട്രെസും ചില ദുശീലങ്ങളുമെല്ലാം പ്രമേഹത്തിനുള്ള മറ്റു കാര്യങ്ങളാണ്.\nപാരമ്പര്യമായി പ്രമേഹമുണ്ടെങ്കില് ഇത് തടയാന് നേരത്തെ തന്നെ വഴികള് കണ്ടെത്തുന്നതാണ് ഏറെ നല്ലത്. ഇതിനു ചില വഴികള് നേരത്തെ തന്നെ കണ്ടെത്തുന്നതാണ് നല്ലത്. അല്ലാതെ പാരമ്പര്യമായി വരുന്നതുകൊണ്ട് വരുമെന്ന വിശ്വാസത്തില് ഇരിക്കുകയല്ല.\nകുടുംബപരമായുള്ള പ്രമേഹം തടയാനുള്ള നല്ലൊരു വഴിയാണ് വ്യായാമം. ഇത് നിങ്ങളുടെ ദിനചര്യയുടെ ഭാഗമാക്കുക.ഇതിലൂടെ വലിയൊരു പരിധി വരെ കുടുംബപരമായ പ്രമേഹത്തെ തടയാന് സഹായിക്കും.\nനല്ല ഡയറ്റ്, അതായത് പ്രമേഹം തടയാന് കഴിവുള്ള ഡയറ്റ് തെരഞ്ഞെടുക്കണം. നാരടങ്ങിയ ഭക്ഷണങ്ങള്, തവിടു കളയാത്ത ധാന്യങ്ങള് എന്നിവ കൂടുതല് കഴിയ്ക്കുക. പാവയ്ക്ക പോലുള്ള ഭക്ഷ്യവസ്തുക്കള് ഉള്‍പ്പെടുത്തുക.\nമദ്യപാനം, പുകവലി എന്നിവ ടൈപ്പ്2ഡയബെറ്റിസ് സാധ്യത വര്‍ദ്ധിപ്പിയ്ക്കുന്ന ഘടകങ്ങളാണ്. പ്രത്യേകിച്ചു കുടുംബപരമായുണ്ടെങ്കില്. ഇവ ഒഴിവാക്കുക.ഇത് പല രോഗങ്ങള്‍ക്കൊപ്പം രക്തത്തിലെ ഗ്ലൂക്കോസ് തോത് ഉയരാന് ഇടയാക്കും.\nമധുരം കഴിവതും ഒഴിവാക്കുക. നിര്‍ബന്ധമെങ്കില് പഞ്ചസാരയ്ക്കു പകരം തേന്, ശര്‍ക്കര എന്നിവയുപയോഗിയ്ക്കുക.\nസാച്‌റേറ്റഡ്. ട്രാന്‍സ്ഫാറ്റ് ഭക്ഷണങ്ങള്\nസാച്‌റേറ്റഡ്. ട്രാന്‍സ്ഫാറ്റ് ഭക്ഷണങ്ങള് ഒഴിവാക്കുക. ഇത് പ്രമേഹസാധ്യത വര്‍ദ്ധിപ്പിയ്ക്കും. കൊഴുപ്പു കുറഞ്ഞ ആരോഗ്യകരമായ ഭക്ഷണങ്ങള് തെരഞ്ഞെടുത്തു കഴിയ്ക്കുക.\nഎണ്ണയുപയോഗിയ്ക്കുന്ന കാര്യത്തിലും ശ്രദ്ധിയ്ക്കുക. ഇവയും ടൈപ്പ്2പ്രമേഹസാധ്യത വര്‍ദ്ധിപ്പിയ്ക്കും. കൊഴുപ്പു കുറഞ്ഞ ഒലീവ് ഓയില്, വെളിച്ചെണ്ണ എന്നിവ ഉപയോഗിയ്ക്കുന്നതാണ് നല്ലത്.\nബിപി എപ്പോഴും നിയന്ത്രിച്ചു നിര്‍ത്തുക. കാരണം ബിപി കൂടുന്നത് ടൈപ്പ്2പ്രമേഹസാധ്യത വര്‍ദ്ധിപ്പിയ്ക്കും.\nസ്ട്രസ് പ്രമേഹസാധ്യത വര്‍ദ്ധിപ്പിയ്ക്കുന്ന ഒരു ഘടകമാണ്. കുടുംബപരമായി പ്രമേഹമില്ലാത്തവരില് പോലും സ്‌ട്രെസ് പ്രമേഹത്തിന് ഇട വരുത്തും. സ്‌ട്രെസ് ഒഴിവാക്കാനുള്ള വഴികള് സ്വീകരിയ്ക്കുക.\nചിലതരം മരുന്നുകളുടെ ഉപയോഗം\nചിലതരം മരുന്നുകളുടെ ഉപയോഗം, പ്രത്യേകിച്ചും സ്റ്റിറോയ്ഡുകള് തുടങ്ങിയവ ഉപയോഗിയ്ക്കുമ്പോള് ശ്രദ്ധ വേണം. കുടുംബപരമായി പ്രമേഹമുണ്ടെങ്കില് പ്രത്യേകിച്ചും. ഇവ ചിലരില് പ്രമേഹത്തിന് ഇട വരുത്താറുണ്ട്.\nTips To Resist Hereditary Diabetes\nTips To Resist Hereditary Diabetes, read more to know about,


പെന്‍ഷന് പറ്റി പിരിഞ്ഞാല് ദിവസവും രാവിലെ പള്ളിയില് പോകണം എന്ന് ഒരാശ ശ്രീമതി പണ്ടേ പറയുന്നതാണ്. എനിക്കു വിരോധം ഒന്നുമില്ല. പക്ഷേ പത്തു പന്ത്രണ്ടു വര്‍ഷം കഴിഞ്ഞിട്ടും ആ ആശ അതേ പോലെ നില്‍ക്കുകയാണ്. 200 മീറ്റര് പോയാല് ഒരു പള്ളിയുണ്ട്. പോരെങ്കില് അയല് വാസികളായ രണ്ടു കുടുംബക്കാര് എന്നും രാവിലെ കൂര്‍ബ്ബാനക്ക് പോകുന്നുമുണ്ട്. പക്ഷേ ശ്രീമതിയുടെ ആഗ്രഹം നടന്നിട്ടില്ല.\nഅയാള്‍ക്ക് എന്നെയും കൊണ്ട് പോകണം.\nഎനിക്കു കുരിശ് കാണുമ്പോള് ചെകുത്താനെ കാണുന്നത് പോലെയുള്ള തോന്നല് ഒന്നുമില്ല. വേണ്ടവര് പോകട്ടെ, വേണ്ട പുണ്യം നേടട്ടെ എന്നാണ് എന്‍റെ ഒരു ലൈന് . അത് ഇപ്പോള് ഏത് മത വിശ്വാസിയോടും എന്‍റെ ഒരു ലൈന് അതാണ്. എന്നെ നിര്‍ബ്ബന്ധിക്കരുത്. സ്വര്‍ഗ്ഗത്തില് തന്നെ പോകണം എന്നൊരു നിര്‍ബ്ബന്ധവുമില്ലാത്ത ഒരു പാവമാണ് ഞാന്.\nഅല്ലെങ്കില് തന്നെ ഈ പ്രാര്‍ഥന എന്ന് കേള്‍ക്കുമ്പോഴേ എനിക്കു ഉറക്കം വരും. അത് കുട്ടിയായിരിക്കുമ്പോഴേ അങ്ങിനെയാണ്. പണ്ട് പറഞ്ഞിട്ടുള്ള ചതുരുപായങ്ങളും മാതാപിതാക്കള് എന്‍റെ നേരെ പ്രയോഗിച്ചിട്ടുണ്ട്. ഉപദേശങ്ങളും അടി , ഇടി, നുള്ളിപ്പറി തുടങ്ങിയ ദണ്ഡനങ്ങളും ലോഭമില്ലാതെ പ്രയോഗിച്ചിട്ടുണ്ട്. എഴുന്നേല്‍പ്പിച്ചു നിര്‍ത്തുക ,തലയില് കിണ്ടിയിലെ വെള്ളം അപ്പാടെ കമിഴ്ത്തുക തുടങ്ങിയ ശിക്ഷകളും എന്നെ നന്നാക്കിയില്ല. ഞാന് നിന്നും നനഞ്ഞും വീണ്ടും ഉറങ്ങി.\nസത്യം പറഞ്ഞാല് എനിക്കു പ്രാര്‍ഥിക്കാന് പ്രത്യേകമായി ഒന്നുമില്ല. സര്‍വ്വ ചരാചരങ്ങളെയും പാലിച്ച് വളര്‍ത്തുന്ന ദൈവത്തോട് ഈ പാവം ഞാന് പ്രത്യേകിച്ചു എന്തെങ്കിലും പ്രാര്‍ഥിക്കേണ്ടതുണ്ടോ? അവന്‍റെ തലയില് ഇടിത്തീ വീഴണം, അവനെ കൂത്ത് പാള എടുപ്പിക്കണം എന്നൊക്കെ പ്രാര്‍ഥിക്കുന്നത് ഒരു വക തേര്ഡ് റേറ്റ് ഇടപാടല്ലേ. തമ്പുരാന് വെറുതെ ചിരിക്കും. മൂപ്പര്‍ക്കെല്ലാം അറിയാം .പ്രത്യേക ചോദ്യവും കരച്ചിലും ഒന്നും വേണ്ട. അതാണ് എന്‍റെ ഒരു തോന്നല്. പോരെങ്കില് ദൈവം സര്‍വ്വ വ്യാപിയല്ലേ . ഇനി അഥവാ പ്രാര്‍ഥിക്കണം എന്നുണ്ടെങ്കില് തന്നെ നമ്മുടെ വീട്ടിലിരുന്നു സ്വസ്ഥമായി പ്രാര്‍ഥിച്ചാല് പോരേ?\nപക്ഷേ ശ്രീമതി ചിലപ്പോള് വയലന്‍റ് ആകും . ഞായറാഴ്ച കൂര്‍ബ്ബാന കണ്ടിട്ട് മാസം ഒന്നായി, രണ്ടായി എന്നൊക്കെ ചൊറിയാന് വരും. സത്യത്തില് അവളുടെ ആത്മീയ കാര്യങ്ങള് നോക്കേണ്ട ബാദ്ധ്യത എനിക്കുണ്ട്. പാവം. വേഗം റെഡിയായി ടൌണിലെ പള്ളിയിലേക്ക് തിരിക്കും. അവിടെ പോയാല് രണ്ടുണ്ട് കാര്യം. പള്ളി എ സി യാണ്. ഇരിക്കാന് നല്ല രസികന് ചാരു ബഞ്ച്. എനിക്കു ഏകാഗ്രമായി ധ്യാനിക്കാം. ടൌണിലെ പള്ളിയില് പോകുന്നത് സത്യത്തില് ഒരു പാക്കേജ് ആണ് . രാവിലെ പാരഗണില് നിന്നു ടിഫിന്, അത് കഴിഞ്ഞു എ സി കൂര്‍ബ്ബാന , പിന്നെ ബീച്ചിലൂടെ ഒരു സവാരി . അത് കഴിഞ്ഞു ഒരു സിനിമ. ഉച്ചയൂണും കഴിഞ്ഞു വീട്ടിലേക്ക് പോരും. കുഴപ്പമില്ല.\nഇന്ന് പക്ഷേ ശ്രീമതി പറഞ്ഞു “ നമുക്ക് മുതലാളിപ്പള്ളിയില് പോകാം “ പരോപകാരിയും നല്ലവനുമായ ഒരു ഗള്‍ഫ് മുതലാളി പണിയിച്ചു കൊടുത്ത പള്ളിയാണ്. കവാടത്തില് മുതലാളിയുടെ പേരുണ്ട്. മുതലാളിയുടെ മാത്രമല്ല ഭാര്യയുടെ, മക്കളുടെ , മരുമകന്‍റെ, എന്തിന് കൊച്ചു മക്കളുടെ വരെ പേര് ആലേഖനം ചെയ്തിട്ടുണ്ട്. അദ്ദേഹം ഡിസൈന് ചെയ്തു നിര്‍മ്മിച്ചു കൊടുത്തതാണ്. അഞ്ചു കോടിയാകും എന്നൊക്കെയാണ് പണി തുടങ്ങുമ്പോള് കേട്ടത്. തീര്‍ന്നപ്പോള് 12 കോടിയായി , 15 കോടിയായി എന്നൊക്കെ കേട്ടിരുന്നു. എന്തോ ,കുശുമ്പു കൊണ്ടാകും ഞാന് പോയില്ല.\nഇന്നെന്തോ, മുതലാളിപ്പള്ളിയില് പോകണം എന്ന ശ്രീമതിയുടെ ആഗ്രഹം സാധിച്ചു കൊടുക്കാം എന്ന് തീരുമാനിച്ചു. ഈ വയസ്സു കാലത്ത് ഞാനല്ലാതെ ആരാണ് അവള്‍ക്കൊരു തുണ?\nസത്യം പറയാമല്ലോ സംഗതി സൂപ്പര് ആണ് കേട്ടോ. പള്ളിയുടെ അകം ശരിക്കും മനോഹരമാണ് . ലൈറ്റെല്ലാം ഇട്ടപ്പോള് ഉള്ള മാസ്മരികത ഒന്നു വേറെ തന്നെ. ചില ഭാഗങ്ങളൊക്കെ സ്വര്‍ണ്ണം പൊതിഞ്ഞതാണോ എന്ന് തോന്നിപ്പോകും. നല്ല സീറ്റിങ് അറേഞ്ച്മെന്‍റ് . എല്ലാവര്ക്കും സുഖ ശീതളിമ പകരുന്ന ഒറ്റ ഫാന്. ഞാന് സര്‍വ്വാംഗ പുളകിതനായി. കൂര്‍ബ്ബാന കഴിഞ്ഞു ശ്രീമതി തട്ടി വിളിച്ചപ്പോഴാണ് ഞാന് ധ്യാനത്തില് നിന്നു ഉണര്‍ന്നത്.\nഞാന് എന്താണ് പ്രാര്ഥിച്ചത്? നല്ല ഓര്‍മ്മയില്ല. മുതലാളിക്ക് ഒന്നിന് പത്തായി കൊടുക്കണമേ എന്നായിരിക്കും .അല്ലാതെ എന്തു പ്രാര്‍ഥിക്കാന്?\nPosted by vettathan at 14:12:00


കുവൈറ്റ് മഴക്കെടുതി: നഷ്ടപരിഹാരത്തിനുള്ള അപേക്ഷകൾ ഡിസംബർ ആറുവരെ സമർപ്പിക്കാം\nNovember 30, 2018 12:24 pm NRI Desk Gulf\nകുവൈറ്റ്: രാജ്യത്ത് മഴക്കെടുതികളിൽ വീടുകൾക്കും വാഹനങ്ങൾക്കും നാശം സംഭവിച്ചവർക്ക് നഷ്ടപരിഹാരത്തിനുള്ള അപേക്ഷകൾ ഡിസംബർ ആറു വരെ സമർപ്പിക്കാമെന്ന് കുവൈറ്റ് സാമൂഹികക്ഷേമ-തൊഴിൽ മന്ത്രി ഹിന്ദ് അസ്സബീഹ് അറിയിച്ചു. വെള്ളപ്പൊക്കത്തിൽ കേടുപാടുകൾ സംഭവിച്ച വാഹനങ്ങളും ഏജൻസികളുടെ സഹകരണത്തോടെ നന്നാക്കിക്കൊടുക്കാൻ ദുരിതാശ്വാസ സമിതി തീരുമാനിച്ചിട്ടുണ്ട്.\nഅപേക്ഷ സ്വീകരിക്കാൻ തുടങ്ങിയതിന്റെ മൂന്നാം ദിവസം 1400 പേരാണ് ബന്ധപ്പെട്ട കേന്ദ്രത്തിലെത്തിയത്. അതിൽ നിന്ന് സൂക്ഷ്മ പരിശോധനയിൽ അർഹരായ 350 പേരുടെ അപേക്ഷകൾ മാത്രമാണ് സ്വീകരിച്ചത്. സ്വദേശികളെ പോലെ മഴക്കെടുതികൾക്കിരയായ വിദേശികളിൽ നിന്നും നഷ്ടപരിഹാരത്തിനുള്ള അപേക്ഷ സ്വീകരിക്കുന്നതും തുടരുകയാണ്. അതേസമയം, വെള്ളപ്പൊക്കത്തിൽ നാശനഷ്ടങ്ങൾ സംഭവിച്ച കമ്പനികൾ, കൃഷിയിടങ്ങൾ, കുതിരാലയങ്ങൾ എന്നിവയ്ക്കുള്ള നഷ്ടപരിഹാരം സംബന്ധിച്ച തീരുമാനം പിന്നീട് അറിയിക്കുമെന്നും മന്ത്രി പറഞ്ഞു.\nTags: kuwait flood, kuwait service department, കുവൈറ്റ് മഴക്കെടുതി


വിദേശത്തു നിന്നുള്ള ഉംറ വിസ ബുക്കിങ് ആരംഭിച്ചു; നിബന്ധനകളും നടപടികളും വിശദീകരിച്ച് ഹജ്ജ്, ഉംറ മന്ത്രാലയം | Umrah visa booking from abroad begins | Madhyamam\nHomechevron_rightGulfchevron_rightSaudi Arabiachevron_rightവിദേശത്തു നിന്നുള്ള...\ndate_range 27 July 2021 4:30 PM GMT\nവിദേശത്തു നിന്നുള്ള ഉംറ വിസ ബുക്കിങ് ആരംഭിച്ചു; നിബന്ധനകളും നടപടികളും വിശദീകരിച്ച് ഹജ്ജ്, ഉംറ മന്ത്രാലയം\nജിദ്ദ: ഉംറ വിസ ബുക്കിങ് നടപടികൾ ആരംഭിച്ചതായി ഹജ്ജ്, ഉംറ മന്ത്രാലയ വക്താവ് ഹിഷാം സഈദ് പറഞ്ഞു. ഒരു വിദേശ ചാനലിനു നൽകിയ ടെലിഫോൺ അഭിമുഖത്തിനിടയിലാണ് ഹജ്ജ് ഉംറ മന്ത്രാലയ വക്താവ് ഇക്കാര്യം പറഞ്ഞത്. 2021 ആഗസ്റ്റ് ഒമ്പത് (മുഹർറം ഒന്ന്) മുതൽ രാജ്യത്തിന് പുറത്തുനിന്നുള്ളവർക്ക് ഉംറക്ക് അനുമതി നൽകാൻ തീരുമാനിച്ചിട്ടുണ്ട്. കർശനമായ ആരോഗ്യ മുൻകരുതൽ പാലിച്ചായിരിക്കും വിദേശ തീർഥാടകർക്ക് ഉംറക്ക് അനുമതി നൽകുക. ഉംറ വിസകൾ, താമസം, പാർപ്പിടം, ഗതാഗതം, ഭക്ഷണം എന്നിവ ഉൾപ്പെടുന്ന പാക്കേജുകൾ എന്നിവയുടെ ബുക്കിങ് ആരംഭിച്ചിട്ടുണ്ട്.\nവിദേശത്ത് നിന്ന് ഉംറക്കെത്തുന്നവർക്ക് നിശ്ചയിച്ച ഏറ്റവും പ്രധാനപ്പെട്ട വ്യവസ്ഥകൾ ഹജ്ജ് ഉംറ മന്ത്രാലയ വക്താവ് വിശദീകരിച്ചു. പ്രധാനപ്പെട്ട വ്യവസ്ഥകളിലൊന്ന് കുറഞ്ഞത് തീർഥാടകന് 18 വയസ്സ് പ്രായമുണ്ടാകണമെന്നാണ്. കൂടാതെ സൗദി ഫുഡ് ആൻഡ് ഡ്രഗ് അതോറിറ്റി അംഗീകരിച്ച ഫൈസർ, അസ്ട്രസെനെക്ക, ജോൺസൺ & ജോൺസൺ, മോഡേണ എന്നീ നാല് കോവിഡ് പ്രതിരോധ വാക്സിനുകളിലൊന്ന് സ്വീകരിച്ചിരിക്കണം. കോവിഡ് അവസ്ഥ നിലനിൽക്കുന്നതു കാരണം ചില രാജ്യങ്ങളിൽ നിന്ന് സൗദിയിൽ നിന്ന് നേരിട്ട് പ്രവേശിക്കുന്നതിനു വിലക്ക് ഇപ്പോഴും തുടരുകയാണ്.\nഈ രാജ്യങ്ങളിലെ ആളുകൾക്ക് അനുവദനീയമായ മറ്റൊരു രാജ്യത്തിലുടെ വരാൻ സാധിക്കും. അവിടെ 14 ദിവസം താമസിക്കുകയും മെഡിക്കൽ പരിശോധനയിൽ കോവിഡില്ലെന്ന് സ്ഥിരീകരിക്കുകയും ചെയ്ത ശേഷമായിരിക്കും സൗദിയിലേക്ക് പ്രവേശനം നൽകുക. ആരോഗ്യം കാത്തുസൂക്ഷിക്കുന്നതിനാണ് ഇങ്ങനെയുള്ള വ്യവസ്ഥകൾ നിശ്ചയിച്ചിരിക്കുന്നത്. തീർഥാടകർ രാജ്യത്തേക്ക് പ്രവേശിക്കുമ്പോഴും തിരിച്ചുപോകുമ്പോഴും ആരോഗ്യവാന്മാരായിരിക്കണം. അതോടൊപ്പം രാജ്യത്തിനകത്തും പുറത്തുമുള്ള പൊതുസുരക്ഷക്കും വേണ്ടിയാണ്.\nരാജ്യം വികസിപ്പിച്ച പദ്ധതികളും സംവിധാനങ്ങളും ഹജ്ജ് സീസണിന്റെ വിജയത്തിനു കാരണമായതായും ഹജ്ജ് ഉംറ മന്ത്രാലയ വക്താവ് പറഞ്ഞു. പൗരന്മാരും രാജ്യത്തെ താമസക്കാരുമായ തീർഥാടകർ ആരോഗ്യ പ്രതിരോധ മുൻകരുൽ നടപടികൾ പാലിക്കുന്നതിൽ വലിയ ശ്രദ്ധയാണ് കാണിച്ചത്. വൈറസ് ബാധയും അതിന്റെ വ്യാപനവും തടയുന്നതിനു വേണ്ട പദ്ധതികളായിരുന്നു ഹജ്ജ് വേളയിൽ ആവിഷ്കരിച്ചിരുന്നതെന്നും ഹജ്ജ് ഉംറ മന്ത്രാലയ വക്താവ് പറഞ്ഞു.\nTAGS:Umrah visa visa\nNews Summary - Umrah visa booking from abroad begins


യുക്രെയ്നിൻ ഖാർകീവിൽ ഷെല്ലാക്രമണം; കർണാടക സ്വദേശിക്ക് ദാരുണാന്ത്യം. - truenewsmalayalam.com\nHome / WORLD / യുക്രെയ്നിൻ ഖാർകീവിൽ ഷെല്ലാക്രമണം; കർണാടക സ്വദേശിക്ക് ദാരുണാന്ത്യം.\nയുക്രെയ്നിൻ ഖാർകീവിൽ ഷെല്ലാക്രമണം; കർണാടക സ്വദേശിക്ക് ദാരുണാന്ത്യം.\ntruenewsmalayalam.com March 01, 2022 WORLD\nകിയവ്(www.truenewsmalayalam.com) : യുക്രെയ്നിനിലെ ഖാർകീവിൽ ഷെല്ലാക്രമണത്തിൽ ഇന്ത്യൻ വിദ്യാർഥി കൊല്ലപ്പെട്ടു. ഇന്ന് രാവിലെയുണ്ടായ ആക്രമണത്തിലാണ് വിദ്യാർഥി കൊല്ലപ്പെട്ടത്. ഇക്കാര്യം കേന്ദ്ര വിദേശകാര്യ മന്ത്രാലയം സ്ഥിരീകരിച്ചു. കർണാടക ഹവേരി സ്വദേശിയായ നവീൻ എസ്.ജി. (21) എന്ന വിദ്യാർഥിയാണ് കൊല്ലപ്പെട്ടത്. നാലാംവർഷ മെഡിക്കൽ വിദ്യാർഥിയാണ് നവീൻ.\nരാവിലെ സാധനങ്ങള് വാങ്ങാനായി കടയില് പോയപ്പോഴാണ് ആക്രമണമുണ്ടായതെന്നാണ് വിവരം. യുക്രെയ്ന് സൈന്യം നിഷ്‌കര്‍ഷിച്ച സമയത്ത് ഭക്ഷണ സാധനങ്ങള് വാങ്ങാനായി വരിനില്‍ക്കുമ്പോൾ ഷെല്ലാക്രമണമുണ്ടാവുകയായിരുന്നു.\nറഷ്യൻ സൈന്യം രൂക്ഷമായ ആക്രമണം അഴിച്ചുവിട്ട നഗരങ്ങളിലൊന്നാണ് യുക്രെയ്നിലെ രണ്ടാമത്തെ വലിയ നഗരമായ ഖാർകീവ്. ഇന്നലെ സമാധാന ചർച്ചകൾ അവസാനിച്ചതിന് തൊട്ടുപിന്നാലെയും റഷ്യ ഖാർകീവിൽ ആക്രമണം നടത്തിയിരുന്നു. യുക്രെയ്നിലെ വിവിധ നഗരങ്ങളിലായി 16,000ത്തോളം ഇന്ത്യൻ വിദ്യാർഥികൾ കുടുങ്ങിക്കിടക്കുന്നതായാണ് വിവരം.


Tag: FOOTBALL - KMA\nKiran Jayachandran - October 20, 2019 0\nഭാവനാശൂന്യമായ മധ്യനിര!!! ഗോൾ പോസ്റ്റിനു മുന്നിൽ വഴി മറക്കുന്ന മുന്നേറ്റം!!! കഴിഞ്ഞ രണ്ട് സീസണുകളായി കേരള ബ്ലാസ്റ്റേഴ്സ് ഏറ്റവും കൂടുതൽ കേൾക്കുന്ന പഴിയാണിത്. പുതിയ കോച്ചായി ചുമതലയേറ്റ എൽകോ ഷട്ടോരിയുടെ മുന്നിലുളള ഏറ്റവും...\nA N Ravindradas - August 6, 2019 0\n1916ല് അര്‍ജന്റീനയുടെ സ്വാതന്ത്ര്യത്തിന്റെ ശതാബ്ദി ആഘോഷത്തിന്റെ ഭാഗമായാണ് കോപ അമേരിക്ക ഫുട്‌ബോള് ചാമ്പ്യന്‍ഷിപ്പ് തുടങ്ങിയത്. 103 വര്‍ഷം പിന്നിടുമ്പോള് ലോക കപ്പും യൂറോ കപ്പും കഴിഞ്ഞാല് പിന്നെ ഏറ്റവുമധികം ജനശ്രദ്ധയാകര്‍ഷിക്കുന്ന ഫുട്‌ബോള് ടൂര്‍ണ്ണമെന്റായി...\nMohammed Riyas - July 10, 2019 0\nലാറ്റിനമേരിക്കൻ ഫുട്‌ബോളിന്റെ രാജാക്കന്മാർ മറ്റാരുമല്ലെന്ന് ഒരിക്കൽ കൂടി തെളിയിക്കുന്ന പ്രകടനമാണ് ഇക്കഴിഞ്ഞ നാൽപത്തിയാറാം കോപ്പ അമേരിക്ക ചാമ്പ്യൻഷിപ്പിൽ ബ്രസീൽ കാഴ്ചവച്ചത്. ചരിത്രപ്രസിദ്ധമായ മാരക്കാന സ്റ്റേഡിയത്തിൽ ബ്രസീൽ ഒമ്പതാം കോപ്പ കിരീടത്തിൽ മുത്തമിട്ടപ്പോൾ അതിൽ...\nHabeeb Ashraf - June 30, 2019 0\nകോപ്പ അമേരിക്കൻ ഫുട്ബോളിൽ പോരാട്ടം തീപാറുകയാണ്. ലാറ്റിനമേരിക്കൻ ഫുട്ബോളിന്റെ വന്യതയും വശ്യതയും പ്രകടമാക്കുന്ന ചാമ്പ്യൻഷിപ്പ്. ദക്ഷിണ അമേരിക്കയിലെ രാജ്യങ്ങളാണ് കോപ്പ അമേരിക്കയിൽ മത്സരിക്കുന്നത്. നിലവിലുള്ള ചാമ്പ്യന്മാരായ ചിലിക്കും ആതിഥേയരായ ബ്രസീലിനുമൊപ്പം അർജന്റീന, കൊളംബിയ, പെറു,...\nകൃഷിക്കളം പോലെ കളിക്കളം!\nA S Aswin Nair - June 26, 2019 0\nകേരള പൊലീസിന്റെ നിയന്ത്രണത്തിലുള്ളതാണ് തിരുവനന്തപുരത്തെ പ്രശസ്തമായ ചന്ദ്രശേഖരൻ നായർ സ്റ്റേഡിയം. അവർ അത് നന്നായി പരിപാലിക്കുന്നുണ്ട് എന്നാണ്. മികച്ചൊരു ഫുട്ബോൾ സ്റ്റേഡിയമെന്ന നിലയിൽ പേരെടുത്ത ഇവിടെ എത്രയോ തവണ ആവേശാരവങ്ങൾ ഉയർന്നിരിക്കുന്നു. കേരളപ്പിറവിയുടെ സുവർണ്ണ...


നവരാത്രികാലത്ത് ദേവിയെ വ്രതനിഷ്ഠയോടെ പ്രാര്‍ത്ഥിച്ചാല് ഫലപ്രാപ്തി സുനിശ്ചിതം\nBy SUBHALEKSHMI B R.27 Sep, 2017\nനവരാത്രി കാലമാണിത്. ദേവീ ഭജനത്തിന് ഏറ്റവും ഉത്തമമായ കാലം. ദേവി ലോകമാതാവാണ്. ഈ പ്രപഞ്ചം തന്നെ മാതാവാണ്. തന്‍റെ ഗര്‍ഭത്തില് ശിശുവിനെ ഉള്‍ക്കൊളളുന്നവള് മാതാവാണല്ലോ? അതുപോലെ പ്രപഞ്ചം തന്‍റെ ഗര്‍ഭത്തിലാണ് സര്‍വ്വചരാചരങ്ങളെയും പേറുന്നത്. പ്രപഞ്ചം തന്നെ മാതാവാണെന്ന തിരിച്ചറിവോടു കൂടി വേണം നാം ദേവിയെ ഭജിക്കാന്. ജഗത്കാരിണിയും ഇടഞ്ഞാല് ജഗത്നാശിനിയുമാണ് ആ ശക്തി. മാതാവിന് താങ്ങാനാവാത്ത പ്രവൃത്തി അവളുടെ സന്താനങ്ങളെ ദ്രോഹിക്കലാണ്. ആ പ്രവൃത്തി മനുഷ്യന് ചെയ്യുന്പോഴാണ് പ്രകൃതിമാതാവ് സംഹാരശക്തിയായി പ്രകടമാകുന്നത്. ദേവിയെ ഭജിക്കുന്നവന് അന്യന് ദ്രോഹം ചെയ്യരുത്.\nഇനി നവരാത്രി കാലത്തെ പറ്റി പറയാം. ആകെ ഒന്പത് ദിനങ്ങള്. ആദ്യ മൂന്ന് ദിവസം പാര്‍വ്വതി ദേവിയെയും (ശക്തി) അടുത്ത മൂന്നുദിവസം ലക്ഷ്മീദേവിയെയും (ഐശ്വര്യം) അവസാനത്തെ മൂന്നുദിവസം അതായത് അഷ്ടമി ,മഹാനവമി ,വിജയദശമി എന്നീ ദിനങ്ങളില് സരസ്വതിദേവിയെയും (ജ്ഞാനം) ആരാധിക്കുന്നു. വിദ്യാധനം സര്‍വ്വധനാല് പ്രധാനമെന്നാണല്ലോ? ആയതിനാല് ഈ മൂന്ന് ദിവസങ്ങള്‍ക്കാണ് കേരളത്തില് പ്രധാന്യം നല്‍കിവരുന്നത്. മൈസൂറിലും ഉത്തരേന്ത്യയിലും ഒന്‍പത് ദിനങ്ങളും പ്രധാനമാണ്.\nദുര്‍ഗ്ഗയായി അവതാരമെടുത്ത് അമ്മ മഹിഷാസുരനെ വധിച്ചു. അവന് മൈസൂരിലാണ് അധര്‍മ്മിയായി വളര്‍ന്നതെന്ന് സങ്കല്‍പം. അതിനാല് അവിടെ ഈ ഉത്സവം ദസറയെന്നാണ് അറിയപ്പെടുന്നത്. കേരളത്തില് വഞ്ചിഭൂപതിമാരാണ് നവരാത്രിക്കു നവരാത്രി മണ്ഡപം, നവരാത്രി സംഗീതോത്സവം എന്നിങ്ങനെ പുതിയ അര്‍ത്ഥഭാവങ്ങള് നല്‍കിയത്.\nനവരാത്രി ദിനങ്ങളില് ലോകത്തെവിടെയായാലും വ്രതനിഷ്ഠയോടെ ദേവിയെ ഭജിച്ചാല് ഫലം സുനിശ്ചിതമാണ്. നവരാത്രികാലത്ത് വ്രതനിഷ്ഠയോടെ സരസ്വതീമന്ത്രം ചൊല്ലുന്നവര്‍ക്ക് വ ിദ്യാവിജയം ലഭിക്കുക തന്നെ ചെയ്യും. ദുര്‍ഗ്ഗാഭജനം മനക്കരുത്തും ലക്ഷ്മീഭജനം സുഖദമായ ജീവിതവും നല്‍കും. അതിസന്പത്ത് ഉണ്ടാകുമെന്നല്ല. ദാരിദ്യ്രമുണ്ടാകില്ല. സാന്പത്തിക പ്രശ്നങ്ങളെ നേരിടാനുളള വഴി തെളിയുകയും ചെയ്യും.


പ്രമാദമായ റ്റിഞ്ചു കൊലക്കേസിൽ നിരപരാധിത്വം തെളിയിച്ചതിന്‍റെ ആശ്വാസത്തിൽ ടിജിൻ! നസീറിനെ കണ്ടു പരിചയമുണ്ടെങ്കിലും അടുത്തിടപഴകിയിട്ടില്ലെന്ന് ടിജിൻ - RashtraDeepika\nചുങ്കപ്പാറ: പ്രമാദമായ റ്റിഞ്ചു കൊലക്കേസിൽ നിരപരാധിത്വം തെളിയിക്കാനായതിന്‍റെ ആശ്വാസത്തിലാണ് ടിജിൻ ജോസഫ്.\nതന്നോടൊപ്പം കഴിഞ്ഞിരുന്ന റ്റിഞ്ചു മരിച്ചതിനുശേഷം അനുഭവിച്ച പീഡനങ്ങളിൽ മനംനൊന്തു കഴിയുന്പോഴാണ് കഴിഞ്ഞ ഞായറാഴ്ച ടിജിനെ തേടി മറ്റൊരു വാർത്ത എത്തിയത്.\nറ്റിഞ്ചുവിനെ നസീർ കൊലപ്പെടുത്തിയതാണെന്നും ഇയാളെ ക്രൈംബ്രാഞ്ച് സംഘം കസ്റ്റഡിയിലെടുത്തതായും അറിഞ്ഞു.\nതെളിവെടുപ്പിനായി നസീറിനെ കൊണ്ടുവന്നപ്പോഴും ടിജിൻ ഇതു വിശ്വസിച്ചിരുന്നില്ല. നസീറിനെ കണ്ടു പരിചയമുണ്ടെങ്കിലും അടുത്തിടപഴകിയിട്ടില്ലെന്ന് ടിജിൻ പറയുന്നു.\nഇത്തരത്തിൽ ഈ സംഭവത്തിന് ഒരു വഴിത്തിരിവ് പ്രതീക്ഷിച്ചിരുന്നില്ല.\nതന്‍റെ നിരപരാധിത്വം തെളിയിക്കണമെന്നുണ്ടായിരുന്നു. അന്വേഷണം ജില്ലാ ക്രൈംബ്രാഞ്ച് ഏറ്റെടുത്തതോടെ അതിനു കഴിയുമെന്ന പ്രതീക്ഷ തനിക്കുണ്ടായിരുന്നു.\nകേസിൽ നസീറിനെ ക്രൈംബ്രാഞ്ച് നേരത്തെ തന്നെ സാക്ഷിയായി ചേർത്തിരുന്നു. പിന്നീടാണ് പ്രതിയായത്. ഇയാൾ കോട്ടാങ്ങലിലെ തന്‍റെ വീട്ടിൽ സംഭവദിവസം എത്തിയിരുന്നതായി പറഞ്ഞിരുന്നു.\nഎന്നാൽ ഇത്തരമൊരു കൃത്യം ഇയാളിൽ നിന്നുണ്ടാകുമെന്ന് കരുതിയില്ല. ലോക്കൽ പോലീസിന്‍റെ അന്വേഷണത്തിനിടെ തന്നെ അവർ തല്ലിച്ചതച്ചത് ഇപ്പോഴും വേദനയോടെ മാത്രമേ ടിജിന് ഓർക്കാൻ കഴിയുന്നുള്ളൂ.\nനട്ടെല്ലിനേറ്റ ക്ഷതം കാരണം ബെൽറ്റിട്ടിരിക്കുകയാണ്. രക്തം ഛർദിച്ച് മെഡിക്കൽ കോളജിൽ കിടന്നിരുന്നു.\nജോലി ചെയ്തു ജീവിക്കാൻ പോലുമാകാത്ത സാഹചര്യമാണ് നിലവിലെന്നും ടിജിൻ പറഞ്ഞു.\nടിജിനെ മർദിച്ച അന്നത്തെ പെരുന്പെട്ടി എസ്ഐയ്ക്കെതിരെയുള്ള നിയമനടപടി തുടരാനാണ് തീരുമാനമെന്ന് ടിജിന്‍റെ പിതാവ് ഔസേപ്പച്ചൻ പറഞ്ഞു.


യൂബര് സര്‍വ്വീസ് കേരളത്തില് പാളുന്നു; കൊച്ചിയില് മാത്രം പെരുവഴിയിലാകുന്നത് 12000 ഡ്രൈവര്‍മാര്\nTue Nov 13 2018 07:03:44 GMT+0530 (IST)\nSarun A Jose| Updated On: 2016-11-12 03:27:44.0 | Location :\nയൂബര് സര്‍വ്വീസ് കേരളത്തില് ആദ്യം തുടങ്ങിയ കൊച്ചിയില് ഡ്രൈവര്‍മാരെ പിഴിയാന് പുതിയ തന്ത്രങ്ങള് കമ്പനി ആവിഷ്‌ക്കരിച്ചതോടെ സര്‍വ്വീസ് പാളുന്നു. എന്ത് ചെയ്യുമെന്നറിയാതെ 12000 ഡ്രൈവര്‍മാര്. യൂബറിലുള്ള പ്രതീക്ഷ നഷ്ടപ്പെട്ട് ഉപഭോക്താക്കള്\nമോഹന വാഗ്ദാനങ്ങളുമായി കേരളത്തില് സര്‍വ്വീസ് ആരംഭിച്ച യൂബര് രണ്ട് വര്‍ഷം പിന്നിടുമ്പോള് യഥാര്‍ത്ഥ സ്വഭാവം പുറത്തെടുക്കുകയാണ്. തുടക്കത്തില് ഇന്‍സെന്റീവും മറ്റും നല്‍കി ഡ്രൈവര്‍മാരെ ആകര്‍ഷിച്ച യൂബര്, വാഹനങ്ങളുടെ എണ്ണം കൂടിയപ്പോള് ഡ്രൈവര്‍മാരില് നിന്നും പണമൂറ്റല് തന്ത്രമാണ് ഇപ്പോള് നടത്തുന്നത്. യൂബറിനെതിരെ നിലപാട് സ്വീകരിച്ച ട്രേഡ് യൂണിയനുകളല്ല, യൂബര് കമ്പനി തന്നെയാണ് യഥാര്‍ത്ഥത്തില് പത്തും പതിനാറും മണിക്കൂര് പണിയെടുക്കുന്ന ആയിരക്കണക്കിന് ഡ്രൈവര്‍മാര്‍ക്ക് വില്ലനായി മാറുന്നത്.\nയൂബര് ടാക്‌സി ഡ്രൈവര്‍മാര്‍ക്ക് ഇപ്പോള് ഫോണില് പുതിയ ' ടേംസ് ആന്റ് കണ്ടീഷന്‍സ്' മെസേജായി ലഭിച്ചു തുടങ്ങി. അത് 'എഗ്രി' ചെയ്താല് മാത്രമേ യൂബര് ആപ്ലിക്കേഷന് പ്രവര്‍ത്തിക്കുകയുള്ളൂ. പേടിഎം വഴിയും കാര്‍ഡ് വഴിയും യാത്രക്കാരന് നടത്തുന്ന ഇടപാടുകളില് ഡ്രൈവര്‍ക്ക് പണം ലഭിച്ചില്ലെങ്കില് കമ്പനിക്ക് അതില് ഉത്തരവാദിത്വമില്ല. യാത്രക്കാരന്റെ യൂബര് അക്കൗണ്ടില് നെഗറ്റീവ് ബാലന്‍സ് രേഖപ്പെടുത്തിയാല് സര്‍വ്വീസ് നടത്തിയ ഡ്രൈവര്‍ക്കായിരിക്കും ഉത്തരവാദിത്വം. യാത്രക്കാരന്റെ അക്കൗണ്ടില് ഒരാഴ്ച്ച നെഗറ്റീവ് ബാലന്‍സ് തുടര്‍ന്നാല് ട്രിപ്പ് നടത്തിയ ഡ്രൈവറെ പിരിച്ചുവിടുകയും യാത്രക്കാരന്റെ അക്കൗണ്ട് റദ്ദാക്കുകയും ചെയ്യുമത്രേ! 'എന്തൊക്കെ നികുതിയുണ്ടോ അതൊക്കെ ഡ്രൈവറൊടുക്കണം, ഞങ്ങള്‍ക്ക് കമ്മീഷന് കിട്ടിയാല് മതി', എന്നാണ് യൂബറിന്റെ ലൈന്.\nടേംസ് ആന്റ് കണ്ടീഷന് മൊബൈലില് ലഭിച്ചു തുടങ്ങിയപ്പോള് ഡ്രൈവര്‍മാരില് മിക്കവര്‍ക്കും കാര്യമെന്താണെന്ന് മനസ്സിലായില്ല. മൊബൈലില് സാധാരണ ലഭിക്കുന്ന മെസേജ് മാത്രമാണെന്ന് ചിലര് കരുതി. നിബന്ധനകള് ഇംഗ്ലീഷിലായതിനാല് വായിച്ചെടുക്കാന് പലര്‍ക്കുമായില്ല. ഈ നിബന്ധനകള് ഭാവിയിലേക്കുള്ള കുരുക്കുകളാണെന്ന് ഡ്രൈവര്‍മാര് പറയുന്നു.\nകളം പിടിച്ച കളി...\n2014-ല് യൂബര് ആരംഭിച്ചപ്പോള് ആപ്ലിക്കേഷന് ഓണ്‍ലൈനിലായിരിക്കുന്ന സമയത്തിന് അനുസരിച്ചായിരുന്നു ഇന്‍സെന്റീവ്. പിന്നീടത് ട്രിപ്പിന്റെ എണ്ണത്തിന് കണക്കാക്കി നല്‍കാന് തുടങ്ങി. ഇപ്പോഴത് ദിവസം ലഭിക്കുന്ന വരുമാനത്തിന് അനുസരിച്ചായി ഇന്‍സെന്റീവ്. ദിവസം 2000 രൂപയുടെ സര്‍വ്വീസ് നടത്തിയാല് 1400 രൂപയും ആയിരം രൂപയ്ക്ക് 300രൂപയും ഇന്‍സെന്റീവായി നല്‍കുന്നു. രണ്ടായിരത്തില് താഴെ ടാക്‌സികള് മാത്രമേ ആദ്യഘട്ടത്തില് ഓടിയിരുന്നുള്ളൂ. പലരും പ്രതിമാസം ഒരു ലക്ഷം രൂപ വരെ വരുമാനം നേടി. അധിക വരുമാനത്തിനായി പാര്‍ട്ട്‌ടൈം ആയും നിരവധി പേര് ടാക്‌സി ഓടിക്കാന് തുടങ്ങി.\nമിനിമം ചാര്‍ജ്ജ് 50 രൂപ, കിലോമീറ്ററിന് ഏഴു രൂപ, എന്നിങ്ങനെയാണ് യൂബറിന്റെ നിരക്ക്. യാത്രക്കാര്‍ക്ക് നിറയെ ഓഫറുകളും. ഓല, മേരു എന്നീ ഓണ്‍ലൈന് ടാക്‌സി കമ്പനികളും കേരളത്തിലെത്തിയെങ്കിലും യൂബറിനെയാണ് യാത്രക്കാര് കൂടുതലായും ആശ്രയിച്ചത്. കൊച്ചിയില് നേട്ടമുണ്ടാക്കിയ യൂബര് ഈ വര്‍ഷം തിരുവനന്തപുരത്തും സര്‍വ്വീസ് തുടങ്ങി.\nവന് വരുമാനം ലഭിക്കുമെന്ന് കരുതി നിരവധി പേര് ലോണെടുത്തും മറ്റും വാങ്ങിയ പുതിയ കാറുകളുമായി കൊച്ചിയിലെത്തി. കേരളത്തിനകത്തും പുറത്തും ജോലി ചെയ്തിരുന്നവര് അതുപേക്ഷിച്ച് യൂബറില് രജിസ്റ്റര് ചെയ്തു. ഇപ്പോള് യൂബറില് രജിസ്റ്റര് ചെയ്തവരുടെ എണ്ണം 12500-നടുത്ത് വരും. ഡ്രൈവര്‍മാരുടെ എണ്ണം കൂടിയപ്പോള് ഇനി എന്തുമാകാമെന്നാണ് യൂബറിന്റെ കണക്ക് കൂട്ടല്. ഇന്‍സെന്റീവ് ലഭിക്കാനുള്ള 2000 രൂപ തികയ്ക്കാന് ഇപ്പോള് കഴിയുന്നില്ലെന്ന് യൂബര് ഡ്രൈവറായ ഫൈസല് അരൂക്കുറ്റി പറയുന്നു.\n''1950 രൂപയൊക്കെ ആകുമ്പോള് പിന്നെ വണ്ടിക്ക് ഓട്ടം കിട്ടാതെ വരുന്നത് പതിവാകുന്നു. രണ്ട് മണിക്കൂറൊക്കെ നിന്നാല് മാത്രമേ അടുത്ത ഓട്ടം കിട്ടുകയുള്ളൂ. ഇങ്ങനെ ഇന്‍സെന്റീവ് തട്ടിക്കുകയാണവര്''-ഫൈസല് പറഞ്ഞു.\n[caption id="attachment_58072" align="alignleft" width="300"] എറണാകുളത്ത് മുപ്പത് കിലോമീറ്റര് ചുറ്റളവിലാണ് യൂബര് സര്‍വ്വീസ്[/caption]\nടാക്‌സികളുടെ എണ്ണം കൂടിയപ്പോള് പലര്‍ക്കും ഇപ്പോള് ട്രിപ്പ് കിട്ടാറില്ല. ലോണെടുത്തവരൊക്കെ പെരുവഴിയിലാകുന്ന അവസ്ഥയാണിപ്പേള്. ആത്മഹത്യയെപ്പറ്റിപ്പോലും ചിന്തിച്ചു പോകുന്ന അവസ്ഥയിലാണ് പലരെന്നും ഫൈസല് പറയുന്നു. ആദ്യം രജിസ്റ്റര് ചെയ്തവര്‍ക്കൊക്കെ യൂബര് സ്മാര്‍ട്ട് ഫോണ് നല്‍കിയിരുന്നു. മാസം 1200 രൂപ അടക്കണമെന്ന നിബന്ധനയോടെയായിരുന്നു ഇത്. ഫോണിന്റെ വിലയെക്കാള് കൂടുതല് തുക മാസം അടച്ചിട്ടും കമ്പനി ആ ഫോണുകളൊക്കെ തിരിച്ചു മേടിക്കുകയായിരുന്നു. വാഹനങ്ങള് പെരുകിയതോടെ ആഴ്ചയില് നടത്തുന്ന സര്‍വ്വീസിന് പരിധി നിശ്ചയിക്കാനൊരുങ്ങുകയാണ് കമ്പനി.\nഈ മാസം നാലിന് യൂബറിന്റെ പാലാരിവട്ടത്തെ ഓഫീസിന് മുകളില് കയറി നവാസ് പൊന്നാന്നി എന്ന ഡ്രൈവര് ആത്മഹത്യാഭീഷണി മുഴക്കിയിരുന്നു. സമരം നടത്തിയതിന് 15 ഡ്രൈവര്‍മാരെ പിരിച്ചു വിട്ട നടപടി പിന്‍വലിക്കണമെന്നാവശ്യപ്പെട്ടായിരുന്നു നവാസിന്റെ പ്രതിഷേധം. യൂബര് മാനേജ്‌മെന്റുമായി പൊലീസും തൊഴിലാളികളും നടത്തിയ ചര്‍ച്ചയില് നടപടി പിന്‍വലിക്കുമെന്ന ഉറപ്പിനെതുടര്‍ന്നാണ് നവാസ് താഴെയിറങ്ങിയത്.\n[caption id="attachment_58074" align="aligncenter" width="357"] യൂബറിന്റെ ഓഫീസിനു മുകളില് ജീവനക്കാരന്റെ പ്രതിഷേധം[/caption]\nഇപ്പോഴും ദിവസവും നാല്‍പ്പതും അന്‍പതും വാഹനങ്ങളാണ് പുതുതായി യൂബറില് രജിസ്റ്റര് ചെയ്യുന്നത്. പുതിയ ഡ്രൈവര്‍മാരുമായി കമ്പനി കരാറില് ഏര്‍പ്പെടുന്നതോടെ പഴയ ഡ്രൈവര്‍മാര്‍ക്ക് ട്രിപ്പ് നഷ്ടമാകുകയും ചെയ്യുന്നു. പുതുതായി വാഹനങ്ങള് രജിസ്റ്റര് ചെയ്യുന്നത് നിര്‍ത്തിവെക്കണമെന്നാവശ്യപ്പെട്ടായിരുന്നു സമരം നടന്നത്. വാഹനങ്ങളുടെ എണ്ണം കൂടിയതോടെ ഇപ്പോള് മിക്കവരും 16 മണിക്കൂര് വരെയൊക്കെയാണ് വാഹനമോടിക്കുന്നത്.\nട്രേഡ് യൂണിയനുകളല്ല, മാനേജ്‌മെന്റാണ് വില്ലന്...\nയൂബര് സേവനം ആരംഭിക്കുന്നത് മുതല് സിഐടിയു ഉള്‍പ്പെടെയുള്ള ട്രേഡ് യൂണിയനുകള് എതിര്‍പ്പുമായി രംഗത്തെത്തിയിരുന്നു. എറണാകുത്ത് നോര്‍ത്തിലും സൗത്തിലും ആലുവാ റെയില്‍വേ സ്‌റ്റേഷനിലുമൊക്കെ മറ്റ് ഓട്ടോ-ടാക്‌സി ഡ്രൈവര്‍മാര് യൂബര് ടാക്‌സി ഡ്രൈവര്‍മാര്‍ക്കെതിരെ ഭീഷണിയുമായെത്തിയിരുന്നു. ചിലരെ മര്‍ദ്ദിച്ചു. എന്നാല് ഒരിക്കല് പോലും യൂബര് മാനേജ്‌മെന്റ് ജീവനക്കാരെ സംരക്ഷിക്കുന്ന നിലപാട് സ്വീകരിച്ചില്ലെന്ന് ഓണ്‍ലൈന് ടാക്‌സി ഡ്രൈവേഴ്‌സ് യൂണിയന് സെക്രട്ടറി കെ. കെ ബെന്നിമോന് നാരദാന്യൂസിനോട് പറഞ്ഞു.\nയൂബറിന്റെ ഓഫീസിലെ ഫോണ് നമ്പര് ആര്‍ക്കുമറിയില്ല. ജീവനക്കാര്‍ക്ക് കസ്റ്റമര്‍കെയര് നമ്പര് നല്‍കിയിട്ടുണ്ടെങ്കിലും ഇതിലേക്ക് വിളിച്ചാല് കിട്ടില്ലെന്നും ഡ്രൈവര്‍മാര് പറയുന്നു. അപകടമോ മറ്റോ നടന്നാല് മാനേജ്‌മെന്റ് തിരിഞ്ഞു നോക്കാറില്ലെന്നും ഇവര് പരാതിപ്പെടുന്നു. കഴിഞ്ഞ ദിവസം യൂബര് ടാക്‌സി ഡ്രൈവര്‍മാര്‍ക്കെതിരെ നടന്ന സമരം ഉദ്ഘാടനം ചെയ്തശേഷം മടങ്ങിയ സിഐടിയു ജില്ലാ പ്രസിഡന്റിന് നേരെ ആക്രമണം നടന്നിരുന്നു. 12500 പേര് യൂബറില് രജിസ്റ്റര് ചെയ്‌തെങ്കിലും ഇപ്പോള് രണ്ടായിരത്തില് താഴെ യൂബര് ടാക്‌സികള് മാത്രമാണ് നിരത്തിലിറങ്ങുന്നത്. ഡ്രൈവര്‍മാര് പാര്‍ട്ണര്‍മാരാണെന്നാണ് യൂബര് പറയുന്നതെങ്കിലും യാതൊരു പരിഗണനയും മാനേജ്‌മെന്റ് നല്‍കുന്നില്ലെന്നാണ് യാഥാര്‍ത്ഥ്യം.\nഓണ്‍ലൈന് ടാക്‌സി ഡ്രൈവര്‍മാരോട് സിഐടിയു ഉള്‍പ്പെടെയുള്ള സംഘടനകള്‍ക്ക് വിരോധമില്ലെന്ന് സിഐടിയു ജില്ലാ സെക്രട്ടറി സി കെ മണിശങ്കര് പറഞ്ഞു. ''ടാക്‌സി മേഖലയെ വിഴുങ്ങാന് ശ്രമിക്കുന്ന ആഗോളകമ്പനി നടത്തുന്ന ശ്രമത്തിനെതിരെയാണ് ട്രേഡ് യൂണിയനുകളുടെ നിലപാട്. തൊഴിലാളി വഞ്ചനയ്‌ക്കെതിരെ യൂബറിനെതിരെ ബ്രിട്ടനിലും മറ്റും നടന്ന തൊഴിലാളി സമരങ്ങള് ഇവിടെയും തുടങ്ങി. ഇനി യാത്രക്കാരേയും പിഴിയാന് അധികം സമയം വേണ്ടിവരില്ല''- മണിശങ്കര് പറഞ്ഞു.\n''യൂബറിന്റെ തുടക്കത്തില് തന്നെ ഉണ്ടായിരുന്ന ആളായിരുന്നു ഞാന്. ഫ്‌ളാറ്റുകളിലും വീടുകളിലും കയറിയിറങ്ങി ആളുകള്‍ക്ക് ഞാനുള്‍പ്പെടെയുള്ളവര് യൂബര് സേവനങ്ങള് പരിചയപ്പെടുത്തിയിരുന്നു. എത്ര നേരം വാഹനമോടിക്കാനും എനിക്ക് മടിയില്ല. എന്നാല് കമ്പനിക്ക് ലാഭം കിട്ടി തുടങ്ങിയതോടെ യൂബര് മാനേജ്‌മെന്റിന് തൊഴിലാളികളെ വേണ്ടാതായി. എന്റെ ആപ്ലിക്കേഷന് ബ്ലോക്ക് ചെയ്തു. തൊഴിലില്ലാതെ വന്നപ്പോള് വാഹനം വില്‍ക്കേണ്ടി വന്നു. യൂബര് ടാക്‌സി ഡ്രൈവര്‍മാരുടെ ശത്രു മാനേജ്‌മെന്റ് തന്നെയാണ്. ആളുകളെ വഞ്ചിച്ച് അവര് എത്രകാലം മുന്നോട്ട് പോകും. തൊഴിലാളികള് ചേര്‍ന്ന് യൂബറിന് ബദലായി പുതിയ ഓണ്‍ലൈന് സംരഭത്തിന് രൂപം നല്‍കുകയാണ് വേണ്ടത്.''- യൂബറിന്റെ തുടക്കകാലത്തുണ്ടായിരുന്ന ഒരു ഡ്രൈവര് പറഞ്ഞതിങ്ങനെ.


ദമ്പതിമാരുൾപ്പെടെ മൂന്നു പേർ ഷോക്കേറ്റ് മരിച്ചു. | Malayali Manasu\nHome Kerala ദമ്പതിമാരുൾപ്പെടെ മൂന്നു പേർ ഷോക്കേറ്റ് മരിച്ചു.\nദമ്പതിമാരുൾപ്പെടെ മൂന്നു പേർ ഷോക്കേറ്റ് മരിച്ചു.\nകൊല്ലം പ്രാക്കുളത്ത് ഗോസ്തലക്കാവിൽ ദമ്പതിമാരുൾപ്പെടെ മൂന്നു പേർ ഷോക്കേറ്റ് മരിച്ചു.\nസന്തോഷ് ഭവനത്തിൽ റംല(45), ഭർത്താവ് സന്തോഷ്(48), അയൽവാസി ശരത് ഭവനത്തിൽ ശ്യാംകുമാർ(45) എന്നിവരാണ് മരിച്ചത്.\nതിങ്കളാഴ്ച രാത്രി 8.20-ഓടെയായിരുന്നു സംഭവം. റംലയ്ക്കാണ് ആദ്യം ഷോക്കേറ്റത്. കുളി കഴിഞ്ഞ് പുറത്തേക്കിറങ്ങിയപ്പോഴാണ് റംലയ്ക്ക് ഷോക്കേറ്റതെന്ന് കരുതപ്പെടുന്നു. വീടിനകത്തു നിന്നും പുറത്തെ കുളിമുറിയിലേക്ക് വൈദ്യുതി കണക്ഷനായി വലിച്ച വയറിൽ നിന്നാണ് അപകടമുണ്ടായതെന്ന് കരുതുന്നു.\nറംലയെ രക്ഷിക്കാനുള്ള ശ്രമത്തിനിടെ ഭർത്താവ് സന്തോഷിനും ഷോക്കേറ്റു. ഈ സമയം വീട്ടിലുണ്ടായിരുന്ന കുട്ടികളുടെ നിലവിളി കേട്ട് ഓടിയെത്തിയ ശ്യാംകുമാർ ഇവരെ രക്ഷിക്കാൻ ശ്രമിക്കുന്നതിനിടെയാണ് അപകടത്തിൽപ്പെട്ടത്.\nPrevious articleകേന്ദ്രസര്‍ക്കാര് ജീവനക്കാർക്ക് മാർഗ്ഗ നിർദ്ദേശം നൽകി\nNext articleകോപ്പ അമേരിക്ക: ചിലിക്കെതിരെ അര്‍ജന്റീനയ്ക്ക് സമനില…


‘ഔഫിനെ കൊല്ലാന് ലീഗിന് രണ്ടു കാരണങ്ങള്’; കൊലപാതകത്തിന് പിന്നില് വന്‍ഗൂഢാലോചനയെന്ന് കെടി ജലീല്\n‘ഔഫിനെ കൊല്ലാന് ലീഗിന് രണ്ടു കാരണങ്ങള്’; കൊലപാതകത്തിന് പിന്നില് വന്‍ഗൂഢാലോചനയെന്ന് കെടി ജലീല്\nകാസര്‍ഗോഡ്: ഡിവൈഎഫ്‌ഐ പ്രവര്‍ത്തകന് ഔഫ് അബ്ദുള് റഹ്മാനെ കൊലപ്പെടുത്താന് മുസ്ലീംലീഗിന് രണ്ടു കാരണങ്ങളുണ്ടായിരുന്നെന്ന് മന്ത്രി കെടി ജലീല്.ഒന്ന് രാഷ്ട്രീയമാണെന്നും രണ്ട് മതപരമാണെന്നും മന്ത്രി ജലീല് പറഞ്ഞു. ഔഫ് അബ്ദുള് റഹ്മാന്റെ വീട് സന്ദര്‍ശിച്ച ശേഷം മാധ്യമങ്ങളോട് പ്രതികരിക്കുകയായിരുന്നു അദ്ദേഹം. മന്ത്രിയുടെ വാക്കുകള്: ”തോല്‍ക്കുമ്പോള് ആളുകളെ കൊലപ്പെടുത്തുന്നവരായി ലീഗുകാര് മാറി. ഔഫ് കൊലപാതകത്തിന് പിന്നീല് രാഷ്ട്രീയ ഗൂഢാലോചന നടന്നിട്ടുണ്ട്. ഔഫിനോട് ശത്രുതയുണ്ടാകാന് രണ്ട് കാരണങ്ങളാണ് ലീഗിനുള്ളത്. ഒന്ന് രാഷ്ട്രീയം. ഔഫ് രാഷ്ട്രീയമായി ഡിവൈഎഫ്ഐയുടെ കൂടെ നില്‍ക്കുന്നു, കഴിഞ്ഞ തദ്ദേശ […]\n26 Dec 2020 12:46 AM GMT\nകാസര്‍ഗോഡ്: ഡിവൈഎഫ്‌ഐ പ്രവര്‍ത്തകന് ഔഫ് അബ്ദുള് റഹ്മാനെ കൊലപ്പെടുത്താന് മുസ്ലീംലീഗിന് രണ്ടു കാരണങ്ങളുണ്ടായിരുന്നെന്ന് മന്ത്രി കെടി ജലീല്.\nഒന്ന് രാഷ്ട്രീയമാണെന്നും രണ്ട് മതപരമാണെന്നും മന്ത്രി ജലീല് പറഞ്ഞു. ഔഫ് അബ്ദുള് റഹ്മാന്റെ വീട് സന്ദര്‍ശിച്ച ശേഷം മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nമന്ത്രിയുടെ വാക്കുകള്: ”തോല്‍ക്കുമ്പോള് ആളുകളെ കൊലപ്പെടുത്തുന്നവരായി ലീഗുകാര് മാറി. ഔഫ് കൊലപാതകത്തിന് പിന്നീല് രാഷ്ട്രീയ ഗൂഢാലോചന നടന്നിട്ടുണ്ട്. ഔഫിനോട് ശത്രുതയുണ്ടാകാന് രണ്ട് കാരണങ്ങളാണ് ലീഗിനുള്ളത്. ഒന്ന് രാഷ്ട്രീയം. ഔഫ് രാഷ്ട്രീയമായി ഡിവൈഎഫ്ഐയുടെ കൂടെ നില്‍ക്കുന്നു, കഴിഞ്ഞ തദ്ദേശ തെരഞ്ഞെടുപ്പില് ലീഗ് കുത്തകയാക്കി വച്ചിരുന്ന രണ്ട് വാര്‍ഡുകള് പിടിച്ചെടുക്കാന് ഔഫ് അടക്കമുള്ളവരുടെ പ്രവര്‍ത്തനം കാരണമായി. രണ്ടാമത്തെ കാരണം മതപരമാണ്. ഔഫ് കാന്തപുരം എ പി അബബൂക്കര് മുസ്ലിയാര് നേതൃത്വം നല്‍കുന്ന സംഘടനയുടെ ഭാഗമാണെന്നതാണ്. ആലംപാടി ഉസ്താദിന്റെ പേരക്കുട്ടിയാണ് ഔഫ്. ലീഗിന്റെ ശത്രുതക്ക് ഇതെല്ലാം കാരണങ്ങളാണ്. ലീഗിന്റെ അക്രമ രാഷ്ട്രീയത്തിന്റെ അവസാനത്തെ ഇരയാണ് ഔഫ്. ഏറെകാലമായി ലീഗ് അക്രമരാഷ്ട്രീയം തുടരുകയാണ്. വളരെ ചെറിയ ഒരു വീട്ടില്, കുടുംബത്തിന്റെ ഉത്തവാദിത്തം ഏറ്റെടുത്ത് കഴിയുന്ന ഒരു സാധാരണ വ്യക്തിയായിരുന്ന ഔഫ്. ആ കുടുംബത്തെയാണ് ലീഗ് അനാഥമാക്കിയത്. എതിരാളികളെ വകവരുത്തി അധീനപ്പെടുത്തുക എന്ന തന്ത്രമാണ് ലീഗ് കാലങ്ങളായി സ്വീകരിക്കുന്നത്.”\nഇതിനിടെ, ഔഫ് അബ്ദുള് റഹ്മാന്റെ വീട്ടിലെത്തിയ യൂത്ത് ലീഗ് സംസ്ഥാന പ്രസിഡന്റ് മുനവറലി തങ്ങളെയും പ്രാദേശിക മുസ്ലീംലീഗ് പ്രവര്‍ത്തകരെയും നാട്ടുകാര് തടഞ്ഞു. ഔഫിന്റെ വീട്ടിലേക്ക് കടത്തി വിടില്ലെന്ന് പറഞ്ഞാണ് മുനവറലി തങ്ങളുടെ വാഹനം നാട്ടുകാര് തടഞ്ഞത്. സംഘര്‍ഷ സാഹചര്യം ഉടലെടുത്തതോടെ പൊലീസ് ഇടപെട്ട് വാഹനം വിട്ടയ്ക്കുകയായിരുന്നു. തുടര്‍ന്ന് മുനവറലി തങ്ങള് ഔഫിന്റെ വീട്ടിലെത്തി. കേസില് അറസ്റ്റിലായ യൂത്ത് ലീഗ് പ്രവര്‍ത്തകനെ പാര്‍ട്ടിയില് നിന്ന് സസ്‌പെന്‍ഡ് ചെയ്‌തെന്നും സംഭവത്തില് അപലപിക്കുന്നെന്നും മുനവറലി തങ്ങള് പറഞ്ഞു. യൂത്ത് ലീഗും മുസ്ലീംലീഗും അക്രമരാഷ്ട്രീയത്തിനെതിരെയാണ്. കൊലപാതകത്തില് ലീഗ് ഖേദം പ്രകടിപ്പിക്കുന്നു. കേസില് ലീഗ് പ്രവര്‍ത്തകര് ഉള്‍പ്പെട്ടിട്ടുണ്ടെങ്കില് അവര് പാര്‍ട്ടിയിലുണ്ടാവില്ലെന്നും പ്രതികളെ ഒരിക്കലും സംരക്ഷിക്കില്ലെന്നും മുനവറലി പറഞ്ഞു.\nകേസില് ലീഗ് പ്രവര്‍ത്തകരായ മൂന്ന് പ്രതികളെയും കഴിഞ്ഞദിവസം പിടികൂടിയിരുന്നു. യൂത്ത് ലീഗ് പ്രവര്‍ത്തകരായ ഇര്‍ഷാദ്, ഹസന്, ആഷിര് എന്നിവരാണ് പിടിയിലായത്. മുസ്ലീം ലീഗിന്റെ കാഞ്ഞങ്ങാട് മുന്‍സിപ്പല് സെക്രട്ടറിയായ ഇര്‍ഷാദ് ആണ് കേസിലെ മുഖ്യപ്രതി. കൃത്യം നടത്തിയത് താനാണെന്ന് ഇര്‍ഷാദ് പൊലീസിനോട് സമ്മതിച്ചിട്ടുണ്ട്. എംഎസ്എഫ് കാഞ്ഞങ്ങാട് മുന്‍സിപ്പല് പ്രസിഡന്റാണ് ഹസ്സന്.


തടികുറച്ച് നിറംകൂട്ടി വരിക: അവസരങ്ങള് അന്വേഷിച്ചുനടന്ന അഞ്ചു വര്‍ഷവും വര്‍ഷിത കേട്ടത് ഇതാണ് | varshita thatavarthi biography| varshita thatavarthi sabyasachi\nതടികുറച്ച് നിറംകൂട്ടി വരിക: അവസരങ്ങള് അന്വേഷിച്ചുനടന്ന അഞ്ചു വര്‍ഷവും വര്‍ഷിത കേട്ടത് ഇതാണ്\nMar 4, 2020, 11:47 AM IST\nകാണാന് ഭംഗിയുള്ളതുകൊണ്ടാണ് എന്നെ തിരഞ്ഞെടുത്തത് എന്നു മാത്രമാണ് അദ്ദേഹം പറഞ്ഞത്. ആ വാക്കുകള് തന്ന ആത്മവിശ്വാസം വലുതാണ്.\nസൗന്ദര്യത്തെക്കുറിച്ച് പരമ്പരാഗത കാഴ്ചപ്പാടുള്ള മേഖലയില് വിജയിക്കണമെങ്കില് അസാമാന്യമായ കരുത്തും ക്ഷമയും വേണം', പറയുന്നത് വര്‍ഷിത തടവര്‍ത്തിയാണ്. ലോക പ്രശസ്ത ഡിസൈനര് സബ്യസാചി മുഖര്‍ജിയുടെ സൂപ്പര് മോഡല്!\nശരീരവണ്ണത്തിന്റെയും നിറത്തിന്റെയും പേരില് അഞ്ച് വര്‍ഷമാണ് സിനിമാ-മോഡലിങ് രംഗം വര്‍ഷിതയെ അകറ്റിനിര്‍ത്തിയത്. എന്നാല്, കഴിഞ്ഞ അന്താരാഷ്ട്ര വനിതാദിനത്തില് സബ്യസാചി മുഖര്‍ജിയുടെ മോഡലായി തെരഞ്ഞെടുക്കപ്പെട്ടതിലൂടെ 25 കാരി വര്‍ഷിത ഈ വിവേചനത്തിന് മധുരമായി മറുപടി നല്‍കി.\n'മെലിഞ്ഞ മോഡലുകളെ നമ്മള് മോഡലുകള് എന്ന് വിളിക്കുന്നു, എന്നാല് ശരീരവണ്ണം കൂടിയവരെ പ്ലസ് സൈസ് മോഡല് എന്നും. ഇത് വിവേചനമല്ലാതെ മറ്റെന്താണ്', വര്‍ഷിത ചോദിക്കുന്നു. 'തടികുറച്ച് നിറംകൂട്ടി വരിക', സിനിമയില് അവസരങ്ങള് അന്വേഷിച്ചുനടന്ന അഞ്ചു വര്‍ഷവും ഞാന് ഏറ്റവും കൂടുതല് കേട്ടത്.\n2018 ലാണ് വര്‍ഷിത സബ്യസാചിയെ നേരില് കാണുന്നത്. ആ കൂടിക്കാഴ്ചയാണ് വര്‍ഷിതയുടെ ജീവിതം മാറ്റി മറയ്ക്കുന്നതും. 'ചെന്നൈയിലെ താജ് കോറമാന്‍ഡലില് സബ്യസാചിയുടെ ഡിസൈനര് ജുവല്‍റി എക്‌സിബിഷന് നടക്കുന്നുണ്ടായിരുന്നു. അദ്ദേഹത്തിന്റെ വര്‍ക്കുകളെ ഏറെ ഇഷ്ടപ്പെടുന്നതുകൊണ്ട് ഒന്നു നേരില് കാണാന് ആഗ്രഹമുണ്ടായിരുന്നു, അപ്പോയിന്റ്‌മെന്റ് എടുത്തു. വളരെ കാഷ്വലായി സംസാരിച്ചു. അദ്ദേഹത്തോടൊപ്പം ഒരു പടം എടുത്തുപിരിഞ്ഞു. മോഡലിങ് താല്‍പര്യത്തെക്കുറിച്ചൊന്നും പറഞ്ഞിരുന്നില്ല. രണ്ടു മാസം കഴിഞ്ഞ് അദ്ദേഹത്തിന്റെ അസിസ്റ്റന്റുമാരില് ഒരാള് വിളിച്ചു. കൊല്‍ക്കത്തയില് വന്ന് റാംപ് ടെസ്റ്റ് നടത്താന് താല്‍പര്യമുണ്ടോ എന്ന് ചോദിച്ചു.\nവര്‍ഷിതയെ അവതരിപ്പിക്കാന് ഉദ്ദേശിക്കുന്നതെങ്ങനെയെന്ന് സബ്യസാചി വ്യക്തമാക്കിയിരുന്നോ?\nകാണാന് ഭംഗിയുള്ളതുകൊണ്ടാണ് എന്നെ തിരഞ്ഞെടുത്തത് എന്നു മാത്രമാണ് അദ്ദേഹം പറഞ്ഞത്. ആ വാക്കുകള് തന്ന ആത്മവിശ്വാസം വലുതാണ്. ഞാന് എന്തെങ്കിലും തരത്തില് മറ്റുള്ളവരില് നിന്ന് വ്യത്യസ്തയാണെന്നോ അങ്ങനെയാണ് അവതരിപ്പിക്കുന്നതെന്നോ അദ്ദേഹം പറഞ്ഞിട്ടില്ല.\nസിനിമ അത്രയും വലിയ മോഹമായി മാറിയതെങ്ങനെ?\nനാട് ആന്ധ്രയിലെ വിശാഖപട്ടണത്താണെങ്കിലും അച്ഛന്റെ ജോലി ഡല്‍ഹിയില് ആയിരുന്നു. അവിടെയാണ് പഠിച്ചതും വളര്‍ന്നതും. അവധിക്കാലത്ത് മുടങ്ങാതെ നാട്ടില് മുത്തശ്ശിയുടെ കൂടെ താമസിക്കാനെത്തുമായിരുന്നു. ഞങ്ങളുടെ ഏറ്റവും വലിയ വിനോദം സിനിമ കാണുകയായിരുന്നു. ടി.വിയില് വരുന്ന സിനിമകള്‍ക്കു പുറമെ തിയറ്ററില് പോവും. തെലുങ്ക് സിനിമകള് കണ്ടുതുടങ്ങിയ ഞാന് മറ്റ് ദക്ഷിണേന്ത്യന് ഭാഷാ സിനിമകളും കാണാന് തുടങ്ങി. ഓരോ സിനിമ കാണുമ്പോഴും അതിലെ കഥാപാത്രത്തെ ഞാനായി സങ്കല്‍പ്പിക്കും. മുതിര്‍ന്നപ്പോള് ഇഷ്ടങ്ങള്‍ക്ക് കുറച്ചുകൂടി തെളിച്ചം വെച്ചു. മണിരത്‌നത്തിന്റെ സിനിമകളോട് പ്രത്യേക ഇഷ്ടമുണ്ടായിരുന്നു. പ്രത്യേകിച്ച് സ്ത്രീ കഥാപാത്രങ്ങളോട്. അദ്ദേഹത്തിന്റെ വ്യക്തിത്വമുള്ള സ്ത്രീ കഥാപാത്രങ്ങള് സിനിമയെപ്പറ്റിയുള്ള എന്റെ കാഴ്ചപ്പാടുകള് തന്നെ മാറ്റിമറിച്ചു. റോജ, ഇരുവര്, അലൈപായുതെ, കണ്ണത്തില് മുത്തമിട്ടാല്, ബോംബെ എല്ലാം സ്വാധീനിച്ച സിനിമകളാണ്.\nവര്‍ഷിതയുമായുള്ള അഭിമുഖത്തിന്റെ പൂര്‍ണരൂപം വായിക്കാന് പുതിയലക്കം ഗൃഹലക്ഷ്മി വാങ്ങാം\nContent Highlights: model varshita thatavarthi


Bishop Franco | വത്തിക്കാനിൽ പഠിച്ചപ്പോൾ ഉണ്ടാക്കിയ ബന്ധം വഴി മെത്രാൻപട്ടം നേടി; ഡൽഹിയിൽ സഹായമെത്രാൻ ആയിരുന്നപ്പോൾ ഉണ്ടാക്കിയ രാഷ്ട്രീയ ബന്ധം കൊണ്ടു കച്ചവട സ്ഥാപനങ്ങൾ കെട്ടിപ്പടുത്തു; ജലന്ധറിലെ ഒരു ലക്ഷം വിശ്വാസികളുടെ വോട്ടിന് വിലപറഞ്ഞ് രാഷ്ട്രീയത്തിൽ അതികായനായി; മികച്ച സ്‌കൂളുകൾ ഉണ്ടാക്കി ഉന്നതരുടെ മക്കൾക്ക് അഡ്‌മിഷൻ ഉറപ്പിച്ചും ബന്ധങ്ങൾ ശക്തമാക്കി; അമിത ആത്മവിശ്വസത്തിന്റെ ബലത്തിൽ നിരാലംബരായ കന്യാസ്ത്രീയോടു കളിക്കാൻ ഗോദയിൽ ഇറങ്ങി ഫ്രാങ്കോ തോറ്റത് ഇങ്ങനെ - MarunadanMalayali.com\nSeptember 22, 2018 | 09:44 AM IST | Permalink\nതിരുവനനന്തപുരം: ബിഷപ്പ് ഫ്രാങ്കോ മുളയ്ക്കൻ ബലാത്സംഗ കേസിൽ അറസ്റ്റിലായപ്പോൾ അഴിഞ്ഞു വീഴുന്നത് വലിയൊരു സാമ്രാജ്യം കൂടിയാണ്. വത്തിക്കാനുമായി വരെ വളരെ അടുത്ത ബന്ധം സ്ഥാപിച്ചിരുന്ന മെത്രാന് ക്രമേണ ഒരു വൻശക്തിയായി തന്നെ മാറുകയായിരുന്നു. സഭയിലും സമൂഹത്തിലും അധികാരകേന്ദ്രങ്ങളുമായി അടുത്തബന്ധം സ്ഥാപിച്ചാണ് ബിഷപ്പ് ഫ്രാങ്കോ മുളയ്ക്കൽ ശക്തിയാർജിച്ചത്. ജലന്ധർരൂപതയിലെ ഒരുലക്ഷത്തോളം വരുന്ന കത്തോലിക്കാവിശ്വാസികൾ പഞ്ചാബിലെ നാലുനിയമസഭാമണ്ഡലങ്ങളിൽ നിർണായകശക്തിയാണ്. അതുകൊണ്ട് തന്നെ രാഷ്ട്രീയമായി വിലപേശാൻ അദ്ദേഹത്തിന് സാധിച്ചു.\nജലന്ധർരൂപതാ വൈദികനെന്ന നിലയിൽ പഠന കാലത്തുതന്നെ അവിടെ പ്രമുഖരുമായി ബന്ധങ്ങളുണ്ടാക്കാൻ ഫ്രാങ്കോ പ്രത്യേകം ശ്രദ്ധിച്ചിരുന്നു. രൂപതയ്ക്കുകീഴിലുള്ള നാല്പതോളം സ്‌കൂളുകളിൽ പലതിലും സമൂഹത്തിലെ ഏറ്റവും ഉന്നതരുടെ മക്കളാണ് പഠിക്കുന്നത്. ഈബന്ധങ്ങളും തന്റെ സ്വാധീനശേഷി വർധിപ്പിക്കാൻ പ്രയോജനപ്പെടുത്തി. സിഖ് സമുദായവുമായി സൗഹാർദം പുലർത്തിയിരുന്ന ഫ്രാങ്കോ, സുവർണക്ഷേത്രത്തിലും മറ്റും സന്ദർശനം നടത്തുകയും ഗുരുനാനാക്കിന്റെ ആശയങ്ങളെക്കുറിച്ച് പ്രസംഗിക്കുകയുംചെയ്തിരുന്നു. ഇത് അദ്ദേഹത്തിന് അവിടെ ഏറെ ആദരവ് നേടിക്കൊടുത്തു.\n2009-ൽ ഡൽഹി സഹായമെത്രാനായതോടെ രാഷ്ട്രീയ ബന്ധങ്ങൾകൂടി. കോൺഗ്രസ്-ബിജെപി. നേതാക്കളുമായി ഒരേസമയം അടുപ്പം പുലർത്താൻ ഫ്രാങ്കോ ശ്രദ്ധിച്ചു. തൃശ്ശൂരുനിന്നുള്ള കോൺഗ്രസിലെ ഉന്നതനേതാവ് ഫ്രാങ്കോയുടെ ചങ്ങാതിയായിരുന്നു. ഇതുവഴി കോൺഗ്രസിന്റെ തലപ്പത്തുള്ളവരുമായിവരെ ബന്ധം സ്ഥാപിക്കാൻ കഴിഞ്ഞു. വത്തിക്കാനിലും ഫ്രാങ്കോയ്ക്ക് നിർണായകസ്വാധീനമുണ്ട്. അവിടെ അൽഫോൻസ അക്കാദമിയിൽനിന്ന് മോറൽ തിയോളജിയിലാണ് ഡോക്ടറേറ്റെടുത്തത്. ഇക്കാലത്ത് വത്തിക്കാനിലെ ചില കർദിനാൾമാരുടെ മാനസപുത്രനാകാൻ കഴിഞ്ഞതാണ് മറ്റുപലരെയും മറികടന്ന് ഡൽഹി സഹായമെത്രാനാകാനും വൈകാതെ ജലന്ധർ ബിഷപ്പാകാനും ഫ്രാങ്കോയെ തുണച്ചതെന്ന് ആരോപണമുണ്ട്.\nസാധാരണ മിഷൻ രൂപതകളിൽനിന്ന് വ്യത്യസ്തമായി ജലന്ധറിന് സ്വത്തും സ്ഥാപനങ്ങളുമുണ്ട്. സമ്പത്ത് ആർജിക്കുന്നതിനുള്ള അവസരങ്ങൾ ഫ്രാങ്കോ പ്രയോജനപ്പെടുത്തി. ജലന്ധറിൽ വ്യവസായസംരംഭങ്ങൾ വരെ തുടങ്ങി. ആഘോഷങ്ങളിലും ആർഭാടങ്ങളിലും തത്പരനായ ബിഷപ്പ് ഭൂരിഭാഗം വിശ്വാസികളുടെയും പ്രിയപ്പെട്ടവനായിരുന്നു. സഭാപിതാക്കന്മാരടക്കമുള്ളവരുമായി അടുപ്പമുണ്ടാക്കി.\nജലന്ധറിലെ മറ്റു സന്ന്യാസ സഭകളിൽപ്പെട്ട വൈദികർ ഫ്രാങ്കോയുമായി അടുപ്പത്തിലായിരുന്നില്ല. അതിരൂപത നടത്താൻ ഏൽപ്പിച്ചിരുന്ന സ്ഥാപനങ്ങൾ പല സഭകളിൽനിന്നും ബിഷപ്പ് തിരിച്ചുപിടിക്കുകയും സ്വന്തം മേൽനോട്ടത്തിലാക്കുകയും ചെയ്തു. കൂടാതെ, ഫ്രാൻസിസ്‌കൻ മിഷനറീസ് ഓഫ് ജീസസ് എന്ന സഭ സ്ഥാപിച്ച് അതിനായി സ്വത്ത് ആർജിക്കുന്നതിൽ ശ്രദ്ധവെച്ചു. മറ്റുസഭകളിൽനിന്ന് പുറത്താക്കിയ വൈദികരടക്കമുള്ളവരെ ഫ്രാങ്കോ തന്റെ സഭയിൽ ചേർത്തു. ജലന്ധർ രൂപതയിലെതന്നെ സീനിയർ വൈദികരിൽ പലരും ഫ്രാങ്കോയുടെ നടപടികളിൽ അസ്വസ്ഥരായിരുന്നു.\nകന്യാസ്ത്രീയുടെ പീഡനാരോപണത്തെ സ്വാധീനവും അധികാരവും ഉപയോഗിച്ച് ഇല്ലാതാക്കാൻ കഴിയുമെന്ന അമിത വിശ്വാസമാണ് ഫ്രാങ്കോയ്ക്ക് വിനയായതെന്ന് ജലന്ധറിൽനിന്നുള്ള വൈദികർതന്നെ പറയുന്നു. തുടക്കത്തിൽ ജലന്ധറിൽനിന്ന് വലിയ പിന്തുണ ലഭിച്ചെങ്കിലും കേസ് ശക്തമായതോടെ വേണ്ടപ്പെട്ടവർ കൈയൊഴിഞ്ഞെന്നാണ് ലഭിക്കുന്ന വിവരം.\nഅങ്ങനെ സത്യത്തിനൊപ്പം നീങ്ങിയവരെ എല്ലാം അരിഞ്ഞു വീഴ്‌ത്തുന്ന തരത്തിൽ ഇടപെടൽ നടത്തി ഫ്രാങ്കോ മുന്നോട്ട് പോയി. പ്രാർത്ഥനാലയം കൈക്കലാക്കാൻ ഫാ ബേസിലിനെ എല്ലാ അർത്ഥത്തിലും ഇല്ലായ്മ ചെയ്യുകയായിരുന്നു ഫ്രാങ്കോ ചെയ്തത്. ഇതിനെ ആർക്കും എതിർക്കാനോ ചോദ്യം ചെയ്യാനോ കഴിഞ്ഞില്ല. ഇത്തരത്തിലൊരു ബിഷപ്പാണ് അഴിക്കുള്ളിലാകുന്നത്.\nബിജെപി അധ്യക്ഷൻ അമിത് ഷാ, കോൺഗ്രസ് അധ്യക്ഷൻ രാഹുൽ ഗാന്ധി എന്നിവരുമായി അടുത്ത ബന്ധം പുലർത്തുന്ന ആളാണ് ഫ്രാങ്കോ മുളയ്ക്കൽ. കേന്ദ്ര ആഭ്യന്തര മന്ത്രി രാജ്നാഥ് സിങ്ങുമായും ഫ്രാങ്കോ മുളയ്ക്കലിന് അടുപ്പമുണ്ട്. രാജ്നാഥ് സിങ് വഴിയാണ് അമിത് ഷായുമായി ബിഷപ്പ് അടുപ്പത്തിലാകുന്നത്. ഫ്രാങ്കോ മുളയ്ക്കലിനേയും ബിജെപി നേതൃത്വത്തേയും അടുപ്പിച്ചത് അൽഫോൻസ് കണ്ണന്താനത്തിന്റെ രാഷ്ട്രീയ നീക്കമാണ്. ഇടത് സഹയാത്രികനായിരുന്ന കാഞ്ഞിരപ്പള്ളി എംഎൽഎ പെട്ടെന്നൊരു ദിവസം ബിജെപിക്കാരനായി. സഭകളുടെ ഇടപെടലുകളിലൂടെ കണ്ണന്താനം ബിജെപിയിൽ എത്തിയത് തന്റെ ക്രെഡിറ്റിലേക്ക് എത്തിക്കാൻ ഫ്രാങ്കോ മുളയ്ക്കലിനായി. ഇതോടെ ബിജെപി നേതാക്കളുടെ പ്രിയപ്പെട്ട സഭാ നേതാവായി ഫ്രാങ്കോ മാറി. 2005 മുതൽ 2009വരെ രാജാനാഥ് സിംഗായിരുന്നു ബിജെപി പ്രസിഡന്റ്. പിന്നീട് നിഥിൻ ഗഡ്ഗരിയും അമിത് ഷായും എത്തിയപ്പോഴും ഈ ബന്ധം തുടർന്നു.\nഫ്രാങ്കോ മുളയ്ക്കലിനെതിരേ കന്യാസ്ത്രീയും ഓർത്തഡോക്സ് വൈദികർക്കെതിരെ ഒരു വനിതയും ഉന്നയിച്ച പീഡന പരാതികൾ കേന്ദ്ര ഏജൻസി അന്വേഷിക്കണമെന്ന് ദേശീയ വനിതാ കമ്മിഷൻ അധ്യക്ഷ രേഖ ശർമ പ്രധാനമന്ത്രി നരേന്ദ്ര മോദിക്കും കേന്ദ്ര ആഭ്യന്തര മന്ത്രി രാജ്നാഥ് സിങ്ങിനും നൽകിയ റിപ്പോർട്ടിൽ ആവശ്യപ്പെട്ടിരുന്നു. ക്രൈസ്തവ സഭകളിലെ കുമ്പസാരം നിർത്തണമെന്നും റിപ്പോർട്ട് ശുപാർശ ചെയ്യുന്നു. പ്രതികൾക്ക് രാഷ്ട്രീയ സഹായം ലഭിക്കുന്നുണ്ടെന്നും 25 പേജുള്ള റിപ്പോർട്ടിൽ കുറ്റപ്പെടുത്തുകയും ചെയ്തു. വൈദികർക്കെതിരായ പരാതികളിൽ പൊലീസ് അന്വേഷണം ഇഴയുകയാണ്. സർക്കാർ പ്രശ്‌നത്തെ ഗൗരവമായി കാണുന്നില്ല. ജലന്ധർ ബിഷപ്പിനെതിരെ പഞ്ചാബ് പൊലീസും കേസെടുക്കണമെന്നും രേഖ ശർമ വ്യക്തമാക്കിയിരുന്നു. എന്നാൽ ഈ റിപ്പോർട്ട് കേന്ദ്ര ആഭ്യന്തര മന്ത്രിയായ രാജ്‌നാഥ് സിങ് പൂഴ്‌ത്തുകയാണ് ചെയ്തത്. ദേശീയ വനിതാ കമ്മീഷന്റെ ഇടപെടലുകൾക്കും പരിമിതി വന്നു. ഇതിനെല്ലാം കാരണം ബിഷപ്പിന്റെ സ്വാധീന ശക്തിയുടെ ഫലമായിരുന്നു.\n1990 -ൽ വികാരിയായ ഡോ. ഫ്രാങ്കോ മുളയ്ക്കൽ 2009 -ലാണ് ഡൽഹിയിൽ സഹായ മെത്രാനാകുന്നത്. ഡൽഹിയിലെ ചുമതലയാണ് ബിഷപ്പിനെ രാഷ്ട്രീയ നേതാക്കളുമായി അടുപ്പക്കാരനാക്കിയത്. കേരളത്തിലെ കോൺഗ്രസിന്റെ പല ഉന്നത നേതാക്കൾക്കും ബിഷപ്പിന്റെ ഉന്നത ബന്ധം പലപ്പോഴും തുണയായിട്ടുണ്ട്. കേരളത്തിലെ കോൺഗ്രസ് സംസ്ഥാന അധ്യക്ഷനെ നിയമിക്കുന്ന വിഷയത്തിലും ജലന്ധർ ബിഷപ് സജീവമായി ഇടപ്പെട്ടുകൊണ്ടിരിക്കുന്ന അവസരത്തിലാണ് കന്യാസ്ത്രീയുമായി ബന്ധപ്പെട്ട ലൈംഗിക വിവാദത്തിൽ പെടുന്നത്. മലബാറിൽനിന്നുള്ള ഒരു കോൺഗ്രസ് നേതാവിനെ കെ പി സി സി അധ്യക്ഷൻ ആക്കാൻ രാഹുൽ ഗാന്ധിയിൽ സമ്മർദ്ദം ചെലുത്തിയിരുന്നു. ഈ നേതാവിനെ രാഹുൽ ഗാന്ധി സന്ദർശനാനുമതി സമീപകാലത്തു നിഷേധിച്ചിരുന്നു. തുടർന്ന് ഈ നേതാവ് ജലന്ധറിലെത്തി ബിഷപ്പിനെ സന്ദർശിച്ചു. ഇതോടെ അനുമതി കിട്ടിയെന്നാണ് സൂചന.\nഇദ്ദേഹത്തെ തന്നെ കെ പി സി സി പ്രസിഡന്റ് ആക്കാൻ ജലന്ധർ ബിഷപ്പ് പ്രതിപക്ഷ നേതാവ് രമേശ് ചെന്നിത്തലയോടും മുൻ മുഖ്യമന്ത്രി ഉമ്മൻ ചാണ്ടിയോടും ഫോണിൽ വിളിച്ചു ശുപാർശ പറഞ്ഞിരുന്നു. കഴിഞ്ഞ കെ പി സി സി പുനഃസംഘടനയിൽ മലബാറിൽ നിന്നുള്ള ഒരു യുവനേതാവ് ജനറൽ സെക്രട്ടറിയായതിലും ബിഷപ്പിന്റെ സ്വാധീനമുണ്ടെന്നാണ് സൂചന. കേരളത്തിലെ പല കോൺഗ്രസ് നേതാക്കളും ജലന്ധർ ബിഷപ്പിന്റെ ഉറ്റ സുഹൃത്തുക്കളാണ്. ഇതു കാരണമാണ് കേരളത്തിലെ കോൺഗ്രസ് നേതാക്കൾ ബിഷപ്പിനെതിരെ പരസ്യമായി രംഗത്ത് വരാൻ മടിച്ചതും. 2019 -ൽ നടക്കുന്ന ലോക്‌സഭാ തിരഞ്ഞെടുപ്പിൽ ക്രിസ്തീയസഭയെ ബിജെപി പക്ഷത്തെത്തിക്കാനുള്ള നീക്കത്തിനും നേതൃത്വം നൽകുന്നത് ഗുജറാത്തിൽനിന്നുള്ള ഒരു ബിഷപ്പും ജലന്ധർ ബിഷപ്പുമാണ്. ഇവരുടെ നേതൃത്വത്തിൽ നടന്ന യോഗത്തിൽ 16 ബിഷപ്പുമാർ പങ്കെടുത്തിരുന്നു. ഇതിന്റെ ഭാഗമായാണ് ക്രൈസ്തവ സഭയിൽപെട്ട ഒരാളെ കേന്ദ്രമന്ത്രി ആക്കിയത്. ഇടതുപക്ഷത്തുള്ള പല നേതാക്കളുമായും ബിഷപ്പിന് നല്ല ബന്ധമുണ്ട്.


ശബരിമല-മാളികപ്പുറം ക്ഷേത്രങ്ങളിലെ ശാന്തി നിയമനത്തിലെ ജാതി വിലക്ക് എടുത്തുകളയണമെന്ന് ഹിന്ദു ഐക്യവേദി; 'ഹിന്ദു സമൂഹത്തെ ജാതിയുടെ പേരില് വിഭജിക്കാന് ശ്രമം' :: Janmabhumi Daily\nശബരിമല-മാളികപ്പുറം ക്ഷേത്രങ്ങളിലെ ശാന്തി നിയമനത്തിലെ ജാതി വിലക്ക് എടുത്തുകളയണമെന്ന് ഹിന്ദു ഐക്യവേദി; 'ഹിന്ദു സമൂഹത്തെ ജാതിയുടെ പേരില് വിഭജിക്കാന് ശ്രമം'\nWednesday 12 June 2019 12:23 pm IST\nകൊച്ചി: ശബരിമല-മാളികപ്പുറം ക്ഷേത്രങ്ങളിലെ ശാന്തിക്കാരായി തിരഞ്ഞെടുക്കപ്പെടുന്നവര് മലയാള ബ്രാഹ്മണരാകണമെന്ന തിരുവിതാംകൂര് ദേവസ്വം വിജ്ഞാപനം പിന്‍വലിക്കണമെന്ന് ഹിന്ദു ഐക്യവേദി. ഹിന്ദുസമൂഹത്തില് അര്‍ഹരായ ആര്‍ക്കും ക്ഷേത്ര പൂജകള് ചെയ്യാമെന്നിരിക്കെ ജാതി വിലക്കുകള് കൊണ്ടുവരുന്നത് കേരളത്തിന്റെ നവോത്ഥാന പ്രവര്‍ത്തനങ്ങള് തടയുമെന്ന് ഐക്യവേദി സംസ്ഥാന ജനറല് സെക്രട്ടറി ആര്.വി. ബാബു ചൂണ്ടിക്കാട്ടി. സര്‍ക്കാര് ഇടപെട്ട് അടിയന്തരമായി ഈ വിജ്ഞാപനം പിന്‍വലിപ്പിക്കണം, ബാബു പറഞ്ഞു.\nപൂജാദികള് പഠിച്ച, ജന്മനാ ബ്രാഹ്മണരല്ലാത്തവര്‍ക്കും ജാതി പരിഗണനയില്ലാതെ പൂജ ചെയ്യാമെന്ന് 2002-ല് സുപ്രീംകോടതി ഉത്തരവുണ്ട്. ഹിന്ദു സമൂഹം ഈ വിധി സ്വാഗതം ചെയ്യുകയും ഇതു പ്രകാരം പലയിടത്തും പൂജാരികള് കര്‍മം നിര്‍വഹിക്കുകയും ചെയ്യുന്നുണ്ട്. നാവോത്ഥാന കേരളത്തിന്റെ ചരിത്രമായി മാറിയ ഈ പ്രവര്‍ത്തനങ്ങളെ ഇല്ലാതാക്കുന്നതാണ് പുതിയ തീരുമാനം. 2002-ല് വന്ന സുപ്രീം കോടതി വിധി നടപ്പാക്കാന് 2014 വരെ വൈകിച്ചവരാണ് ഭരണക്കാര്, ബാബു വിശദീകരിച്ചു. ദേവസ്വം ബോര്‍ഡിന്റെ പുതിയ തീരുമാനം സാമൂഹ്യനീതിക്ക് നിരക്കാത്തതാണ്.\nസര്‍ക്കാര് ഹിന്ദു സമൂഹത്തെ ജാതിയുടെ പേരില് വിഭജിക്കാന് നടത്തുന്ന ശ്രമമാണിത്. ഒരുവശത്ത് നവോത്ഥാനവും ജാതിരഹിത സമൂഹവും പറയുന്നവരാണിത് ചെയ്യുന്നത്. ഇക്കാര്യത്തില് സംസ്ഥാനത്തെ നവോത്ഥാന സംരക്ഷണ സമിതി നിലപാട് വ്യക്തമാക്കണം, ജാതി മാനദണ്ഡമാകരുത്, വിജ്ഞാപനം പിന്‍വലിക്കണം. അര്‍ഹരായ എല്ലാവര്‍ക്കും ജാതി നോക്കാതെ പൂജ ചെയ്യാന് അവസരം ഉണ്ടാക്കണം. യുവതീ പ്രവേശം വ്യക്തിപരമായ ആചാര വിശ്വാസങ്ങളുമായി ബന്ധപ്പെട്ടതാണ്. ഈ വിഷയം അങ്ങനെയല്ല, ബാബു പറഞ്ഞു. ഐക്യവേദി സംസ്ഥാന വൈസ് പ്രസിഡന്റ് എസ്. സുധീര്, സംസ്ഥാന സെക്രട്ടറി കെ.പി. സുരേഷ് എന്നിവരും വാര്‍ത്താസമ്മേളനത്തില് പങ്കെടുത്തു.\nസംവരണത്തിന്റെ പേരില് ഹിന്ദുക്കളെ ഭിന്നിപ്പിക്കാന് ശ്രമം: ഹിന്ദു ഐക്യവേദി\nശബരിമല വികസനം അട്ടിമറിക്കാന് വനംവകുപ്പ് ശ്രമം: ഹിന്ദു ഐക്യവേദി\nഹിന്ദു സമൂഹത്തെ ഭിന്നിപ്പിക്കാനുള്ള ശ്രമം അനുവദിക്കില്ല: നേതൃസമ്മേളനം\nഹിന്ദു സമൂഹത്തെ അപമാനിച്ച ജനപ്രതിനിധികള് മാപ്പു പറയണം: ഹിന്ദു ഐക്യവേദി\nമുഖ്യമന്ത്രിയുടെ ശബരിമല സന്ദര്‍ശനത്തിലും ഇരട്ടത്താപ്പ്: ഹിന്ദു ഐക്യവേദി


സമിതിയെ അംഗീകരിക്കില്ല,സമിതിക്ക് മുമ്പാകെ ഹാജരാകില്ല;കര്‍ഷക യൂണിയന് - Sandhesam News | Online News | Kerala News | Live News |Malayalam News|Breaking News in Malayalam|Latest Malayalam News online|Malayalam News Live|Today's News in Malayalam|Politics Sports Movies Celebrities Lifestyle\nസമിതിയെ അംഗീകരിക്കില്ല,സമിതിക്ക് മുമ്പാകെ ഹാജരാകില്ല;കര്‍ഷക യൂണിയന്\nWeb Desk Jan 12, 2021 78\nദില്ലി: വിവാദ കാര്‍ഷിക നിമയങ്ങള് സംബന്ധിച്ച് പഠിക്കാനും കര്‍ഷകരുമായി ചര്‍ച്ച നടത്താനും സുപ്രീംകോടതി നിയോഗിച്ച സമിതിയെ തള്ളി കര്‍ഷകര്. സമരത്തില് നിന്ന് ഒരിഞ്ച് പോലും പിന്നോട്ട് പോകില്ലെന്ന് അവര് അറിയിച്ചു. സുപ്രീംകോടതി നിയോഗിച്ച സമിതിയെ അംഗീകരിക്കില്ല. സമിതിക്ക് മുമ്പാകെ ഹാജരാകേണ്ടെന്നാണ് തീരുമാനം. സമരം തുടരുമെന്നും കര്‍ഷകര് അറിയിച്ചു. സമിതി രൂപീകരിക്കാന് സുപ്രീംകോടതി നിര്‍ദേശം നല്‍കിയതിന് പിന്നാലെയാണ് കര്‍ഷരുടെ തീരുമാനം. സമിതിയെ അംഗീകരിക്കുകയോ അവരുമായി ചര്‍ച്ച നടത്തുകയോ ചെയ്യില്ല. കാര്‍ഷിക നിയമത്തെ അനുകൂലിക്കുന്നവര് സമതിയിലുണ്ടെന്നും സമരക്കാര് അറിയിച്ചു.\nസര്‍ക്കാര് അനുകൂലികളെയാണ് സമിതി അംഗങ്ങളായി ഉള്‍പ്പെടുത്തിയത്. നിയമത്തെ ന്യായീകരിക്കുന്നവരാണ് അവര് എന്ന് പഞ്ചാബിലെ കര്‍ഷക യൂണിയന് അറിയിച്ചു. പ്രക്ഷോഭം രാജ്യവ്യാപകമാക്കുമെന്നും സമരക്കാര് അറിയിച്ചു. സുപ്രീംകോടതി വഴി സര്‍ക്കാര് ഒരു സമിതി കൊണ്ടുവരികയാണ്. ശ്രദ്ധ തിരിക്കുകയാണ് ഈ സമിതിയുടെ ലക്ഷ്യം. ഇനി സമിതിയിലെ അംഗങ്ങളെ മാറ്റിയാലും ഞങ്ങള് സഹകരിക്കില്ല. നിയമം നടപ്പാക്കുന്നത് സ്റ്റേ ചെയ്ത സുപ്രീംകോടതി വിധി സ്വാഗതം ചെയ്യുന്നു. നിമയം റദ്ദാക്കണമെന്നാണ് ഞങ്ങളുടെ ആവശ്യം. അതല്ലാത്ത മറ്റൊരു തീരുമാനങ്ങളും അംഗീകരിക്കില്ല.\nകൊവിഡ് പശ്ചാത്തലത്തിലും മണ്ഡലം മകരവിളക്ക് ഉത്സവങ്ങൾക്കൊരുങ്ങി ശബരിമല\nമുരളീധരനോട് എന്.എസ്.മാധവന്-വാജ്‌പേയിക്ക് തുരങ്കംപണി അറിയാമോ\nDec 8, 2020 121\nമാധ്യമപ്രവർത്തകൻ കെ.എം. ബഷീർ കൊല്ലപ്പെട്ട കേസ് അട്ടിമറിക്കാൻ...\nAug 4, 2020 201


പ്രതിരോധത്തിന് പാകിസ്താന് സജ്ജം: നവാസ് ഷെരീഫ് • ഇ വാർത്ത | evartha\nപ്രതിരോധത്തിന് പാകിസ്താന് സജ്ജം: നവാസ് ഷെരീഫ്\nഇസ്ലാമാബാദ്: ഇന്ത്യയുടെ സൈനിക നടപടിയില് അപലപിച്ച് പാക് പ്രധാനമന്ത്രി നവാസ് ഷെരീഫ്. തങ്ങള് സമാധാനം ആഗ്രഹിക്കുന്നത് ബലഹീനതയയായി കരുതരുത്. രാജ്യത്തിന്റെ സംരക്ഷണത്തിനും പ്രതിരോധത്തിനും പാക് സൈന്യം സുസജ്ജമാണെന്നും നവാസ് ഷെരീഫ് പറഞ്ഞു.\nപാക് മാധ്യമങ്ങളോടാണ് നവാസ് ഷെരീഫ് പ്രതികരിച്ചത്. പാക് അധീന കാശ്മീരില് ഇന്ത്യന് സൈന്യം ഇന്നലെയാണ് ആക്രമണം നടത്തിയത്. ആക്രമണത്തില് നിരവധി ഭീകര കേന്ദ്രങ്ങള് തകര്‍ത്തതായി ഇന്ത്യന് സൈനിക വൃത്തങ്ങള് അറിയച്ചതിനു പിന്നാലെയാണ് നവാസ് ഷെരീഫിന്റെ പ്രതികരണം.


തിയറ്ററുകളില് കൈയടി നേടിയ കുമ്പളങ്ങി നൈറ്റ്‌സിന്റെ ശബ്ദരേഖ ഇതാ..! -\nHome Film തിയറ്ററുകളില് കൈയടി നേടിയ കുമ്പളങ്ങി നൈറ്റ്‌സിന്റെ ശബ്ദരേഖ ഇതാ..!\nതിയറ്ററുകളില് കൈയടി നേടിയ കുമ്പളങ്ങി നൈറ്റ്‌സിന്റെ ശബ്ദരേഖ ഇതാ..!\nനവ മാധ്യമങ്ങള് അത്ര സജീവമല്ലാതിരുന്ന കാലം ചിലര്‍ക്കെങ്കിലും ഓര്‍മ്മ കാണും. അന്നൊക്കെ റേഡിയോയിലൂടെ ചലച്ചിത്ര ശബ്ദരേഖകള് ആവോളം ആസ്വദിച്ചിട്ടുണ്ട് പലരും. റോഡിയോയിലൂടെ മുഴങ്ങുന്ന ചലച്ചിത്ര ശബ്ദരേഖയ്ക്ക് അനുസരിച്ച് ഭാവനകൊണ്ട് മനസ്സില് കഥ മെനഞ്ഞെടുക്കും. ഇപ്പോഴിതാ ആ സുവര്‍ണ്ണ കാലഘട്ടത്തിന്റെ ഓര്‍മ്മകളിലേയ്ക്ക് പ്രേക്ഷകരെ നയിക്കുകയാണ് ഭാവന സ്റ്റിഡിയോ. തിയറ്ററുകളില് കൈയടി നേടിയ കുമ്പളങ്ങി നൈറ്റ്‌സ് എന്ന ചിത്രത്തിന്റെ ശബ്ദരേഖയാണ് ഭാവന സ്റ്റുഡിയോ പുറത്തുവിട്ടിരിക്കുന്നത്. പ്രേക്ഷകനെ പഴയകാലത്തിന്‍റെ ഓര്‍മ്മകളിലേക്ക് വഴി നടത്തുകയാണ് ഈ ശബ്ദരേഖ.\nവന്‍വരവേല്‍പാണ് ചിത്രത്തിന്റെ ശബ്ദരേഖയ്ക്ക് ലഭിയ്ക്കുന്നതും. മികച്ച പ്രേക്ഷക സ്വീകാര്യത നേടിയ ചിത്രമായിരുന്നു കുമ്പളങ്ങി നൈറ്റ്‌സ്. ചിത്രത്തിലെ ഓരോ രംഗങ്ങളും പ്രേക്ഷകന്റെ ഉള്ളില് ആഴത്തില് പതിഞ്ഞിരുന്നു. ചിത്രത്തിലെ ഓരോ കഥാപാത്രങ്ങളും ഏറെ മികവു പുലര്‍ത്തി. ചിത്രത്തില് ഫഹദ് ഫാസില് അവതരിപ്പിച്ച ഷമ്മി എന്ന കഥാപാത്രവും ഏറെ ശ്രദ്ധിക്കപ്പെട്ടിരുന്നു.\nRead more: ‘എന്റെ നല്ല പാതി’; ജയാ ബച്ചന്റെ അപൂര്‍വ്വ ഫോട്ടോ പങ്കുവച്ച് അമിതാഭ് ബച്ചന്\nമധു സി നാരായണ് ആണ് കുമ്പളങ്ങി നൈറ്റ്‌സ് എന്ന ചിത്രത്തിന്റെ സംവിധാനം നിര്‍വ്വഹിച്ചത്. ശ്യാം പുഷ്‌കറും ദിലീഷ് പോത്തനും ചേര്‍ന്നാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. ഇരുവരുടെയും കൂട്ടുകെട്ടില് നിര്‍മ്മിക്കപ്പെടുന്ന ആദ്യ ചിത്രംകൂടിയാണിത്. വര്‍ക്കിങ് ക്ലാസ് ഹീറേയുമായി ചേര്‍ന്ന് ഫഹദ് ഫാസില് ആന്റ് ഫ്രണ്ട്‌സാണ് ചിത്രത്തിന്റെ നിര്‍മ്മാണം. ഫഹദ് ഫാസില് സൗബിന് സാഹിര്, ഷെയ്ന് നിഗം, ശ്രീനാഥ് ഭാസി, എന്നിവരാണ് ചിത്രത്തില് പ്രധാന കഥാപാത്രങ്ങളായി എത്തുന്നത്. ഒരു ഫാമിലി ഡ്രാമ വിഭാഗത്തില് ഉള്‍പ്പെടുത്താവുന്ന ചിത്രമാണ് കുമ്പളങ്ങി നൈറ്റ്‌സ്. ചിത്രത്തിലെ ഗാനങ്ങള്‍ക്കും മികച്ച പ്രേക്ഷക സ്വീകാര്യത ലഭിച്ചിരുന്നു.\nPrevious article‘എന്റെ നല്ല പാതി’; ജയാ ബച്ചന്റെ അപൂര്‍വ്വ ഫോട്ടോ പങ്കുവച്ച് അമിതാഭ് ബച്ചന്\nNext article“പഠിച്ച് ബിഗ് ആയാല് ഫാനില് മുട്ടും; ഞാന് സ്‌കൂളില് പോവില്ല മോളേ…”; ചിരി നിറച്ച് ഈ കുസൃതിക്കുരുന്ന്: വൈറല് വീഡിയോ


Sachin Tendulkar agreed to bat at four when Sehwag wanted to be the opener-വീരുവിനെ പോലെയൊരു ഓപ്പണറെ ഇന്ത്യയ്ക്ക് ലഭിക്കാൻ കാരണം സച്ചിന്റെ ആ തീരുമാനം; വെളിപ്പെടുത്തലുമായി മുൻതാരം\nസച്ചിൻ ഓപ്പണർ സ്ഥാനത്തേക്ക് മടങ്ങിയെത്തിയപ്പോൾ, സച്ചിൻ-സെവാഗ് എന്ന മാസ്മരിക കൂട്ടുകെട്ടും ഇന്ത്യയ്ക്ക് ലഭിച്ചു\nUpdated: July 16, 2020 2:46:38 pm\nലോകക്രിക്കറ്റ് കണ്ട ഇതിഹാസ താരങ്ങളിലൊരാളാണ് സച്ചിൻ. അതുപോലെ തന്നെ മികച്ച ഓപ്പണർമാരിൽ ഒരാളാണ് സെവാഗും. വെടിക്കെട്ട് ബാറ്റിങ്ങുമായി ഒരു ഇന്നിങ്സിന് ശക്തമായ അടിത്തറ പാകാൻ സാധിക്കുന്ന താരം. രണ്ട്പേരും ഒരു കാലഘട്ടത്തിൽ ഇന്ത്യൻ ക്രിക്കറ്റിനെ വലിയ ഉയരങ്ങളിലെത്തിക്കാൻ പ്രധാന പങ്കുവഹിച്ചവരാണ്. എന്നാൽ ഓപ്പണറായി തിളങ്ങാൻ സെവാഗിനെ സഹായിച്ചത് സച്ചിന്റെ ഒരു തീരുമാനമോ ത്യാഗമോ ആണെന്ന് പറയാം. സെവാഗ് വന്നതോടെ താൻ നാലാം നമ്പരിലേക്ക് മാറാമെന്ന തീരുമാനം സച്ചിൻ സ്വയമെടുത്തതാണെന്ന വെളിപ്പെടുത്തലുമായി മുൻ താരം അജയ് രത്ര.\nസെവാഗ് ടീമിലെത്തുന്ന സമയത്ത് സച്ചിനും ഗാംഗുലിയുമായിരുന്നു നീലകുപ്പായക്കാരുടെ ഓപ്പണർമാർ. മികച്ച കൂട്ടുകെട്ട് തന്നെയായിരുന്നു ദാദയുടെയും മാസ്റ്റർ ബ്ലാസ്റ്ററുടേയുമെന്നതിൽ സംശയമില്ല. എന്നാൽ സെവാഗിന് വേണ്ടി സച്ചിൻ നാലാം നമ്പരിലേക്ക് മാറുകയായിരുന്നു.\n“അക്കാലത്ത് ഒരു ഓപ്പണറായി സച്ചിൻ മികച്ച പ്രകടനം കാഴ്ചവച്ചിരുന്നുവെങ്കിലും സെവാഗിന് ഓപ്പൺ ചെയ്യേണ്ടി വന്നു. അതിനാൽ സച്ചിൻ നാലാം സ്ഥാനത്ത് ബാറ്റ് ചെയ്യാമെന്ന് വാഗ്ദാനം ചെയ്തു. സച്ചിൻ അതിന് സമ്മതിച്ചില്ലായിരുന്നുവെങ്കി സെവാഗ് മധ്യനിരയിൽ ബാറ്റ് ചെയ്യേണ്ടി വരുമായിരുന്നു. അദ്ദേഹത്തിന് ഏകദിനങ്ങളിൽ ഓപ്പണറാകാൻ സാധിക്കില്ലായിരുന്നു, കഥ തന്നെ മറ്റൊന്നായേനെ,” ഹിന്ദുസ്ഥാൻ ടൈംസിന് നൽകിയ അഭിമുഖത്തിൽ അജയ് പറഞ്ഞു.\nIndian Players Including Sachin Tendulker and Virender Sehwag during ICC Cricket World Cup 2007\nഇന്ത്യ കണ്ട എക്കാലത്തെയും മികച്ച ഓപ്പണർമാരിൽ ഒരാളായിരുന്നും സെവാഗ്. ഗാംഗുലിക്ക് ശേഷം പിന്നീട് സച്ചിൻ ഓപ്പണർ സ്ഥാനത്തേക്ക് മടങ്ങിയെത്തിയപ്പോൾ, സച്ചിൻ-സെവാഗ് എന്ന മാസ്മരിക കൂട്ടുകെട്ടും ഇന്ത്യയ്ക്ക് ലഭിച്ചു. ലോകകപ്പിലുൾപ്പടെ ഈ കൂട്ടുകെട്ട് സമ്മാനിച്ച മികച്ച തുടക്കമാണ് ഇന്ത്യൻ ജയം അനായാസമാക്കിയത്.\nഎന്നാൽ മധ്യനിരയിൽ തനിക്ക് തിളങ്ങാൻ സാധിക്കാതെ വന്നതോടെ സച്ചിൻ വിരമിക്കാൻ വരെ ആലോചിച്ചതായി നേരത്തെ മുൻ മുഖ്യ പരിശീലകൻ ഗ്യാരി ക്രിസ്റ്റൻ പറഞ്ഞിരുന്നു. 2007ൽ സച്ചിൻ രാജ്യാന്തര ക്രിക്കറ്റിൽ നിന്ന് വിരമിക്കാൻ ആഗ്രഹം പ്രകടിപ്പിച്ചിരുന്നതായി കിർസ്റ്റൻ പറഞ്ഞു. അന്ന് സച്ചിൻ കളിച്ചിരുന്ന പൊസിഷനിൽ സംതൃപ്തനല്ലായിരുന്നു എന്നതാണ് അതിന് കാരണം. ആ കാലയളവിൽ മൂന്നാം നമ്പരിലും നാലാം നമ്പരിലുമാണ് സച്ചിൻ കളിച്ചിരുന്നത്.\nനാലാം നമ്പരിൽ ഇന്ത്യയ്ക്കുവേണ്ടി കളിച്ചപ്പോൾ 2059 റൺസാണ് സ്വന്തമാക്കിയത്. 65 മത്സരങ്ങളിൽ നിന്ന് 38.84 ശരാശരിയിലായിരുന്നു സച്ചിന്റെ പ്രകടനം. ഇതിൽ കെനിയ, ഇംഗ്ലണ്ട്, ശ്രീലങ്ക ടീമുകൾക്ക് എതിരായ സെഞ്ചുറികളും ഉൾപ്പെടുന്നു. എന്നാൽ ഗ്യാരി ക്രിസ്റ്റൻ പറഞ്ഞതുപോലെ 2007ൽ സച്ചിന് ഓപ്പണറായി മടങ്ങിയെത്താൻ സാധിച്ചു.\nWeb Title: Sachin tendulkar agreed to bat at four when sehwag wanted to be the opener


ID card is must for Government services in Sharjah - Malayalam Goodreturns\n» ഷാര്‍ജയില് ഇനി ഗവണ്‍മെന്റ് സേവനങ്ങള്‍ക്ക് എമിറേറ്റ്‌സ് തിരിച്ചറിയല് കാര്‍ഡ് നിര്‍ബന്ധം\nഷാര്‍ജയില് ഇനി ഗവണ്‍മെന്റ് സേവനങ്ങള്‍ക്ക് എമിറേറ്റ്‌സ് തിരിച്ചറിയല് കാര്‍ഡ് നിര്‍ബന്ധം\nPublished: Thursday, February 16, 2017, 10:09 [IST]\n33 min ago കൈയ്യില് ഇപ്പോള് പണമില്ലേ? ബൈ നൗ പേ ലേറ്റര് സൗകര്യമുള്ള പ്ലാറ്റ്‌ഫോമുകളെ അറിയാം\nഷാര്‍ജയില് ഇനി ഗവര്‍ണ്‍മെന്റ് സേവനങ്ങളുടെ ഫീസുകള് എമിറേറ്റ്‌സ് തിരിച്ചറിയല് കാര്‍ഡ് ഉപയോഗിച്ച് അടക്കാം. ഷാര്‍ജ ഫിനാന്‍സ് ഡിപ്പാര്‍ട്ട്‌മെന്റ് അധികൃതരാണ് ഇക്കാര്യം വ്യക്തമാക്കിയത്.\nഗവണ്‍മെന്റ് സേവനങ്ങള്‍ക്ക് ഐഡി കാർഡ്\nഷാര്‍ജ ഗവണ്മെന്റ് ഡിപ്പാര്‍ട്ട്‌മെന്റുകളിലെ വിവിധ സേവനങ്ങളുടെ ഫീസുകളാണ് ഇനി എമിറേറ്റ്‌സ് ഐഡി ഉപയോഗിച്ച് അടക്കാനാവുക. ഇത് സംബന്ധിച്ച് ഷാര്‍ജ ഫിനാന്‌സ് ഡിപ്പാര്‍ട്ടമെന്റും എമിറേറ്റ്‌സ് ഐഡന്റിറ്റി അതോറിറ്റിയും കരാറില് ഒപ്പു വച്ചു. ഉപഭോക്താക്കള്‍ക്ക് സേവനങ്ങള് കൂടുതല് എളുപ്പമാക്കുന്നതിന്റെ ഭാഗമായാണ് പുതിയ സേവനം ലഭ്യമാക്കുന്നതെന്ന് അധികൃതര് വാര്‍ത്താസമ്മേളനത്തില് അറിയിച്ചു.\nവിവിധ ഷോപ്പിംഗ് മാളുകളിലും മറ്റും സ്ഥാപിച്ചിരിക്കുന്ന കിയോസ്‌ക്കുകള്വഴി ഇത്തരത്തില് എമിറേറ്റ്‌സ് ഐഡി ഉപയോഗിച്ച് പണമടയ്ക്കാം. ഗവണ്മെന്റ് ഡിപ്പാര്‍ട്ട്‌മെന്റുകളില് നേരിട്ട് പണമടയ്ക്കുന്നതിനും എമിറേറ്റ്‌സ് ഐഡി ഉപയോഗിക്കാനാവും.\nഒരു ഗവണ്മെന്റ് ഇത്തരത്തില് സംവിധാനം ഏര്‍പ്പെടുത്തുന്നത് മേഖലയില് തന്നെ ആദ്യമാണെന്ന് അധികൃതര് വ്യക്തമാക്കി. തെരഞ്ഞെടുത്ത മെഷീനുകള് വഴി എമിറേറ്റ്‌സ് ഐഡിയില് ക്രെഡിറ്റ് ടോപ് അപ് ചെയ്യാനും ഡെബിറ്റ് കാര്‍ഡ് പോലെ ഉപയോഗിക്കാനുമുള്ള സംവിധാനം ഭാവിയില് കൊണ്ട് വരാനാണ് ഷാര്‍ജ ഫിനാന്‌സ് ഡിപ്പാര്‍ട്ട്‌മെന്റ് അധികൃതരുടെ നീക്കം.\nRead more about: visa passport sharjah emirates വിസ ഷാര്‍ജ എമിറേറ്റ്‌സ്\nID card is must for Government services in Sharjah\nStory first published: Thursday, February 16, 2017, 10:09 [IST]


പത്തുകോടി പിരിക്കണം, മൂന്നു കോടി കൊടുക്കണം; ഏഴു കോടി അമക്കണം: ഈഴവ സമുദായത്തെ നാണം കെടുത്താതെ പുറത്തിറങ്ങണം; തുഷാർ വെള്ളാപ്പള്ളിയ്ക്ക് ഉപദേശവുമായി സി.കെ വിദ്യാസാഗർ ⋆ Third Eye News Live\nപത്തുകോടി പിരിക്കണം, മൂന്നു കോടി കൊടുക്കണം; ഏഴു കോടി അമക്കണം: ഈഴവ സമുദായത്തെ നാണം കെടുത്താതെ പുറത്തിറങ്ങണം; തുഷാർ വെള്ളാപ്പള്ളിയ്ക്ക് ഉപദേശവുമായി സി.കെ വിദ്യാസാഗർ\nകൊച്ചി: തുഷാർ വെള്ളാപ്പള്ളിയെ കുടുക്കിയ ചെക്ക് കേസിൽ തുഷാറിന് പരിഹാസത്തിൽ കലർന്ന ഉപദേശവുമായി വെള്ളാപ്പള്ളി നടേശന്റെ മുഖ്യശത്രു വിദ്യാസാഗർ. ചെക്ക് കേസിൽ തുഷാർ വെള്ളാപ്പള്ളി മൂന്നുകോടി വരെ കൊടുക്കാമെന്ന് സമ്മതിച്ച സ്ഥിതിക്ക് നാസിൽ അബ്ദുള്ള ആവശ്യപ്പെടുന്ന മൂന്ന് കോടി കൂടി കൊടുത്ത് ശ്രീനാരായണീയരെ കൂടുതൽ അപമാനത്തിൽനിന്ന് രക്ഷിക്കണമെന്നാണ് മുൻ എസ്.എൻ.ഡി.പി. യോഗം പ്രസിഡന്റ് കൂടിയായ അഡ്വ. സി.കെ.വിദ്യാസാഗർ തുഷാറിനെ ഉപദേശിച്ചിരിക്കുന്നത്. .\nഉദാരമതിയായ യൂസഫലിയോട് വെള്ളാപ്പള്ളി പറഞ്ഞാൽ ആ മൂന്നുകോടി കൂടി തീർച്ചയായും അദ്ദേഹം കോടതിയിൽ അടയ്ക്കും. തിരിച്ചുവന്ന് ഒരു തുഷാർ ദുരിതാശ്വാസഫണ്ട് പിരിക്കാൻ യൂണിയനുകൾക്ക് സർക്കുലർ അയച്ചാൽ പത്തുകോടിയെങ്കിലും പുഷ്പംപോലെ പിരിച്ചെടുക്കാവുന്നതേയുള്ളൂവെന്നും അദ്ദേഹം പരിഹസിച്ചു.\nഅതിൽനിന്ന് മൂന്ന് കോടി യൂസഫലിക്ക് കൊടുത്താലും ഏഴുകോടിയെങ്കിലും ലാഭിക്കാം. ഏതായാലും അറബിയുടെ പാസ്‌പോർട്ട് ജാമ്യം കൊടുത്ത് നാടുപറ്റാനുള്ള പദ്ധതി ഉപേക്ഷിക്കണമെന്നും വിദ്യാസാഗർ അറിയിച്ചു.\nനാസിൽ അബ്ദുള്ളയുടെ ഗതിയിലേക്ക് ഒരു സാധുഅറബിയെകൂടി തള്ളിവിടരുതെന്നാണ് തുഷാർ വെള്ളാപ്പള്ളിയോടും വെള്ളാപ്പള്ളി നടേശനോടും ശ്രീനാരായണീയരുടെ അഭ്യർഥനയെന്നും വിദ്യാസാഗർ വ്യക്തമാക്കി.\nവണ്ടിച്ചെക്ക് കേസ് ഒത്തു തീർപ്പാക്കാൻ തുഷാർ വെള്ളാപ്പള്ളിയോട് നാസിൽ ചോദിച്ചത് മുപ്പത് ലക്ഷം ദിർഹം (ആറു കോടി). എന്നാൽ ഇതിന്റെ പകുതി തുക മാത്രം നൽകാം എന്നാണ് തുഷാറിന്റെ നിലപാട്.\nകോടതിക്ക് പുറത്തെ ഒത്ത് തീർപ്പ് ചർച്ചകളിൽ ആണ് നാസിൽ അബ്ദുള്ള ആറു കോടിയോളം രൂപ ആവശ്യപ്പെട്ടത്. എന്നാൽ ഇത് കൂടുതലാണ് എന്നാണ് തുഷാർ നൽകിയ മറുപടി. ഇത്രയും തുകയുടെ ബിസിനസ് ഇടപാട് നാസിലുമായി തനിക്ക് ഉണ്ടായിരുന്നില്ല എന്ന് തുഷാർ പറയുന്നു.\nPrevious articleതുഷാർ കുടുക്കിലേയ്ക്ക: യു.എ.ഇ പൗരന്റെ ജാമ്യം കോടതി സ്വീകരിച്ചില്ല; ഒത്തു തീർപ്പിൽ എത്തിയില്ലെങ്കിൽ തുഷാറിന്റെ വരവ് വൈകും; കുടുക്കിൽ നിന്നും കുടുക്കിലേയ്ക്ക് കുരുക്കായി തുഷാർ\nNext articleമുത്തൂറ്റ് ഗ്രൂപ്പുകൾ പൂട്ടിച്ചത് സി.ഐ.ടി.യു സമരം: ഓഫിസിൽ ജീവനക്കാർ കയറായിരിക്കാൻ കാവൽ നിന്നത് ചുമട്ട് തൊഴിലാളികൾ; സിഐടിയുവിന്റെ സമരത്തിൽ തകർന്ന് തരിപ്പണമാകുന്നത് മറ്റൊരു വ്യവസായം കൂടി


നിർമിത ബുദ്ധിയുള്ള ആദ്യത്തെ ഫൊട്ടോഗ്രാഫി സെന്‍സറുമായി സോണി | Sony AI Sensor\nനിർമിത ബുദ്ധിയുള്ള ആദ്യത്തെ ഫൊട്ടോഗ്രാഫി സെന്‍സറുമായി സോണി\nമനോരമ ലേഖകൻ May 18, 2020 11:23 AM IST\nലോകത്തെ ഏറ്റവും വലിയ ഫൊട്ടോഗ്രാഫി സെന്‍സര് നിര്‍മാതാവായ സോണി ആര്‍ട്ടിഫിഷ്യല് ഇന്റലിജന്‍സ് അഥവാ എഐ അടക്കം ചെയ്ത ലോകത്തെ ആദ്യത്തെ ഇമേജ് സെന്‍സര് സൃഷ്ടിച്ചതായി പ്രഖ്യാപിച്ചു. കുടുതല് വേഗത്തിലും സുരക്ഷിതമായും ഇവ പ്രവര്‍ത്തിക്കുമെന്ന് കമ്പനി അറിയിച്ചു. ആപ്പിള് അടക്കമുള്ള പ്രധാന സ്മാര്‍ട് ഫോണ് നിര്‍മാതാക്കളില് പലരും ക്യാമറാ നിര്‍മാണത്തിനായി സോണിയുടെ സെന്‍സറാണ് ഉപയോഗിച്ചുവരുന്നത്. ഈ ടെക്‌നോളജി ആദ്യമായാണ് അവതരിപ്പിക്കപ്പെടുന്നത് എന്ന് അറിയിച്ച സോണി പറയുന്നത് ഇതോടെ ക്യാമറകള്‍ക്ക് ബുദ്ധിയുള്ള ദൃഷ്ടി കൈവരുമെന്നാണ്. പുതിയ സെന്‍സറുകള്‍ക്ക് റീട്ടെയിൽ വ്യാപാര രംഗത്തും വ്യവസായരംഗത്തും വരെ പ്രയോജനപ്പെടുത്താവുന്ന ശേഷിയുള്ള ഒന്നാണ് തങ്ങളുടെ പുതിയ സെന്‍സറെന്ന് കമ്പനി അറിയിച്ചു.\nസെന്‍സര് സമ്പൂര്‍ണ്ണ കംപ്യൂട്ടര് തന്നെ\nനിലവിലുള്ള ഫോണ് ക്യാമറകള്‍ക്ക് എഐ ഇല്ലെ? അപ്പോള് പിന്നെ ഇതിനെന്താണിത്ര പുതുമ? നിലവിലുള്ള സെന്‍സറുകള്‍ക്ക് എഐ ഇല്ല. അവയെ ഫോണിലുള്ള എഐയുമായി ബന്ധിപ്പിച്ചിരിക്കുകയാണ്. എന്നാല്, സോണിയുടെ പുതിയ ഇമേജിങ് ചിപ്പുകള് ഒരു 'സമ്പൂര്‍ണ്ണ കംപ്യൂട്ടറിനെ' പോലെയാണ് പ്രവര്‍ത്തിക്കുന്നതെന്നാണ് കമ്പനി അറിയിച്ചിരിക്കുന്നത്. ഇതിനൊരു ലോജിക് പ്രോസസറും മെമ്മറിയുമുണ്ട്. അവയ്ക്ക് ചിത്രങ്ങളെ തിരിച്ചറിയാന് ഒരു ഫോട്ടോ എടുക്കേണ്ട കാര്യമില്ല. നിലവില് ആര്‍ട്ടിഫിഷ്യല് ഇന്റലിജന്‍സിന്റെ ജോലികളായ (മുഖം) തിരിച്ചറിയലും വിശകലനവും എല്ലാം നടത്താന് ഫോട്ടോ എടുത്ത് ഫോണിന്റെയും മറ്റും പ്രോസസറിലേക്കും അയയ്ണം. എന്നാല് പുതിയ രീതി ഉപയോഗിച്ചാല് അതൊന്നും വേണ്ട. കൂടാതെ, സ്വകാര്യതപോലും വര്‍ധിപ്പിക്കുമെന്ന് സോണി അറിയിച്ചു. അതേസമയം, തല്‍സമയ വിശകലനവും നടക്കും. നീങ്ങുന്ന വസ്തുക്കളെ ട്രാക്കു ചെയ്യാനുമാവും.\nമുൻപില് വാവെയും ഗൂഗിളും\nഇതോടെ, സമ്പൂര്‍ണ്ണ എഐ ചിപ്പുകള് നിര്‍മിക്കുന്ന വാവെയ്, ഗൂഗിള് തുടങ്ങിയ കമ്പനികള്‍ക്ക് ഒപ്പമെത്തുകയാണ് സോണിയും. വാവെയും ഗൂഗിളും വര്‍ഷങ്ങളായി ഡെഡിക്കേറ്റഡ് എഐ ചിപ്പുകളുടെ നിര്‍മാണത്തിനായി ശ്രമിക്കുന്ന കമ്പനികളാണ്. ഇതിലൂടെ നിരവധി പുതിയ മാറ്റങ്ങളാണ് ഇരു കമ്പനികളും കൊണ്ടുവരാന് ശ്രമിക്കുന്നത്. ഫോട്ടോ പ്രോസസിങ് മുതല് മെഷീന്‍ലേണിങ് വരെ അടക്കം ചെയ്ത ചിപ്പുകളാണ് ഇരു കമ്പനികളും നിര്‍മിക്കാന് ശ്രമിക്കുന്നത്. സോണിയുടെ പുതിയ സെമികണ്‍ഡക്ടറുകള് ഓഗ‌്മെന്റഡ് റിയാലിറ്റിയുടെ പ്രയോഗത്തിനും ഉപകരിക്കുമെന്നു കരുതുന്നു. സ്മാര്‍ട് ഫോണുകളിലും മറ്റും പുതിയ ചിപ്പ് എത്തുമെങ്കില് അത് എആറിനും പ്രയോജനപ്പെടും.\nസോണിയുടെ പുതിയ എഐ-ഓഗ്‌മെന്റഡ് റിയാലിറ്റി സെന്‍സര് സാധാരണ എടുക്കുന്ന തരം 12 എംപി ഫോട്ടോ എടുക്കുമെന്നതു കൂടാതെ സെക്കന്‍ഡില് 60 ഫ്രെയിം 4കെ വിഡിയോയും പകര്‍ത്തും. എന്നാല്, സാധാരണ ചിപ്പുകളെ പോലെയല്ലാതെ സെന്‍സര് കണ്ടതിന്റെ മെറ്റഡേറ്റ മാത്രമായിരിക്കും ചിപ്പ്സമര്‍പ്പിക്കുക. ഇതിപ്പോള് ഏതു രീതിയില് പ്രയോജനപ്പെടുത്താമെന്നും സോണി പറഞ്ഞു തരുന്നു- പൊതു സ്ഥലത്തെത്തുന്നവരുടെ എണ്ണമെടുക്കുക, ചൂടും, ജനത്തിരക്കും രേഖപ്പെടുത്തുക, റീട്ടെയില് കടകളില് സാധനം വാങ്ങാനെത്തുന്നവരുടെ പെരുമാറ്റം നിരീക്ഷിക്കുക. നിലവിലുള്ള ക്യാമറകളും മറ്റും ഫോട്ടോയും വിഡിയോയും മറ്റും റെക്കോഡ് ചെയ്താണ് ഇക്കാര്യങ്ങള് സാധിക്കുന്നത്. ഇതാകട്ടെ, പലപ്പോഴും സ്വകാര്യതയുടെ ലംഘനവുമാണ്. സോണിയുടെ ചിപ്പിന് ഇങ്ങനെ ചെയ്യാതെ തന്നെ മെറ്റാഡേറ്റ വായിച്ച് വേണ്ടതെല്ലാം ചെയ്യാനാകും.\nതുടക്കത്തില് ഇത് വ്യാവസായികാവശ്യങ്ങൾക്കായിരിക്കും ഉപയോഗിക്കുക എങ്കിലും തുടര്‍ന്ന് കണ്‍സ്യൂമര് ഉപകരണങ്ങളിലേക്കും എത്തിക്കാനാണ് സോണിയുടെ ലക്ഷ്യം. ശരിക്കും ഒരു ഫോട്ടോ പോലും എടുക്കാതെ, സ്മാര്‍ട് ഫോണ് പോലെയൊരു ഒരു പേഴ്‌സണല് ഉപകരണത്തിന് സാധനങ്ങളെയും ആളുകളെയും സുരക്ഷിതമായി തിരിച്ചറിയാനാകുമെന്നതാണ് ഇതിന്റെ മികവായി പറയുന്നത്. നീങ്ങുന്ന സാധനങ്ങളെയും ആളുകളെയും തിരിച്ചറിയാമെന്നതിനാല് വിഡിയോയും ഫോട്ടോയും എല്ലാം ഫോക്കസ് മാറാതെ പിടിച്ചെടുക്കാന് സാധിക്കും. ഇതിലൂടെ കായിക മത്സരങ്ങളും, കുട്ടികളുടെയും വളര്‍ത്തു മൃഗങ്ങളുടെയുമൊക്കെ കസര്‍ത്തുകളും റെക്കോഡ് ചെയ്യാന് നിലവിലുള്ള ക്യാമറകളെക്കാള് മികവു കാട്ടുമെന്നു കരുതുന്നു.\nആപ്പിള് തുടങ്ങിയ സ്മാര്‍ട് ഫോണ് നിര്‍മാതാക്കള്‍ക്കും, നിക്കോണ് തുടങ്ങിയ ക്യാമറാ നിര്‍മാതാക്കള്‍ക്കും ക്യാമറാ സെന്‍സറുകള് വര്‍ഷങ്ങളായി നിര്‍മിച്ചു നല്‍കുന്നത് സോണിയാണ്. ഒന്നിലേറെ ക്യാമറകളുള്ള ഫോണുകള് വന്നതോടുകൂടി സോണിക്ക് തിരക്കു പതിന്മടങ്ങ് വര്‍ധിക്കുകയായിരുന്നു. തങ്ങളുടെ ദീര്‍ഘകാല ലക്ഷ്യങ്ങള് നേടാനുള്ള ശ്രമത്തിന്റെ ഭാഗമാണ് പുതിയ എഐ ഇമേജിങ് ചിപ്പ് എന്ന് സോണി പറഞ്ഞു. ഇതോടെ സോണി പുതിയ മേഖലയിലേക്ക് കടക്കുകയായിരിക്കും. തങ്ങളുടെ പുതിയ സെന്‍സറുകള് അവ വാങ്ങാന് സാധ്യതയുള്ള കമ്പനികള്‍ക്ക് പരീക്ഷണങ്ങള് നടത്താന് അയച്ചുകൊടുത്തു കഴിഞ്ഞതായും കമ്പനി അറിയിച്ചു.\nEnglish Summary: Sony’s first AI image sensor will make cameras everywhere smarter


ബോളിവുഡ് സിനിമകളിലെ 'മായാ ബേ' ഇപ്പോള് എന്തു ചെയ്യുന്നു | Maya bay The real Story ofabeach| good news for nature lovers\nബോളിവുഡ് സിനിമകളിലെ 'മായാ ബേ' ഇപ്പോള് എന്തു ചെയ്യുന്നു\nFeb 20, 2019, 07:18 PM IST\nഇന്നും അവിടെ ചെന്നാല് വിനോദ സഞ്ചാര ബോട്ടുകളുടെ വലിയ നിര കാണാം. അവര് വടം കെട്ടി നിര്‍ത്തിയ അതിര്‍ത്തിക്കിപ്പുറത്തു നിന്ന് ദൂരെ 300 മീറ്റദൂരെ, പണ്ട് വിനോദ സഞ്ചാരികള് നിറഞ്ഞു തുളുമ്പിയ, നിരവധി സിനിമകള്‍ക്ക് വേദിയായ മായാ ബേയെ ഗൈഡുകള് കാണിച്ചു കൊടുക്കുന്നത് കാണാം.\nചുറ്റും പച്ചപ്പു നിറഞ്ഞ പാറക്കൂട്ടങ്ങള് അതിനുള്ളില് ദൈവം ഒളിപ്പിച്ചുവെച്ച വെള്ളമണല് തീരം, തെളിമയുള്ള ജലം... പറഞ്ഞു വരുമ്പോള് തന്നെ മനസില് ഓടി വരുന്നത് കഹോ നാ പ്യാര് ഹെ യിലേയോ, ഹൗസ് ഫുളിലേയോ, ബാഗിയിലേയോ രംഗങ്ങളാകും. അല്ലെങ്കില് ബാര് ബാര് ദേഖോയില് സിദ്ധാര്‍ത്ഥ് മല്‍ഹോത്രയും കത്രീന കൈഫും നിറഞ്ഞാടിയ ആ ഗാന രംഗം തന്നെയായിരിക്കും.\nഒരു പാട് സിനിമാ രംഗങ്ങള് ഷൂട്ട് ചെയ്ത തായ്‌ലാന്‍ഡിലെ മായാ ബേ ഇന്നൊരു പ്രതീകമാണ്. അടുത്ത കാലത്ത് മാത്രമാണ് ഒരു ഉല്ലാസ കേന്ദ്രമായി മായാ ബേ മാറിയത്. കഴിഞ്ഞ ഇരുപതു വര്‍ഷം മനുഷ്യന് പ്രകൃതിയോട് എന്തൊക്കെ ചെയ്യാമോ അതെല്ലാം ചെയ്തു. ഒടുവില് അവിടത്തെ ഭരണകൂടം തന്നെ മുന്‍കൈയെടുത്ത് നഷ്ടപ്പെട്ട പ്രകൃതിയെ അതിന്റെ ഗാംഭീര്യത്തിലേക്ക് തിരിച്ചുകൊണ്ടുപോകാനുള്ള ശ്രമത്തിലാണ്. ആ ശ്രമം ഏറെ വിജയം കണ്ടു കഴിഞ്ഞു.\nതായ്‌ലന്‍ഡിലെ ദ്വീപ സമൂഹങ്ങളിലൊന്നിലാണ് ഫി ഫി ഐലന്‍ഡിലെ മായാ ബേ ഒളിപ്പിച്ചു വച്ചിരുന്നത്. ഫുകെ, ക്രാബി തുടങ്ങിയ വിനോദ സഞ്ചാര മേഖലയിലെത്തുന്നവര് വന്നു പോകുന്ന സ്ഥലമായിരുന്നു മായാ ബേ. ബോളിവുഡ് സിനിമകളിലെ സ്ഥിരം രംഗമായതുകൊണ്ടു തന്നെയാണ് ഇന്ത്യക്കാര്‍ക്ക് ഈ മേഖല ഇഷ്ട സന്ദര്‍ശന കേന്ദ്രമായത്.\n2000 ല് ലിയനാഡോ ഡി കാപ്രിയോ നായകനാ 'ദ ബീച്ച'് എന്ന സിനിമയാണ് ലോകത്തിന് മുന്നില് മായാ ബേയെ പോപ്പുലറാക്കിയത് എന്ന് പറയാം. അതിന് പിന്നാലെ ആ കടലിടുക്കിന്റെ ഭംഗി തേടി നിരവധി സിനിമാക്കാരെത്തി. സിനിമാ ഗാനങ്ങളുടെ സ്ഥിരം ലൊക്കേഷനായി. അന്നുവരെ അധികമൊന്നും മനുഷ്യ സ്പര്‍ശമേല്‍ക്കാതിരുന്ന മേഖലയിലേക്ക് പിന്നെ വിനോദ സഞ്ചാര പ്രവാഹമായിരുന്നു. ആ അവസരം സര്‍ക്കാരും മുതലെടുത്തു. 2016 ല് ചൈനീസ് ടൂറിസം കമ്പനികള് ഇവിടേക്ക് നോട്ടമിട്ടതോടെ തിരക്കേറിയ വിനോദ സഞ്ചാരങ്ങളിലൊന്നായി മാറി.\n2008 ല് ഒരു ദിവസം 171 പേര് മാത്രമായിരുന്നു മായാ ബേയില് എത്തിയിരുന്നതെങ്കില് 2017 ല് ദിവസം ശരാശരി 3520 പേര് എത്തിയിരുന്നതായാണ് കണക്ക്. വിനോദ സഞ്ചാരികള്‍ക്കൊപ്പം പ്ലാസ്റ്റിക്കും വന് തോതിലെത്തി. ഭക്ഷണ അവശിഷ്ടങ്ങളുടെ കൂമ്പാരമായി മാറി അവിടെ. വിനോദ സഞ്ചാരികളേയും കൊണ്ടുവരുന്ന ബോട്ടുകള് പുറത്തുവിടുന്ന മാലിന്യങ്ങള് വേറെ.\nകഴിഞ്ഞ വര്‍ഷമാണ് ഫിഫി ദ്വീപസമൂഹത്തിലെ ഭരണകൂടം ഇതിനെതിരെ എന്തെങ്കിലും ചെയ്യണമെന്ന് തീരുമാനിച്ചത്. അതിന് മുന്നില് അവര്‍ക്ക് ഒരു വഴി മാത്രമേയുണ്ടായിരുന്നുള്ളൂ. മായാ ബേ സ്ഥിതിചെയ്യുന്ന നാഷണല് പാര്‍ക്കിന്റെ അധികൃതരും, വനം പരിസ്ഥിതി വകുപ്പിലെ വിവിധ ഉദ്യോഗസ്ഥരും അടിയന്തര യോഗം ചേര്‍ന്നു. സ്ഥലം വിശദമായി പരിശോധിച്ച അവര് ഒറ്റ ടൂറിസ്റ്റു ബോട്ടു പോലും അങ്ങോട്ട് കടത്തിവിടരുതെന്ന് തീരുമാനമെടുത്തു.\nഅത്തരമൊരു തീരുമാനത്തിലേക്ക് അവരെ നയിച്ച പ്രധാന കാരണം അവിടത്തെ ജൈവ ഘടനയില് വന്ന മാറ്റങ്ങളായിരുന്നു. കഴിഞ്ഞ ജൂണ് ഒന്നിന് ബോട്ടുകള് കടക്കാതിരിക്കാന് മായാ ബേ തുടങ്ങുന്നിടത്ത് ഒരു വലിയ വടം കെട്ടി. അവിടെ നിരീക്ഷണവും ശക്തമാക്കി. കടല് വഴിയെത്തുന്ന വിനോദ സഞ്ചാരികളെ തടഞ്ഞു. മായാ ബേ കാണണമെങ്കില് വനത്തിലൂടെ സഞ്ചരിച്ചെത്തണം. എത്തിയാല് തന്നെയും പഴയ പോലെ തീരത്ത് ഉന്മാദിക്കാനോ, വെള്ളത്തില് നൃത്തമാടാനോ കഴിയില്ല.\nഫിഫിയിലെ ജൈവഘടനയേക്കുറിച്ച് പഠനം നടത്തിയ ഡോ. താംറോങ്ങിന്റെ കണ്ടുപിടിത്തം ഞെട്ടിക്കുന്നതായിരുന്നു. 1998-99 കാലത്ത് ജലാശയ ജൈവ ആവാസ വ്യവസ്ഥയില് 30 ശതമാനത്തോളം മാത്രമേ നാശമുണ്ടായിരുന്നുവെങ്കില് പത്തു വര്‍ഷം കൊണ്ട് അത് 77 ശതമാനമായി.\nസര്‍ക്കാരിന്റെ കര്‍ശന നിയന്ത്രണം ഇപ്പോള് പഴയ ആവാസ വ്യവസ്ഥയെ തിരിച്ചുകൊണ്ടുവന്നുകൊണ്ടിരിക്കുകയാണ്. തീരത്തു നിന്നും ഒലിച്ചുപോയ വെള്ള മണല് പ്രകൃതി തന്നെ തിരികെ നിക്ഷേപിച്ചു. വെള്ളത്തില് നശിച്ചു പോയ ഭംഗിയുള്ള സസ്യങ്ങളും പലായനം ചെയ്ത മത്സ്യങ്ങളും തിരികെയെത്തി. മായാ ബേ പഴയ മായാ ബേയായിത്തുടങ്ങി.\nമായാ ബേയില് പതിറ്റാണ്ടുകള്‍ക്ക് മുമ്പെന്ന പോലെ സ്രാവുകള് കുഞ്ഞുങ്ങളെയുല്‍പ്പാദിപ്പിച്ച് വളര്‍ത്താന് ഇവിടെ എത്താറുണ്ട്. നാടുവിട്ട അലങ്കാര മത്സ്യങ്ങള് തിരിച്ചെത്തിയതായും സ്ഥലം സന്ദര്‍ശിച്ച ബിബിസി ലേഖിക സൈറ ആഷര് വെളിപ്പെടുത്തുന്നു.\nഫിഫി ഭരണകൂടം ലോകത്തിന് മാതൃകയായത് അങ്ങനെയാണ്. വിനോദ സഞ്ചാരികളെ നിയന്ത്രിച്ച് നശിച്ചുകൊണ്ടിക്കുന്ന പ്രകൃതിയെ തിരിച്ചു പിടിച്ച കഥയാണ് മായാ ബേ ക്ക് ഇന്ന് പറയാനുള്ളത്.\nContent highlights: Maya bay The real Story ofabeach, good news for nature lovers